ބުނާށެ ލޯބި ނުވަނީހޭ…..40 | Esfiya - Dhivehi Vaahaka Site\nލޯބި June 21, 2019\n“ވާހަކައެއް އަހާލަންތަ؟” ގެއަށްގޮސް ވަދެފައި ހަމްޒާ އަންޖަލް ގާތު އެހިއެވެ. ކިތަންމެ ލަސްވެފައި ވީނަމަވެސް ހަގީގަތް އޮޅުން ފިލުވަން ހަމްޒާ ބޭނުންވިއެވެ. އަންޖަލް ބޯޖަހާލިއެވެ. ހަމްޒާ ކުރަން އުޅޭ ސުވާލުގެ ބޮޑުކަމެއް އަންޖަލްއަކަށް ނޭންގެއެވެ.\n“މްމް ބައްޕަގެ ކޮން ސީކްރެޓެއްގެ ވާހަކަ ރައިހާނާ ގާތު ބުނީ؟” ހަމްޒާ ވަަރަށް އުނދަގުލުން ނަމަވެސް ‘ބައްޕަ’ އެ ލަފްޒު ދުލުން ބޭރުކޮށްލިއެވެ. އެއީ ހަމްޒާއަށް ކިޔަން އުނދަގޫ ލަފްޒެކެވެ.\nހަމްޒާ ލޯ މަރައިގެން އިނުމުން އަންޖަލްގެ މޫނަށް ވެރިވި ކުއްލި ސިހުމެއް ނުފެނުނެވެ. ހަމްޒާ ލޯ ހުޅުވުމުގެ ކުރިން އަންޖަލް ހަމަޖެހިލަމުން ހިނިތުންވެލިއެވެ. ހަމްޒާ އަންޖަލްއަށް ބަލާލުމަށްފަހު އެއްބުމަ ހިއްލާލިއެވެ. “ވެލް. އެނގޭ ވަރަށް އުނދަގޫވާނެ ކަންވެސް. ބައްޕަ މާލެއައީމަ އެއް ދުވަހު ބައްދަލުކުރަން ދާވީނު. ދޮންތައާ އަންކޮ ދޮންބެއާ ތިން މީހުން. ބައްޕަ ވަރަށްވޭ ލިއާއްކޮ ގާތަށް އަންނަންވެސް އެކަމަކު ދޮންތަ ހިތްހަމަނުޖެހޭނެތީވެ ނާންނަނީ. ބައްޕަގެ ސިއްރު ހޯދަން އެއް ފަހަރު ނަމަވެސް ބައްދަލުކޮށްލަބަ” ހަމްޒާ ކުރި ސުވާލަށް ޖަވާބު ދިނުމުގެ ބަދަލުގައި އަޒްހަދްއާ ބައްދަލުކުރަން ބާރުއެޅިއެވެ. އަންޖަލް ތެދުވެގެން ކޮޓަރިއަށް ދިޔައިރުވެސް ހަމްޒާއިން ގޮތަށް އިނެވެ. ހިތުގެ ކަނަކުން ބައްޕައާ ދޭތެރޭ ކަންތައް ކުރެވެނީ ރަނގަޅަށް ނޫންކަމަށް ބުނަންފެށިއެވެ. އެތައް އިރަކު ވިސްނަން އިނުމަށްފަހު ލޮލަށް ނިދިސަވާރުވާން ފެށުމުން ހަމްޒާ ނިދަން ވަނެވެ.\nރޭގަނޑުގެ ކެއުމަކަށް ލީން ގެންގޮސްފައި ހަމްޒާ އޭނާގެ ހަނދާންތައް އަތުވި ވާހަކަ ބުންޏެވެ. މިހާރު ބޭނުންވަނީ އެގުޅުން ނިންމާލަން ކަމަށްވެސް ބުންޏެވެ. އޭނާގެ ސަބަބުން ލީމްެއަށް ދެރައެއް ލިބިފައިވީނަަމަ އެކަމަށް މާފަށް އެދޭކަމަށްވެސް ބުންޏެވެ. ކައިވެންޏާ ހަމައަށް ނުދެވެނީސް ނިންމާލުމުން އުފާވާކަމަށް ލީމް ބުންޏެވެ. ލީމް ދެރަވާނެކަމަށް ހީކުރިވަރާ ގާތަށްވެސް ދެރައެއް ނުވެއެވެ. އޭނާއަށްވެސް ހީވީ ބޮލުން ބުޑަބުރައެއް ލުއިވިހެންނެވެ. “އަދި އެއްވާހަކަ އަދިއެހަން މިކަންތައް ރައިހާނާއަށް ސިއްރުކޮށްދީ.” އެއްވެސް ދެކޮޅުހެދުމެއް ނެތި ލީމް އެެއްބަސްވިއެވެ.\nބުރާސްފަތި ދުވަހު ސްކޫލް ނިންމާލައިފައި ރައިހާނާ އަވަހަށް ގެއަށް ދިޔައީ އެދުވަހު ހަވީރު ފުރަންޖެހޭތީއެވެ. ބުރާސްފަތި ވިލޭރޭ ރައިހާނާ ވަނީ ގެންދާ އެއްޗިހި ތައްޔާރުކޮށްނިންމާފައެވެ. ރީހާންގެ އެއްޗިހި ރީހާން އަމިއްލައަށް ވަނީ ތައްޔާރުކޮށްފައެވެ. ތިނެއް ޖަހާއިރު އޭނާއަށް ގޮވަން ރީހާން ގާތު އެދިފައި ރައިހާނާ ކައިގެން ނިދަން ޖައްސާލިއެވެ.\nޝިވަންގެ ރަށަށް ދެވޭތީ ލިއާ އުފަލުން ހީވަނީ އެހެން ކަމެއްވެގެން އުޅޭހެންނެވެ. އެންމެ ފަހަރަކުވެސް ފައި އެއްތާކު ހަރުނުލައެވެ. ސުނައިނާއާ އަންޖަލް ފޮށިތައްމަތި ތައްޔާރު ކުރަމުން ދިޔައިރު ހުއްޓާނުލައި އަނގަތަޅަމުން ދިޔައެވެ. ރައިހާނާވެސް ދާކަށް އެނގުމުން ލިއާގެ އަނގަ އިތުރަށް ގަަދަވިއެވެ. އަބަދުވެސް އުޅޭނީ ރައިދައްތައާ އެއްކޮށް ކަމަށްވެސް ބުންޏެވެ.\nއެސްއެމްޓީ ބައްދަލުވުން ނިންމާފައި ހަމްޒާއަށް ގެއަށްދެވުނުއިރު މެންދުރު ދެގަޑި ބައިވެއްޖެއެވެ. އޭނާ ގެއަަށް އައިލެއްލަސްކަމުން އަންޖަލްއާ ސުނައިނާ ޝަކުވާކުރިއެވެ. އަވަހަށް ކައިލައިގެން ހަމްޒާ ފޮށި ތައްޔާރުކުރިއެވެ.\nތިންގަޑި ބައިވިއިރު ރައިހާނާއާ ރީހަން ތިބީ ސަރްވާމެން ގޭގައެވެ. ޝިމާން ބައްޕަ ގެންގުޅޭ ވޭނުގައި އެއާޕޯޓަށް ދިޔައެވެ. އޭރު ނިކްހާތްއާ ވިޝާހް ޑޮމެސްޓިކް އެއާޕޯޓްގެ ބޭރުގައި ހުރި ގޮނޑިބަރީގައި ތިއްބެވެ. ރައިހަނާ ގޮސް ނިކްހާތް ގައިގައި ބައްދާލަައިފައި ހާލު އަހާލިއެވެ. ކައިވެނި ޕާޓީއިން ދިމާވި ފަހުން އަދި ރައިހާނާއަކާ ނިކްހާތް ބައްދަލެއްނުވެއެވެ. ޝިވަން ފޫހިވެގެން ރޯންފެށުމުން ރައިހާނާ ޝިވަން ގޮވައިގެން ހިނގާލަން ދިޔައެވެ. ހިޔާއޮތް ފަޅިން ޝިވަންގެ އަތުގައި ހިފައިގެން އެކިއެކި ވާހަކަ ދައްކަމުން ދިޔައިރު ރައިހާނާގެ ތުންފަތްމަތީގައި ރީތި ހިނިތުންވުމެއް ހުއްޓެވެ.\nހަމްޒާ ލޮލުގައި އާލާފައި އިން އަވި އައިނު ނަގައިފައި ރީއްޗަށް ރައިހާނާއަަށް ބަލާލިއެވެ. އިރުގެ ރަންދޯދިތައް ރައިހާނާގެ ސާދާ މޫނަށް އެޅިފައި ހުރުމުން އެމޫނު ބަބުޅަމުން ދިޔައެވެ. ޝިވަން އުރާލުމަށްފަހު އެކުއްޖާގެ ކޮލަށް ރައިހާނާ ދިނެއް ދިނެވެ. ރައިހާނާގެ އެއަމަލުން ބޭއިޚްތިޔާރުގައި ހަމްޒާއަށް ހިނިތުންވެވުނެވެ. “ޕިސް ޕިސް. ޝިމާންބެ އެއޮށް ގޮވަނީއޭ. ރައި ފެނުނީމަ ދުނިޔޭގެ އެހެން އެންްމެން މަތިން ހަނދާންނެތެނީ ދޯ” ހަމްޒާގެ ކަންފަތް ދޮށުގައި ސިއްރުން އަންޖަލް ބުނެލިއެވެ. ސިހިފައި ހަމްޒާއަށް ދެފަރާތަށް ބޯހަލުވާލެވުނެވެ. ހަމްޒާދެން ބަލާލިއިރު ރައިހާނާ ފެންނާކަށެއް ނެތެވެ. ޝިމާންއަށް ހަނައަޅާލަމުން ޓްރޮލީ ހިފައިގެން އެދިމާއަށް ހިނގައިގަތެވެ. ހަމްޒާގެ ފަހަތުން ސުނައިނާއާ މިރާޝްވެސް ލިއާ އަތުގައި ހިފައިގެން ދިޔައެވެ.\nލިއާއާ ޝިވަން ރައިހާނާ ގާތުން އެންމެ އިރުކޮޅަކުވެސް ދުރަށް ނުދެއެވެ. ދެކުދިން ރައިހާނާ ދެއަތުގައި ހިފައިގެން ތިއްބެވެ. އެކުދިން ހީވަނީ ރައިހާނާ ގެއްލިދާނެތީ އުޅޭހެންނެވެ.\nވަކިން އިން ގޮޑިއެއްގައި ކަންފަތަށް ހެޑްސެޓް ޖަހައިގެން ހަމްޒާ އިނެވެ. ފޯނުން ކުޅެންއިން ގޭމައް ގެއްލި ހުސްވެފައި އިނެވެ. ބޯޑިންއަށް ގޮވިއިރުވެސް ހަމްޒާއަކަށް ނޭންގުނެވެ. ލިއާ ދުވަމުން އައިސް ހަމްޒާ އަތުގައި ހިފައި ތަޅުވާލިއެވެ. ކުޅެންއިން ގޭމުން ނުބައިވުމުން އަޑެއް ލައްވާލެވުނެވެ. ފޯނު ނިއްވާލުމަށްފަހު ޖީބަށް ލަމުން ހިނގައިގަތެވެ. ލިއާވެސް މިރާޝް އަތުގައި ހިފައިގެން އޭރު ދަނީއެވެ.\nއަންޖަލްއާއި ރީހާން ޖެހިޖެހިގެން ތިބި ސީޓުގައި އިށީނެވެ. ވިޝާހްއާ ނިކްހާތްވެސް ތިބީ އެއްކޮށެވެ. ޝިމާންއާ މިރާޝް ލިއާ އަދި ޝިވަންއާ އެކީ ތިއްބެވެ. ސަރްވާއާ ސުނައިނާ އެކީއިށީންނުމުން ރައިހާނާ ޖެހުނީ އެންމެންނާ ވަކިން އިށީންނާށެވެ. މޫނަށް ވައްތަރެއް ޖައްސާލަމުން އޭނާއަށް ލިބިފައި އިން ސީޓްގައި އިށީނެވެ. އޭނާއާ ޖެހިގެން އިން ސީޓްގައި އިނީ ރަށުކުއްޖެކެވެ. ކުޑައިރު އެކުއްޖާއާއެކީ ކުޅެއުޅުނު ހަނދާން ރައިހާނާ ހަނދާންވިއެވެ. އެކުއްޖާއަށް ހިނިތުންވުމެއް ހަދިޔާކުރަމުން ރައިހާނާ އިށީނެވެ.\nރައިހާނާ ގާތު އިން ފިރިހެން ކުއްޖާފެނި ހަމްޒާގެ ދެބުމަ ގޮށްޖެހުނެވެ. އެކުއްޖާ ރައިހާނާއާ ވާހަކަ ދައްކާތަން ފެނުމުން ދެއަތް މުއްކަވާލެވުނެވެ.\n“ހެއި ރައިހާނާ ދޯ؟ އައި އޭމް އަކްޝަމް. ހަނދާން އެބަހުރިތަ؟” ސަލާމަށް އަތް ދިއްކޮށްލަމުން އަކްޝަމް އަމިއްލައަށް ތައާރަފުވެލިއެވެ. އަކްޝަމް ނަންބުނުމާއެކު ރައިހާނާ ހަނދާންވިއެވެ. “އޯ އެމް ޖީ. އަކްޝަމް. ޔޫ ލުކް ސޯޑިފަރެންޓް. ކިހިނެއްތަ” އަކްޝަމްއަކީ ސަރްވާމެން ގެއާ ޖެހިގެން އިންނަ ގޭ ކުއްޖެކެވެ. ކުޑައިރު ރަށަށް ގޮއްސައި ރައިހާނާމެން އަބަދު އަކްޝަމްމެންނާއެކީ ކުޅެއުޅެއެވެ. ފަހުން ރައިހާނާމެން ގެހަދައިގެން އާގެއަށް ބަދަލުވިފަހުން އަކްޝަމްމެންނާ އެއްކޮށެއް ނުކުޅެވެއެވެ.\nހަމްޒާއަށް ލިބުނީ ރައިހާނާ އިން ސީޓުގެ ފަހަތު ސީޓުގައެވެ. އޭނާއާ ޖެހިގެން އިނީ މުސްކުޅި ފިރިހިނެކެވެ. މުޅި ދަތުރު މަތީގައިވެސް ރައިހާނާއާ އަކްޝަމް އަނގަ ހުއްޓާނުލައެވެ. ރައިހާނާއެކޭ ރަވަބޮއްޔެކޭ އެއްގޮތެވެ. ފަހަތުގައި އިން ހަމްޒާ އިނީ ބޮލަށް އުނދަގޫވެފައެވެ. ކައިރީ އިން މުސްކުޅިމީހާވެސް ހުރީ އުނދަގޫވެފައެވެ.\nބޯޓުން ފޭބިއިރުވެސް ރައިހާނާއާ އަކްޝަމް އަނގަ ހުއްޓާނުލައެވެ. އަކްޝަމް ސަރްވާއާ ރީހާން ފެނުމުން އެކުވެރިކޮށް އެދެމީހުންނާވެސް ވާހަކަ ދެއްކިއެވެ. ދެންތިބި އެންމެންނަށް އަކްޝަމް ތައާރަފުކޮށްދިނީ ސަރްވާއެވެ. “މިހާ ދުވަސްކޮށްފަ ދިމާވީމަ ވަރަށް އުފާވެއްޖެ ޒާންމެން އެންމެނަށްވެސް ސަލާން ބުނާތި ދަނީ” އަކްޝަމްގެ ފޮށި ލިބުމާއެކު އޭނާ ދިޔައެވެ. އަކްޝަމް ދިއުމުންވެސް ރައިހާނާ އަކްޝަމްގެ ވާހަކަ ހުއްޓާލާކަށް ނޫޅުނެވެ. އަކްޝަމްއަށް އައިސްފައި ހުރި ބަދަލުތަކުގެ ވާހަކަ ދައްކަމުން ދިޔައެވެ. އެންމެން ގަޔާވެފައި އަޑުއަހަން ތިބިއިރު ހަމްޒާ ހުރީ ރުޅިގަދަވެފައެވެ. “ވަރުގަދަ އަކްޝަމްއެއްނު ކިހާ ދެރަކަމެއް” އަމިއްލަ ނަފްސަށް އަޑުއިވޭވަރަށް ހަމްޒާ ބުނެލިއެވެ. އެންމެންގެ ފޮށި ލިބުމާއެކު ހުރިހާ އެންމެން ނުކުތެވެ. އޭރު އެމީހުންގެ އިސްތިގްބާލުގައި އާއިލާ މީހުން ތިއްބެވެ. އެންމެން އެކީހެން އުޅުނީ ޝިވަންއާ ލިއާއާ ވެގެންނެވެ. ޝިވަން ދެކިލާހިތުން އެންމެން ތިބީ ކެއްމަދުވެފައެވެ. “އަހަރުން މީ މިހާރު ނެއްބައެއް ދޯ” ދެރަވާކަމަށް ހެދެމުން ރީހާން ރައިހާނާއަށް ދޯދިނެވެ. ރައިހާނާވެސް އާއެކޭ ކިޔާ ތުންދަމާލިއެވެ. ރައިހާނާއާ ރީހާންގެ އެއަމަލުން އެންމެންނަށްވެސް ހެވުނެވެ. ސުނައިނާއާ މިރާޝް އެރަށް ދިޔައީ އަލަށް ކަމުގައިވިއަސް އެމީހުންނަށް އާކަމުގެ އިހްސާސެއް ނުކުރެވެއެވެ. ލިއާވެސް ނިކަން ފަސޭހައިން އެ އެންމެންނާ ރަށްޓެހިވިއެވެ. ޚާއްސަކޮށް ޒާންއާއެވެ.\nރައުލާމެން އަމިއްލަ ގެހެދުމުން އެމީހުން ދިރިއުޅެނީ އެގޭގައެވެ. ދެބުރިއަށް ގެނަގައިފާވާއިރު ވަށައިގެން ވަނީ ބިއްލޫރި ޖަހާފައެވެ. އެގޭގެ ރީތިކަން ފެނިފައި ސުނައިނާއާ މިރާޝް އަދި ހަމްޒާގެ އިތުރުން އަންޖަލްވެސް ހުރީ ހައިރާންވެފައެވެ. ރައިހާނާއަށް ފޮޓޮތަކުން ގެފެނުނު ކަމުގައިވިއަސް ހަމަލޮލަށް އެފެނުނީ އަލަށެވެ. ކާރުން ފޭބިގޮތަށް އޭނާއަށް އިނދެވުނީ ފާޑަކަށް އަނގަ ހުޅުވައިގެންނެވެ.\nގޭތެރެއަށް ވަންއިރު ނަދާއާ ރައުލާ ސައި ތައްޔާރުކޮށް އުޅުނެވެ. ޝިވަން ޝިމާންއާ ހަވާލުކޮށްފައި ސަރްވާ ރައުލާ އަދި ނަދާއަށް އަތްގާތް ކޮށްލަދޭން ބަދިގެއަަށް ވަނެވެ.\nސައިބޮއެ ނިމިގެން ސަރްވާއާ ޝިމާން ފިޔަވާ މާލެއިން އައި އެންމެން ރުހާމްމެން ގެއަށް ދިޔައެވެ. އޭރު ހުސާން ވަނީ އޭނާގެ ކާރުގައި ދަބަސްތައް ގެންގޮސް އެގެއަށް ލާފައެވެ. “ބޭނުން ކޮޓަރިއެއް ނަގަންވީ. ކޮންމެ މީހަކަށް ދެކޮޓަރިވެސް ވާވަރަށް ކޮޓަރި ހުންނާނެ” ގޭތެރެއަށް ވަދެފައި ރީހާން ސޯފާއަށް ވެއްޓިގަތެވެ. ރައިހާނާއާ އަންޖަލްގެ ބަރު ފޮށި އުފުލުމުގެ ސަބަބުން އޭނާގެ ބުރަކަށްޓަށް ވަނީ ތަދެއް އަރާފައެވެ.\nރައިހާނާއާ އަންޖަލް ދިޔައީ ރައިހާނާގެ ކޮޓަރިއަށެވެ. ކުރީފަހަރެކޭ އެއްފަދައިން ޖެހިގެން އިން ކޮޓަރި ހަމްޒާ ނެގިއެވެ. ރީހާން އޭނާގެ އަމިއްލަ ކޮޓަރި ނެގިއިރު ސުނައިނާމެންނާ ނިކްހާތްމެން ތިބީ އެންމެ ތިރީގައި ހުރި ކޮޓަރިތަކުގައެވެ. “ރައި ޔުއާ ފެމެލީ އިޒް އޯސަމް” ވިޝާހް ރައިހާނާގެ އާއިލާއަށް ތައުރީފުކުރިއެވެ. މިވީ މަދު ވަގުތުކޮޅު ތެރޭގައިވެސް އެމީހުންގެ އެކުވެރިކަމާ ގާތްކަން ވިޝާހްއަށް އެނގުނެވެ. “އޭ ބްރޯ. އެއީ ހަމައެކަނި ރައިގެ ފެމެލީއެއް ނޫނޭ މަގޭވެސް އޭ” ރީހާން ވިޝާހްގެ ކޮނޑަށް އަތް ވައްޓާލިއެވެ.\nމަޣްރިބް ނަމާދަށް ގޮވަން ވާއިރަށް އަންޖަލްއާ ރައިހާނާ ފެންވަރައިގެން ނަމާދަށް ތައްޔާރުވިއެވެ. ނަމާދުކޮށްގެން ވަރުބަލިވެފައި ތިބުމުން ދެކުދިންވެސް އެނދުގައި ޖައްސާލިއެވެ. ފަސްމިނެޓުވެސް ނުވަނީސް އަންޖަލްއާ ރައިހާނާ ފުން ނިންޖަކަށް ގެބުނެވެ.\nހަމްޒާ ފެންވަރައިގެން މިސްކިތަށް ދާން ނުކުތެވެ. އެވަގުތު ވެގެން ދިޔައީ ރީހާންވެސް މިސްކިތަށް ދާން ނުކުތް ވަގުތަށެވެ. ހަމްޒާ އެކަނިދާން އުޅޭތީވެ ރީހާން ފާޑަކަށް އަނގަހަދައިގެން އިނެވެ. “ޑޯންޓް ގިވް މީ ދެޓް ލުކް. މަށަށް އެނގެޔޭ މިސްކިތަށް ދާން. ކޮން އިރަކުން މަގޭ ޅިޔަނަށް ރަސްމީ ގޮތުން ވަނީ؟” ލާނެއް ގޮތަކަށް ހީލަމުން ހަމްޒާ އެހިއެވެ. ބޭނުމަކަށްވީ ރީހާން ލަދުގެއްވުމެވެ. އެހެނަސް ރީހާންއަށް ހަމްޒާ ބުނީކީކޭކަން ދޭހައެއް ނުވިއެވެ. ” ދޮންތިއާ މެރީކުރިހާ އަވަހަކަށް އޮފިޝަލީ މަގޭ ޅިޔަނަށް ވާނެ. ޑޫ ޔޫ ލައިކް ހާރ؟” ކުޑަކޮށް ވިސްނަން އިނުމަށްފަހު ރީހާން ބުންޏެވެ. ރީހާން ރަކިކުރަން އުޅެނިކޮށް އެންމެފަހުން ރަކިވީ ހަމްޒާއެވެ. “ވެލް މަ ޅިޔަނަށްވުމޭ މާނަ ކުރީ ކޮންއިރަކުންހޭ ރީއްކޮ އަންކޮއާ މެރީ ކުރާނީ؟” ބޯކަހާލަމުން ރަކިވެފައި ހުރެ ހަމްޒާ އަހާލިއެެވެ. ރަނގަޅަށް ދޭހަވުމާއެކު ރީހާންއަށް ދެލޯ ބޮޑުކޮށްލެވުނެވެ. “ޔޫ؟” ރީހާން ބުނަން އުޅުނީ ކީކޭކަން އެނގުމާއެކު ހަމްޒާ ބޯޖަހާލިއެވެ. “އަންކޮ ނުބުނޭތަ؟” ހަމްޒާ ހީކުރީ އެކަކު ގާތު ނުބުނާށޭ ބުނި ކަމުގައި ވިއަސް އަންޖަލް ރީހާން ގާތު ބުނާނެކަމަށެވެ. ސުނައިނާވެސް މިރާޝް ގާތު ބުންޏެވެ. އަންޖަލް އޭނާގެ ސިއްރު ހިފަހައްޓަދިނުމުން ކޮއްކޮއާ މެދު އޮތް އިތުބާރު އިތުރަށް ބޮޑުވިއެވެ.\nރައިހާނާއާ އަންޖަލްއަށް ހޭލެވުނީ އަށެއް ޖެހިއިރު ކާންދާން ގޮވުމުންނެވެ. ސުނައިނާ ތައްޔާރުވެގެން އައިސް ދާންވެގެން ރައިހާނާއަށް ގޮވީއެވެ. ލިއާ ބަނޑުހައިވެގެން އުޅޭތީވެ އަވަހަށް ދާންވެގެންނެވެ. އޭރު ހުސާންއާ ޒާން ބަލައި އައިސް ތިއްބެވެ. ރައިހާނާއާ އަންޖަލް ތައްޔާރުވެގެން ދާން ލަސްވާނެތީ އެދެކުދިން ނުލައި ދާން ބުންޏެވެ. “ރައިއަށް ދާން އެނގޭނެތަ؟” “އުނހޫ ނެންގޭނެ. ސާބަސް އެނގޭ ހުސާންބެއަށް. މަށަށް އެނގޭނޭ ދާން” ރައިހާނާ ތުން އަނބުރާލަމުން ހުސާންއާ ދިމާއަށް ބުންޏެެވެ.\nރައިހާނާއާ އަންޖަލް ރީތިވެގެން ނުކުމެވުނުއިރު އަށް ގަޑި ސާޅިސް ފަހެއް ވެއްޖެއެވެ. މަޑުމަޑުން ހިނގާލައިފައި ދެކުދިންގޮސް ރައުލާމެންގެއަށް ވަނެވެ. އޭރު ސުނަައިނާ ލިއާއަށް ކާންދީ ނިމިގެން ގެއަށްދާން އުޅެނީއެވެ. ދަތުރު ވަރުބަލިވުނުން ލިއާ އޮތީވެސް ނިދިއައިސްފައެވެ. ޝިވަންވެސް ކޭގޮތަށް އެރޭ ނިދައިފިއެވެ.\n“ނިކްއާ ވިޝާހް ކޭ ނަމައެއްނު!” ވިޝާހްއާ ނިކްހާތް ތިބީ އަންޖަލްއާ ރައިހާނާ ނާންނަނީސް ނުކައެވެ. ވިޝާހްއާ ނިކްހާތްގެ އިތުރަށް ހަމްޒާއާ ރީހާންވެސް ތިބީ ނުކައެވެ.\nކައި ނިމިގެން ހަޒުވާނުން ރައުލާމެން ގެއިން ނުކުތީ އަތިރި މައްޗަށް ހިނގާލަން ދާށެވެ. ގެއިން ނުކުތް ގޮތަށް ރީހާން އައިސް އަންޖަލް އަތުގައި ހިފިއެވެ. ރީހާން އަންޖަލް ގޮވައިގެން ކުރިއަށް އެރުމުން ރައިހާނާއާ ހަމްޒާ ޖެހުނީ އެކީދާށެވެ. އަތިރިމައްޗަށް ދާން ފުރަތަމަ އެޅި ގޯޅިން އަކްޝަމްއާ ދިމާވިއެވެ. “ހެއި ރައިހާނާ” އަކްޝަމް ހިނިތުންވެފައި ހުރެ ރައިހާނާއަށް ގޮވާލިއެވެ. “ހެއި އަކްޝަމް” ރައިހާނާވެސް އޭނާގެ އެންމެ ފުރިހަމަ ހިނިތުންވުން އަކްޝަމްއަށް ހަދިޔާކުރިއެވެ. އެމީހުންނާ އެކީ ހިނގާލަން ދާން ރައިހާނާ އަކްޝަމްއަށް ދައުވަތު ދިނެވެ. އަކްޝަމް ވަގުތުން އެއްބަސްވިއެވެ. އަކްޝަމްއާ ރައިހާނާ އަނގަތަޅުވާވަރުން އެންމެންވެސް ތިބީ ބޮލަށް އުނދަގޫވެފައެވެ. ރައިހާނާ އަންޖަލްއާވެސް އެވަރަށް އަނގައެއް ނުތަޅުވައެވެ. ހަމްޒާ ބޮލަށް އުނދަގޫވެގެން މަގުގެ އަނެއް ފަރާތަށް އެރިއެވެ. ރީހާންއާ އަންޖަލް ހިނގުން ބާރުކުރިއެވެ. އެމީހުންނާ އެއްވަރަށް ވިޝާހްއާ ނިކްހާތްވެސް ދިއައެވެ. ރީހާންމެން އެހެން ގޯޅިއެއް އެޅިކަންވެސް ވާހަކައިގައި ތިބި ރައިހާނާއަށާ އަކްޝަމް އަކަށް ނޭންގުނެވެ. ހަމްޒާ ގޯޅިނާޅާ މަޑުކޮށްލައިގެން ހުރީ ރައިހާނާއާ އަކްޝަމް އެކަނިބައިތިއްބާފައި ދާން އޭނާގެ ހިތް އެއްބަސް ނުވުމުންނެވެ.\nރައިހާނާ އަރައިގެން އިން ފައިވާނުގެ ވާދުކެނޑުމާއެކު ފައި އޮޅިގެން ބިންމައްޗަށް ވެއްޓެން ދިޔައެވެ. އިޚްތިޔާރަކާ ނުލައި ދުރުގައި ހުރި ހަމްޒާއަށް ރައިހާނާ ވެއްޓުމުގެ ކުރިން ހިފަހައްޓަން ދުއްވައި ގަނެވުނެވެ. ހަމްޒާއަށް ދެވުމުގެ ކުރިން އަކްޝަމް އޭނާގެ ބާރުގަދަ ދެއަތުން ރައިހާނާގެ އުނގަނޑުގައި ހިފަހައްޓާލިއެވެ. ރައިހާނާއަށްވެސް އަކްޝަމްގެ ގަމީހުގައި ހިފައި ބާރުކޮށްލެވުނެވެ. ހަމްޒާގެ ދަތްކުނޑިވިކި ދެއަތް މުއްކަވާލެވުނެވެ. އަކްޝަމްގެ ބަދަލުގައި އެތާ ވާން ޖެހޭނީ އޭނާއެވެ. އަކްޝަމްއާ މެދު ރުޅިވެރިކަން އެހިތުގައި އުފެދުނެވެ.\nލޯމަރާ ތަގުޅިކޮށްގެން އޮތް ރައިހާނާއާ ދިމާއަށް ފުން ނަޒަރަކުން އަކްޝަމްއަށް ބަލާލެވުނެވެ. އެންމެ ކުޑައިރުންސުރެއްވެސް އޭނާގެ ހިތުގައި ރައިހާނާގެ ސޫރަވަނީ ބިންވަޅުނެގިފައެވެ. ރަށު ކުދިން އެނާއާ ރައިހާނާ އަޅުވައިވެސް ކިޔައެވެ. ގްރޭޑް އަށަކަށް އޭނަ މާލެ ބަދަކުވީވެސް ރައިހާނާ މާލޭގައި އުޅޭތީއެވެ. އެހެނަސް އޭނާގެ ބަދުނަސީބުކަމުން މާލޭގައި އޭނާ އުޅެން ޖެހުނީ އެންމެ ބޭނުންވި ގޮތަކަށް ނޫނެވެ. ހިތްެއެދޭ ފަރާތާ މާލެއިން އެންމެ ފަހަރަކުވެސް ބައްދަލެއް ނުވެއެވެ. ކުރިއަށްވުރެ ރައިހާނާ ވަނީ ރީތިވެފައެވެ. ކޮލުގައި ކުޑަކޮށް މަސްޖަހައި ކުރިއަށްވުރެ ރޫފަވެސް ރަނގަޅުހެން ހީވެއެވެ. އަކްޝަމްގެ ޖަޒުބާތުތައް އުތުރި އަރަމުން ދިޔައެވެ.\nރައިހާނާ ލޯ ހުޅުވާލިއިރު އަކްޝަމްގެ ތޫނު ނަޒަރު އޭނާއަށް އަމާޒުވެފައި ހުރުމުން މުޅި ކުއްޖާ ލަދުން ހަލާކުވާވަރުވިއެވެ. އެކަކަށް ނޭންގުނު ކަމުގައިވިއަސް އަކްޝަމްއަކީ އޭނާގެ ފުރަތަމަ “ކްރަޝް”އެވެ. ކުޑައިރު އެކުގައި ކުޅެން އުޅުނު ކުދިން ތެރެއިން އެންމެ ރީތިކޮށް ހުންނާނީ އަކްޝަމްއެވެ. ހަމުގެ ކުލަ އާދައިގެ ވަރަކަށް ދޮންވެފައި އިސްކޮޅުން އޭރުވެސް ދިގެވެ. ކުޑައިރުވެސް އަކްޝަމްގެ ނަޒަރު އޭހާ ތޫނުވާނެއެވެ. ފަންއިސްތަށިގަނޑު އަބަދުވެސް އޮންނާނީ އެއްފަރާތަކަށް ސްޕައިކް ޖައްސާފައެވެ. ކުޑައިރު ސަރްވާމެން ގާތު އާބަދުވެސް ދެއްކެނީ އަކްޝަމްގެ ވާހަކައެވެ. ބައެއް ފަހަރު ސަރްވާއާ ނަދާ އޭނާއާ އަކްޝަމްއާ އަޅުވައިވެސް ކިޔައެވެ.\n“އެހެމް އެހެމް” ފަހަތުން މީހަކު ކަރު ކެހެލި އަޑަށް ދެމީހުންވެސް ސިއްސައިގެން ދިޔައެވެ. އަކްޝަމް އަވަހަށް ރައިހާނާ ސީދާ ކޮށްލިއެވެ. ރައިހާނާވެސް އަކްޝަމްގެ ގަމީހުން އަތް ނައްޓާލައިފައި ކަރު ކެހުނީ ކާކުތޯ ބަލާލިއެވެ. ހަމްޒާ ފެނުމުން ރައިހާނާއަށް ހީވީ ވިރިގެން އޭނާ ބިންމައްޗަށް ފައިބައިފާނެހެންނެވެ. ގަތް ލަދާއެކު މުޅިމޫނުއެކީރަތްވިއެވެ. ހިތް އަވަސްވާން ފެށީއެޔެއް މިއެެއް ބަލައިފައި އެއްނޫނެވެ. އެވަގުތު އަކްޝަމްއަށް ފޯނެއް އައިސްގެން ގެއަށް ދާން ޖެހުނެވެ. ރައިހާނާއާ ވަދާއުގެ ސަލާންކޮށްފައި އަކްޝަމް ގެއަށް ދާން ހިނގައިގަތެވެ. ރައިހާނާ އިނީ އިންތަނުން ގުޑާލަންވެސް ނުކެރިފައެވެ.\nގަސް ގަނޑު ތެރެއިން ލާފައި ކުއްލިއަކަށް ނުކުތް ކަޅުބުޅާފެނި ރައިހާނާގެ ހިތްވެސް ނުހުއްޓުނީ ކިރިޔާއެވެ. އޭތި ލައްވާލި ބިރުވެރި އަޑުން މުޅި ގައިން ހީބިހި ނެގިއެވެ. އޭތިގެ އަޑަށް ވުރެ ތޫލި އަޑަކުން ހަޅޭއްލައިވައިގަނެފައި ހަމްޒާގެ ކަރުގައި ބާރަކަށް ބައްދައިގަތެވެ.\nހަމްޒާ ނުވިސްނައި ހުއްޓާ ރައިހާނާ ބައްދައިގަތުމުން ކުރަންވީ ކީއްކަން ނޭންގިފައި ހަމްޒާއަށް ހުރެވުނެވެ. ރައިހާނާގެ ހަށިގަނޑު ތުރުތުރު އަޅަމުން ދިޔައެވެ. ހަމްޒާ މަޑު މަޑުން ދެއަތް އުފުލާލާފައި ރައިހާނާ ގައިގައި އޭނާގެ ދެއަތް ވަށާލިއެވެ. ހަމްޒާގެ ހިމާޔަތް ލިބުމުން ރައިހާނާ އިތުރަށް ހަމްޒާގެ މޭގައި ބޮނޑިވެލިއެވެ. އޭނާ ބޭނުމީ މުޅި އުމުރަށްވެސް އެއަތުތެރޭ ވާށެވެ.\nރައިހާނާއާ ހަމްޒާ އަދި އަކްޝަމް ނާންނަހެން ހީވެގެން އަންޖަލްމެން އަނބުރައި އައި މަގަށް ދިޔައެވެ. ރައިހާނާއާ ހަމްޒާ އެކަކު އަނެކަކު އަތުތެރޭ ތިބިތަން ފެނި އެންމެންގެ އަނގަ ތަންމިނަށް ހުޅުވުނެވެ.\nހަމްޒާއަށް އަންޖަލްމެން ފެނުމާއެކު ސިހިފައި ރައިހާނާ ދުރުކޮށްލެވުނެވެ. ހަމްޒާ ދުރުކޮށްލުމާއެކު ކުރެވުނު ކަންތަކާ މެދު ރައިހާނާވެސް ލަދުގަތެވެ. މަޑު މަޑުން ސޮރީއޭ ބުނެފައި އެނބުރުނު އިރު ކުރިމަތީގައި ތިބި އަންޖަލްމެން ފެނި އިތުރަށް ލަދުގަތެވެ. “ޕިސްޕިސް. ދޫކަމެއް ނުވާނެ” ރައިހާނާއަށް ހިތާހިތުން ބުނެވުނެވެ. ކޮންމެ ފަހަރުވެސް އޭނާ މިޖެހެނީ ލަދެއްގައިބެދޭށެވެ. “ހިނގާ އަވަހަށް މިތަނުން ދާން. ބޮޑު ސިންގާހާ ކަޅު ބުޅަލެއް ދެންމެ މިތަނަށް އައި” ރައިހާނާ ފައިވާން އަތަަށް ނަގައިގެން ދާން ހިނގައިގަތެވެ. ބުޅާ އުޅޭ ވާހަކަ ހަގީގަތުގައި ރައިހާނާ ބުނީ އޭނާ ހަމްޒާ ގައިގައި ބައްދަން ޖެހުނީ އެބުޅަލާ ހެދިކަން ބުނަން އެމީހުންނަށް އަންގާށެވެ. ރައިހާނާގެ މަޤުސަދު އެނގުމުން އެންމެންނަށްވެސް ހެވުނެވެ. އެރޭ މާބޮޑަށް ލަސްވުމުން އަތިރިއަށް ނުގޮސް އެންމެންވެސް ދިޔައީ ގެއަށެވެ. އިރާކޮޅު ނިދުމާއެކު އަންޖަލްއާ ރައިހާނާ ގެ ލޮލަށް ނިންޖެއް ނާދެއެވެ. އެހެންވެ ދެކުދިން ލެޕް ނަގައިގެން ސީރީޒް ބަލަން ތިއްބެވެ.\nފަތިސް ނަމާދުކޮށްގެން ފިރިހެންވެރިން މޫދަށް ދިޔައެވެ. އެރަށުގެ މޫދު ރީތިކަމުން ވިޝާހްއާ މިރާޝް ތިބީ އާޝޯޚުވެފައެވެ. މޫދުގައި އެކިއެކި ސަކަރާތް ޖަހާ ކަސްރަތުކޮށް ހަދާފައި އަށެއް ޖެހުމުން އެއްގަމަށް އެރިއެވެ.\nރައިހާނާއާ އަންޖަލް ލިއާ ގޮވައިގެން ގޯތިތެރެއަށް ނުކުމެ ތިއްބެވެ. ވެލިގަނޑުމަތީ މިނިވަންކަމާއެކު ދުވެލަން ލިބުމުން ލިއާ ހީވަނީ އެހެން ކަމެއްހެންނެވެ. ދުވަމުން ފުންމަމުން އުޅުނެވެ. ދުވަހަކުވެސް މާލެދާން ބޭނުންނުވާކަމަށް ބުނަމުން ދިޔައެވެ. ބަނބުކެޔޮ ގަހު އެލުވާފައިހުރި ޖޯލީގައި ފޯނު ހިފައިގެން ރައިހާނާ އޮތެވެ. އުޑުމަތި އޮތްލެއް ސާފުކަމުން އެކި ގޮތްގޮތަށް ފޮޓޯ ނަގަމުން ދިޔައެވެ. ގެއިން ބޭރުން ހީ ސަކަރާތްޖަހާ އަޑު އިވުމުން މޫދަށް ދިޔަ މީހުން އައިކަން އެނގުނެވެ. ދޮރާށި ހުޅުވާފައި އެންމެ ފުރަތަމަވެސް އެތެރެއަަށް ވަނީ ހަމްޒާއެވެ. ހަމައެކަނި ކަކުލާ ހަމައަށް އަންނަ ސޯޓެއް ލައިގެން ހުރުމުން ހަމްޒާގެ ކަސްރަތީ ހަށިގަނޑުއޮތީ ހާމައަށެވެ. އިސްތަށިގަނޑުން މޫނު މައްޗަށް ފެންތިކި ތަޅަމުން ދިޔައެވެ. ރައިހާނާ ހަމްޒާއަށް ނުބަލަންވެގެން އަވަހަށް އިސްޖަހާލިއެވެ. މާގިނައިރު ބަލަން ހުރެއްޖެނަމަ އޭނާ މޮޔަވެސް ވެދާނެއެވެ. ވަރަށް ނޫންކަމަށް ހަދާފައި ފޯނާ ކުޅެންފެށިއެވެ.\nއެގާރަ ޖެހުމުން ފެންވަރައި ރީތިވެ ހަދައިގެން ސުނައިނާ އަންޖަލް އަދި ރައިހާނާ ލިއާ ގޮވައިގެން ސަރްވާމެން ގެއަަށް ދާން ހިނގައިގަތެވެ. އެހިސާބަށް އަރާ ހަމަވިއިރު އެތާއިން ސައިކަލެއް މާތީ އިށީންދެގެން ފޯނާއި ކުޅެން އަކްޝަމް އިނެވެ. ހުދުކުލައިގެ ގަމީހަކާ ކަޅު ސްކިނީ އެއް ލައިގެން ހުރިއިރު ބޮލުގެ އިސްތަށިގަނޑު އޮތީ ތެއްކޮށެވެ. އަކްޝަމް ޖަހާފައި ހުރި ސެންޓުގެ ވަސް މުޅި ސަރަހައްދުގައި ހިފާފައި ހުއްޓެވެ. ރައިހާނާ ފެނުމުން އަކްޝަމް އެއްބުމަ ހިއްލާލަމުން ހިނިތުންވިއެވެ. ރައިހާާނާވެސް ބަދަލުގައި ހިނިތުންވުމެއް ހަދިޔާ ކުރިއެވެ. “އޭ އަކްޝަމްތަ؟ ކޮންއިރަކު އައިސް ތިއުޅެނީ؟” ފަހަތުގައި ނަދާ ހުރިކަން ރައިހާނާއަށް އެނގުނީ ނަދާ ގޮސް އަކްޝަމްއާ ވާހަކަ ދެއްކުމުންނެވެ. ނަދާ އޭނާއޭ ކިޔައިގެން އަކްޝަމް ގާތު އެއްޗެއް ބުނުމުގެ ކުރިން އަވަހަށް ގެއަށް ވަނެވެ.\nގޭގެ ބޮޑެތި މީހުން ކައިގެން ދިއުމުން ދެންތިބި އެންމެން ކާން އެރިއެވެ. ސުފުރާ މަތި އެކަނި ފެނިފައިވެސް ކުޅުދިޔާވާހާ ވެއެވެ. ކުކުޅު ރިހައާ ކުކުޅު ހިކިކޮށް ހަދާފައި ހުރިއިރު ނާސިގޯރަންއާ ރީތި ބަތާ ރޮށި ހުއްޓެވެ. މުގުރިހަ ހަދާފައި އަލުވި ހިކިކޮށް ހުއްޓެވެ. ދެތިން ވައްތަރެއްގެ ސެލެޑާ ޕާޕަރު ހުއްޓެވެ. އޮރެންޖްޖޫހާ ޖުމްހުރީ މޭވާ ޖޫސް ހުއްޓެވެ. “ސަރޫ އަކްޝަމް އެބައުޅޭ. ރައިގެ ޗައިލްޑް ހުޑް ކްރަޝް” ރައިހާނާ އަނގަޔަށް ލީ ބަތްސުވާ ހީވީ ކަރުގައި ތާށިވިހެންނެވެ. ދެލޯ ބޮޑުވެފައި ހުރިއިރު ކެއްސުން ނުހުއްޓެއެވެ. ސަރްވާ ތަށްޓަކަށް ފެން އަޅާފައި ދިނުމުންވެެސް ކެއްސުން މައިތިރިވާ ގޮތެއް ނުވިއެވެ. އިވުނު އާވާހަކައިން އަންޖަލް ވެސް ހުރީ ކުޑަވަރެއްގެ ޝޮކެއްގައެވެ. ރައިހާނާ ދުވަހަކުވެސް އަކްޝަމްގެ ވާހަކަ އޭނާ ގާތު ނުދައްކައެވެ.\nހަމްޒާ އަނގަޔަށް ލީ ރޮށުކޮޅު ދިރުވަންވެސް ނޭންގުނެވެ. ހީވީ ކަރުގައި ތާށިވެފައި ހުރިހެންނެވެ. ޝިމާން ހަމްދަރްދީގެ ބެލުމަކުން އޭނާއަށް ބާލާލިއެވެ.\n“ވޯވޯ. ކޮންއިރަކު. އައި ނެވާރ ނިއު ދޮންތި ހެޑް އަ ކްރަޝް އޮން އަކްޝަމް” ރީހާން މަޖާވެފައި އިނދެ ރައިހާނާއާ ދިމާކުރިއެވެ. ” އައި ނެވާރ ހެޑް އަ ކްރަޝް އޮން އަކްޝަމް” ރައިހާނާ ރީހާންއާ ދިމާއަށް ލޯ އާޅާލިއެވެ. ހަމްޒާ ހުއްޓާ އެފަދަ ވާހަކައެއް ދެކެވުމުން ރައިހާނާ ހިސާބަކަށް ކަންބޮޑުވިއެވެ. ހަމްޒާ ހީކޮށްފާނެ އެއްޗަކާ މެދު ހިތްނުތަނަވަސްވާން ފެށިއެވެ. “ޝިމާން ވެޑިން އަށް އައިސް އުޅެނިކޮށެއް އަކްޝަމްއެއް ނުދެކެން. ވެއާ ވޯޒް ހީ؟” ރައިހާނާއަށް ދެލޯބޮޑުކޮށްފައި ހަމްޒާާއާ ދިމާއަށް ބަލާލެވުނެވެ. ނަދާއާ ޒާން އަދި ހުސާންވެސް ނޫން ގޮތަކަށް ބަލާލިއެވެ. “އޯ މަށަށް ނުބުނެވޭތަ މަގޭ ހަނދާންތައް އަނބުރާާ ލިބުނު ވާހަކަ؟” ރައިހާނާގެ ލޯ އިތުރަށް ބޮޑުވިއެވެ. ހަމްޒާގެ ހަނދާންތައް އާތުވެއްޖެނަމަ އަންޖަލްއަކީ ހަމްޒާގެ ކޮއްކޮކަންވެސް އޭނާއަށް އެނގޭނެ ނޫންހެއްޔެވެ. ޝިމާން ބުނި ގޮތުން ވެއްޖެނަމަ ހަމްޒާ އޭނާދެކެ ލޯބިވިއެވެ. ރައިހާނާއަށް ދެލޯ މަރާލެވުނެވެ.\nއަންޖަލް ހިނިގަނޑު ހިފަހައްޓާލިއެވެ. އެއޮށް ނުވަގުތުގައި ހަމްޒާ އޭނާގެ ހަނދާންތައް އާވިވާހަކަ ހާމަކުރީ އަކްޝަމްއާ ރައިހާނާ އަޅުވާ ކިއުމުން އެކަމާ ހަސަދަވެރިވެގެންކަން އަންޖަލްއަށް އެނގުނެވެ. ނުހޭން ކުރެވުނުހާ ހުރިހާ މަސައްކަތެއް އަންޖަލް ކުރަމުން ދިޔައެވެ.\nނަދާއަށް އެއްވެސް ކަމެއް ނޭންގޭ ހާލު ރައިހާނާއާ އަކްޝަމް ކުޑައިރު ކުޅެން އުޅޭ ވާހަކައާއި ގެއަށް އައިސް އަބަދު އަކްޝަމްގެ ވާހަކަ ދައްކާ ގޮތް ކިއެވެ. ރައިހާނާ އަނގައިން ބަހެއް ނުބުނެ އިނުމުން އެންމެންވެސް ހީކުރީ ރައިހާނާ މާބޮޑަށް ލަދުގަތީ ކަމަށެވެ. ކައި ނިމުނު ގޮތަށް އެންމެ ސިކުންތެއްވެސް މަޑުނުކޮށް ރައިހާނާ ސިޓިންރޫމަށް ދިޔައެވެ.\n“އަކްޝަމް” ރައިހާނާ ގާތު ސޯފާގައި އިށީންނަމުން އަންޖަލް ބުނެލިއެވެ. ރައިހާނާ އައި ރުޅިން އަންޖަލް ކޮނޑުގައި ތަޅާ ގަތެވެ. “ދޮންތި ހެއި މަގޭ އޭންޖަލް ގައިގައި ތަޅަން ހުއްދަ ދިނީ ކާކުތަ؟ އަކްޝަމް” ރީހާން ރައިހާނާ އަތުގައި ހިފަހައްޓަމުން ރާގަކަށް ފައްތާފައި އަކްޝަމްގެ ނަން ބުންޏެވެ. ރައިހާނާ ތުން ދަމާލަމުން އަނގައިން ތޫލި އަޑެއް ނެރުނެވެ. “އަކްޝަމްއަށްތަ ތިގޮވަނީ؟” ރައިހާނާ އިތުރަށް ރުޅިއަރުވަން ކާގެއިން ނުކުތް ހަމްޒާ އެހިއެވެ. “އޯލް އޮފް ޔޫ ޝަޓް އަޕް” ރީހާން ސޯފާމައްޗަށް ކޮށްޕާލުމަށްފަހު ދަބަސް ހިފައިގެން ގެއިން ނުކުންނަން ރައިހާނާ ދިޔައެވެ.\nYayyy Me first, Sorry jiji\nSalam all here’s 40th part of bunaashey loabi nuvanyhey. Hurihaa kudhinnah ves kamudhaane kamah ummedhu kuran. Mi part kury part thakah vure dhiguvaane. Sry for being not able to reply ur comments. Miadhyge vaguthehga hurihaa comments thakah reply kureveytho balaanan. Next part enme lasvegen Thursday ga.\nHehe jiji ah ok…First nulibuniyya nulibunynu dhw kiyaa..second libihje vihya naseebakun..will comment after reading ingey kiyaa?????\nVrh reethi mi part vx craving for next part❤❤\nAwwww Varah loabi mi part ????????\nVv rythi mi part.\nYayyyyyyy wow wow this story is obiness well done kiyaaa\nAlhey curiously waiting for next part……????Dhiraa wish and kiyara u both are best writer in esfiya site…..Ily both???\nAlhey mi part vec v rythi??????…\nAlhe raihaana ulhey gothun hyhy bandah thadhuvey sahaadheh???…Kiyaa v molhu???..Mi bai sifakohdhyfa hurileh v furihama Ma Sha Allah❤❤❤..Adhi dhigu vec kohla dhyfa iny..Ibaaraiy kohlaafa huhnaleh fashuvi kamun vec vv kiyaa hiyyvey??????Hama kiyaa kiyaa fuuhi nuvaane story eh miii…Hamza nd rai gulhuvaathi ingey???…Edhemeehun scenes bodah genesdheythi ingey kiyaa????????….Waiting fr the next part curiously…lysm\n????Story is fab..whn next kiyaa\nThankolheh avah up kohdhybala plx…kiyaahithn hureveneeyeh noon??\n❤❤❤??????⚘⚘⚘Varah reethi ???❤❤❤???⚘⚘⚘\nHahhahaaaa hamzaaaa kuraakantha ???????\nAnehkkaaa kn aksam eh thaevany…\nHaadha lahey dhaw up vaa leh..haftha aku part eh mi up kohleveny..\nOh v salhi mi part?????Dhonthi kudakoh surprise viyey aksham ge name mi story in Fenuneema… Ingeytha aksham akee dhonthi ge dhaththaegge dharifulhau kiyaa namekey???????Vvvv rythi ingey mi part❤❤❤❤❤raihaanaa eoiy ulhey gotheiy dhw???heeehee halaaku???so kiyaaraa, I m curiously waiting for the next part and love you so much kiyara❤❤❤❤❤????????????????\nmihaaru dhen week aku part eh libeny…kithammehaa ves dhera… kyh kuraany dho\nHaha vvvv rythi mibaii hamza hyvey kameh henn rai gehlidhaane thii birugathii dw vaahaka vvvv rythi\nomg. mibai varah salhi and varah majaa. youragreat writer. keep it up. waiting for next part\nV maja mi part. Raihaana ah v goeh dho\n✨?waiting for the next part\n??yuh r the best laav\nހިތާމަ ބިރުވެރި ލޯބި June 2, 2018\nވީރާނާވެފައިވީ ޙަޔާތް މަގޭ – 16\nނުފިލާނޭ މިހިތަކުން… 26


Ahmed Naseem, Minister, PO | Mihaaru\nއަހުމަދު ނަސީމް، މިނިސްޓަރު، ރައީސް އޮފީސް\nހެލްތުމިނިސްޓަރު ނަސީމަށް ރުހުން ދީފި\nހެލްތު މިނިސްޓަރު އަހުމަދު ނަސީމަށް ރައްޔިތުންގެ މަޖިލީހުން މިއަދު ރުހުންދީފި އެވެ.\nNovember 11, 2020 53\nނަސީމް ނެގީ އަޅުގަނޑު، ސިއްހީދާއިރާއަށް 56 މަޝްރޫއު\nކެބިނެޓުގައި ޖުމްހޫރީ ޕާޓީގެ ސްލޮޓެއްގެ ގޮތުގައި ކަނޑައެޅި ހެލްތު މިނިސްޓްރީ ހިންގެވުން ރައީސް އޮފީހުގެ ކުރީގެ މިނިސްޓަރު އަހްމަދު ނަސީމްއާ ހަވާލުކުރެއްވީ، ވަރަށް ގާތުން ސިއްހީ ދާއިރާގެ ކަންކަން ބައްލަވައި ބަދަލުތަކެއް ގެންނަވަން ބޭނުންފުޅުވާތީ ކަމަށް ރައީސް އިބްރާހިމް މުހައްމަދު ސޯލިހް މިއަދު ވިދާޅުވެއްޖެ އެވެ.\nOctober 22, 2020 59\nOctober 22, 2020 117\nOctober 22, 2020 47\nހެލްތަށް ނަސީމް އައްޔަން ކުރުމުން ނަޝީދުގެ ތައުރީފް\nOctober 22, 2020 196\nޓޫރިޒަމް ފެށީ ބޮޑު ވިޔަފާރިއެއް ކަމަށް ބަލައިގެނެއްނޫން\nޓޫރިޒަމްގެ މަސައްކަތް ރާއްޖޭގައި ފެށި އިރު، އެކަން މިހާ ހިސާބަށް ތަރައްގީވެދާނެ ކަމަށް އުންމީދު ކުރައްވާފައި ނުވާ ކަމަށް ރައީސް އޮފީސް މިނިސްޓަރު އަދި ޓޫރިޒަމް ފެށުމުގެ ތެރޭގައި އިސްކޮށް ހަރަކާތްތެރިވެ ވަޑައިގެންނެވި ބޭފުޅުންގެ ތެރޭގައި ހިމެނިވަޑައިގަންނަވާ އަހުމަދު ނަސީމު ވިދާޅުވެއްޖެ އެވެ.\nNovember 27, 2018 160\nރާއްޖޭގައި މަރުގެ އަދަބެއް ނުދޭނެ: ފޮރިން މިނިސްޓްރީ\nރާއްޖޭގައި މަރުގެ އަދަބު ދިނުން މީގެ 65 އަހަރު ކުރިން ހުއްޓާލާފައި އޮތް އޮތުން، އެ ގޮތުގައި ދަމަހައްޓާނެ ކަމަށް ފޮރިން މިނިސްޓްރީން މިއަދު ބުނެފި އެވެ.\nNovember 19, 2018 55\nރައީސް އޮފީހުގެ މިނިސްޓަރަކަށް ނަސީމް\nރައީސް އޮފީހުގެ މިނިސްޓަރަކަށް، ކުރީގެ ފޮރިން މިނިސްޓަރު އަހުމަދު ނަސީމް (މަސްއޮޑި) ރައީސް އިބްރާހިމް މުހައްމަދު ސޯލިހް މިއަދު އައްޔަން ކުރައްވައިފި އެވެ.\nނަޝީދު ސައޫދީއަށް ކުރެއްވި ދަތުރުފުޅަށް ފަހު ޔޫކޭއަށް\nކުރީގެ ރައީސް މުހައްމަދު ނަޝީދު ސައޫދީ އަރަބިއްޔާ އަށް ކުރެއްވި ދަތުރުފުޅު ނިންމަވައިލައްވައި އެނބުރި އިނގިރޭސި ވިލާތަށް މިއަދު ވަޑައިގެންފި އެވެ.\nMay 24, 2018 41\nއދ.ގެ ގޮނޑިއާ ގުޅޭ ގޮތުން ބޮޑެތި ތުހުމަތުތަކެއް!\nއދ.ގެ ސެކިއުރިޓީ ކައުންސިލްގެ މެމްބަރު ކަން ހޯދަން ރާއްޖެ އިން ކުރާ ކެމްޕޭނާ ގުޅޭ ގޮތުން ސަރުކާރާއި އިދިކޮޅު މީހުން ބޮޑެތި ތުހުމަތުތަކެއްކޮށް، މައްސަލަ ހޫނުވެއްޖެ އެވެ.\nޝައިނީގެ ހިތްހަމަނުޖެހުން ޖަމީލާއި ނަސީމަށް\nއދ.ގެ ސެކިއުރިޓީ ކައުންސިލްގެ މެމްބަރު ކަމަށް ރާއްޖެ އިން ކުރިމަތިލާން ނިންމައި ގައުމުތަކުގެ ތާއީދު ހޯދަމުން އަންނަނިކޮށް، ރާއްޖެއާ ދެކޮޅަށް ކުރީގެ ނައިބު ރައީސް ޑރ. މުހައްމަދު ޖަމީލް އަހްމަދާއި ކުރީގެ ފޮރިން މިނިސްޓަރު އަހްމަދު ނަސީމް ކެމްޕޭން ކުރައްވާ ކަމަށް ވިދާޅުވެ ފިޝަރީޒް މިނިސްޓަރު ޑރ. މުހައްމަދު ޝައިނީ މިއަދު...\nMarch 20, 2018 46\nރާއްޖޭގައި ޑިމޮކްރަސީ ގާއިމުކޮށް، އާންމު ހާލަތު ރަނގަޅު ކުރުމަށް އިންޑިއާ އާއި އެމެރިކާ އިން މުހިންމު ދައުރެއް އަދާކުރަން ޖެހިފައިވާ ކަމަށާއި މި ކަމުގައި އެ ދެ ގައުމު ރާއްޖެ ސަލާމަތްކޮށް ދޭނެ ކަމަށް ކުރީގެ ފޮރިން މިނިސްޓަރު އަހުމަދު ނަސީމް އިއްޔެ ވިދާޅުވެއްޖެ އެވެ.\nގަތަރާ ސިޔާސީ ގުޅުން ކަނޑާލުމުން ރާއްޖޭގެ ކުރީގެ ފޮރިން މިނިސްޓަރުންގެ ފާޑުކިޔުންތައް ސަރުކާރަށް އަމާޒުވެއްޖެ އެވެ.\nMarch 05, 2017 71\nސައޫދީ އަކީ ޓެރަރިސްޓުން އުފައްދާ ތަނެއް ނޫން: މަޖީދު\nސައޫދީ އަރަބިއްޔާ އަކީ ޓެރަރިސްޓުން އުފައްދާ ގައުމެއް ނޫން ކަމަށް ވިދާޅުވެ، އެ ގައުމާ މެދު ކުރަމުންދާ ތުހުމަތުތަކަށް އަދާލަތު ޕާޓީގެ ފަރާތުން ކުރީގެ އިސްލާމިކް މިނިސްޓަރު ޑރ. އަބްދުލްމަޖީދު އަބްދުލްބާރީ މިއަދު ރައްދު ދެއްވައިފި އެވެ.\nMarch 03, 2017 76\nފ. އަތޮޅު ދީފި ނަމަ ހަރުކަށި ފިކުރު ފެތުރޭނެ\nސައޫދީގެ ޝާހީ އާއިލާގެ ބޭފުޅުންތަކެއް މަޝްރޫއެއް ހިންގުމަށް ފ. އަތޮޅު ދީފި ނަމަ ރާއްޖޭގައި ދީނީ ހަރުކަށި ފިކުރު އިތުރަށް ފެތުރޭނެ ކަމަށް އެމްޑީޕީ ސަރުކާރުގެ ފޮރިން މިނިސްޓަރު އަހުމަދު ނަސީމް ވިދާޅުވެއްޖެ އެވެ.\nSeptember 07, 2016 43\nނަޝީދާއި ޖަމީލާއި އިތުރު ބައެއް ޕާސްޕޯޓް ބާތިލްކޮށްފި\nއިނގިރޭސި ވިލާތުގައި މިހާރު ދިރިއުޅުއްވާ ކުރީގެ ރައީސް މުހައްމަދު ނަޝީދާއި ކުރީގެ ނައިބު ރައީސް މުހައްމަދު ޖަމީލްގެ ދިވެހި ޕާސްޕޯޓް ސަރުކާރުން ބާތިލްކޮށްފި އެވެ.\nAugust 28, 2016 44\n"ފައިސާ ދައްކަން އެންގީ ގާނޫނީ ޒިންމާއަކަށް ވާތީ"\nއޮޑިޓް ރިޕޯޓުގައި ދައުލަތަށް އަނބުރާ ހޯދަން ލަފާ ދީފައިވާ ފައިސާތަކެއް ދެއްކެވުމަށް އެމްޑީޕީގެ އިސް ބޭފުޅުންތަކަކަށް ފިނޭންސް މިނިސްޓަރު އަހްމަދު މުނައްވަރު އެންގެވީ އޭނާގެ ގާނޫނީ ޒިންމާ އަދާކުރެއްވުމުގެ ގޮތުން ކަމަށް އެ މިނިސްޓްރީން މިއަދު ބުނެފި އެވެ. އެކަމަކު އިދިކޮޅު އެމްޑީޕީން މިކަން ސިފަކުރަނީ މި ސަރުކާރުން ހިންގާފައިވާ...\nAugust 25, 2016 101\nނަޝީދާއި އިތުރު ބަޔަކަށް ފައިސާ ދައްކަން އަންގައިފި\nކުރީގެ ރައީސް މުހައްމަދު ނަޝީދާއި އެމަނިކުފާނުގެ ސަރުކާރުގައި ވަޒީރުކަން ކުރެއްވި ހަތަރު ބޭފުޅަކާއި އެހެން ދެ ބޭފުޅަކު ކުރިއަށް އޮތް ހަތް ދުވަސް ތެރޭގައި ދައުލަތަށް ފައިސާ ދައްކަން ސަރުކާރުން އަންގައިފި އެވެ.\nAugust 13, 2016 10\nކުރީގެ މިނިސްޓަރު ނަސީމް މާލެ ނުގެންދެވޭނެ: ނަޝީދު\nއެމްޑީޕީގެ ސަރުކާރުގައި ފޮރިން މިނިސްޓަރު ކަން ކުރެއްވި އަހުމަދު ނަސީމް މާލެ ނުގެންދެވޭނެ ކަމަށް ކުރީގެ ރައީސް މުހައްމަދު ނަޝީދު ރޭ ވިދާޅުވެއްޖެ އެވެ.\nAugust 12, 2016 16\nނަސީމް ޕޮލިހަށް ހާޒިރުވާން އަންގައިފި\nއެމްޑީޕީގެ ސަރުކާރުގައި އެންމެފަހުން ފޮރިން މިނިސްޓަރުކަން ކުރެއްވި އަހުމަދު ނަސީމް ފުލުހުންގެ ތަހުގީގަކަށް 14 ދުވަހުގެ ތެރޭގައި ހާޒިރުވެވަޑައިގަތުމަށް އަންގައިފި އެވެ.\nJune 23, 2016 34\nއިދިކޮޅު އިއްތިހާދުން އިންޑިއާގެ އެހީއަށް އެދެފި\nރައީސް އަބްދުﷲ ޔާމީންގެ ވެރިކަން ބަދަލުކުރުމަށް އިދިކޮޅު ފަރާތްތަކުން އުފައްދާފައިވާ އިއްތިހާދު، މޯލްޑިވްސް ޔުނައިޓެޑް އޮޕޮޒިޝަންގެ މަސައްކަތް ކާމިޔާބު ކުރުމުގައި އިންޑިއާގެ އެހީތެރިކަމަށް އެ އިއްތިހާދުން އެދެފި އެވެ.


ޓެކްސީ މީޓަރު ހަރުކޮށްދޭން5ފަރާތެއް އެދެފި | Jazeera\tޓެކްސީ މީޓަރު ހަރުކޮށްދޭން5ފަރާތެއް އެދެފި - Jazeera\nޓެކްސީ މީޓަރު ހަރުކޮށްދޭން5ފަރާތެއް އެދެފި\nއީމާ މުހައްމަދު ވަހީދު July 15, 2019 44 views0\nޓެކްސީ މީޓަރު އެޕްލިކޭޝަންގެ ހިދުމަތް ރާއްޖެއަށް ތައަރަފްކުރުމަށް އެކަމަށް ޝައުގުވެރިވާ ފަރާތްތަކުން ހޯދަން އިއުލާން ކުރުމުން ފަސް ފަރާތަކުން ކުރިމަތި ލާފައިވާ ކަމަށް ޓްރާންސްޕޯޓް މިނިސްޓްރީން ބުނެފިއެވެ.\nމިއަދު މެންދުރު ކުރިއަށް ގެންދިޔަ، ޓްރާންސްޕޯޓް މިނިސްޓްރީގެ ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުން ޓްރާންސްޕޯޓް މިނިސްޓަރު އައިޝަތު ނަހުލާ ވިދާޅުވީ، ޓެކްސީ މީޓަރު އެޕްލިކޭޝަން ފޯރުކޮށްދޭން ބޭރުގެ ތިން ފަރާތަކާއެކު ފަސް ފަރާތަކުން ކުރިމަތިލަފައިވާ ކަމަށެވެ.\nމިނިސްޓަރ ނަހުލާ ވިދާޅުވީ، މިހާރު ވަނީ ޓެކްސީ ތަކުން ނަގާނެ އަގުވެސް ފައިނަލް ކުރެވިފައި ކަމަށާއި، އަދި މިނިސްޓްރީން މަސައްކަތް ކުރަމުން ދަނީ މިމަހުގެ ފަހުކޮޅު ޓެކްސީ މީޓަރުގެ ހިދުމަތް ދޭން ފެށުމަށް ކަމަށެވެ.\nއެ ހިދުމަތް ދިނުމަށް ކުރިމަތިލާފައިވާ ބޭރުގެ ތިން ކުންފުނި ވެސް ނިސްބަތްވަނީ ސްރީލަންކާއަށެވެ. ނަހުލާ އިތުރަށް ވިދާޅުވީ، މިމަސް ނިމުމުގެ ކުރިން އެ ހިދުމަތް ދޭން އެ ފަސް ފަރާތުގެ ތެރެއިން އެއް ފަރާތާއި ހަވާލުކޮށް ފައިނަލް ކުރުމަށް ފަހު އެއްބަސްވުމުގައި ސޮއި ކުރާނެ ކަމަށެވެ.\nމިނިސްޓަރު އިތުރަށް ވިދާޅުވީ އެޕްލިކޭޝަން ތަކަކީ ސީދާ ރާއްޖެ އަށް ތައްޔާރު ކޮށްފައިވާ ޓެކްސީ އެޕްލިކޭޝަން ތަކެއް ކަމަށެވެ.


Masahkai theringe dhuvas faahagakuramundhaairu visnaalanjehey dhethinkameh\nމަސައްކަތް ތެރިންގެ ދުވަސް ފާހަގަކުރަމުންދާއިރު ވިސްނާލަންޖެހޭ ދެތިންކަމެއް\nމިއަހަރުން ފެށިގެން ކޮންމެ އަހަރެއްގެ މެއި މަހުގެ އެއްވަނަ ދުވަސް މަސައްކަތްތެރިންގެ ދުވަހުގެ ގޮތުގައި ފާހަގަކުރަން ސަރުކާރުންވަނީ ނިންމަވާފައެވެ. ވަޒީރުންގެ މަޖިލީހުގެ މަޝްވަރާގެމަތިން ރައީސުލްޖުމުހޫރިއްޔާ ނިންމެވި ނިންމެވުމުގެ ސަބަބުން މަސައްކަތްތެރިންގެ ވާހަކަ ދެއްކުމަށް އައު ދުވަހެއް މިވަނީ ހަމަޖެހިފައެވެ.\nމިފަދަ ދުވަހެއް ރާއްޖޭގައި ފާހަގަކުރާއިރު، ގައުމުގެ މަސައްކަތެރި އާބާދީގައި ވަކި ހިއްޕަމުންދާ ބިދޭސީ މަސައްކަތްތެރިންގެ ވާހަކަ ދައްކަންޖެހެއެވެ. ސަރުކާރުގެ ބޮޑެތި މަޝްރޫއުތަކުން ފެށިގެން ކަންމަތީ ފިހާރައިގެ ސޭޓެއްގެ ވަޒީފާގައިވެސް ބިދޭސީ މަސައްކަތު މީހުންވަނީ ވަކި ހިއްޕާލާފައެވެ. ދިވެހިންނަކީ ތަފާތު ގިނަ މަސައްކަތްތަކެއް ކުރަމުންއައި ބަޔަކަށްވީނަމަވެސް މިއަދު މަންޒަރު ފެންނަނީ ދިމާ އިދިކޮޅަށެވެ.\nބިދޭސީ މަސައްކަތު މީހުންގެ ވާހަކަ ދައްކާއިރު އެމަގާމުތަކަށް ދިވެހިން ނުލިބޭކަމުގެ ޝަކުވާ ވަޒީފާދޭފަރާތްތަކުން ކުރާއިރު އެފަދަ މަގާމުތަކަށް އަންނަ ދިވެހިންނަށް ދޭއުޖޫރައިގެ ވާހަކަ ދައްކަނީ މަދުބައެކެވެ. ބިދޭސީ މަސައްކަތު މީހުން ގައުމުގެ ހުރިހާ ދިމާއަކަށް ފެތުރިފައިވާއިރު އެފަދަ މަގާމުތަކަށް ދިވެހިން ތަމްރީނު ކުރެވިފައި ނުވާކަންވެސް ފާހަގަކުރަންޖެހެއެވެ.\nމަސައްކަތްތެރިންގެ ދުވަސް ފާހަގަ ކުރަމުންދާއިރު ވިސްނާލަންޖެހޭ މުހިއްމު ކަންތައްތަކެއް އެބަހުއްޓެވެ. ކޮންމެ އަހަރަކު ސްކޫލުނިމިގެން އެތައް ޒުވާނުންނެއް ނުކުންނައިރު އެޒުވާނުންނަށް މަސައްކަތުގެ މާހައުލުން ތަމްރީނުތަކެއް ދެވިފައިނުވާކަން މިއީ މިއަދު ގަބޫލުކުރަންޖެހޭ ހަގީގަތެކެވެ. ޘާނަވީ ތައުލީމުނިންމާ މަތީ ތައުލީމާ ހިސާބަށް ނުދެވިތިބި ކުދިން ރަށުތެރެއަށް ގިނަވެ، މަސްތުވާތަކެއްޗާއި ދިމާއަށް ނުވަތަ ވައްކަންކުރުމާއި ގޯސް އަހުލާގުގެ ކުދިބަޔަކަށް ވުމުގެ ފުރުޞަތުބޮޑުކަން މިއީ ތަކުރާރުކޮށް ފެންނަމުންދާ މަންޒަރެކެވެ.\nމިއީ ހަމައެކަނި މިއަދު ދިމާވެގެން އުޅޭ މައްސަލައެއް ނޫނެވެ. ގައުމުގެ މަސައްކަތްތެރި އާބާދީގެ މެޖޯރިޓީ ބިދޭސީންގެ އަތްމައްޗަށް އެނބުރެމުންދިއުމާ، މަދުރަސީ ދައުރުނިންމުމަށްފަހު ނިކުންނަ ކުދިންނަށް މަސައްކަތުގެ ތަޖުރިބާ ދެވިފައިނުވުމަކީ އިއްޔެ ނުވަތަ މިއަދު ދިމާވި މައްސަލައެއް ނޫނެވެ. އެހެންނަމަވެސް ބޮއްސުންލަމުންދާ ކަންކަން އަވަހަށް ހައްލުކުރުމުގެ ގާބިލުކަން އަދި އެހިތްވަރު ހުރި ވެރިޔަކާ މިއަދު މިގައުމު ހަވާލުކުރީ އުއްމީދުތަކަކާއެކުގައެވެ.\nކުޅުދުއްފުށީގެ ހާލަތައްބަލާއިރުވެސް މަސައްކަތެއް ނެތިފައިތިބޭ މީހުން ގިނަވެ، ވަޒީފާތަކަށް ބިދޭސީން އަންނަމުންދާކަން ފާހަގަކުރެވެއެވެ. ވަޒީފާތަކަށް ބިދޭސީ މަސައްކަތު މީހުން އަންނައިރު ފިލައިގެން ގަވާއިދާހިލާފަށް އުޅޭ ބިދޭސީންނަށް ރަށްފުށުގެ ދިރިއުޅުމަކީ އެމީހުންނަށް ފަސޭހައިން މަސައްކަތްލިބި މުއްސަނދިވެވޭނެ ގޮތެއްކަމަށް އެމީހުން ގަބޫލުކުރެއެވެ.\nމަސައްކަތްތެރިންގެ ދުވަސް ފާހަގަކުރަމުންދާއިރު މަސައްކަތްތަކަށް ދިވެހި ޒުވާންޖީލު ލޯބި ޖެއްސުމަކީ ގައުމުގެ ހުންގާނުގައި ތިބި މީހުން ކޮންމެހެން ކުރަންޖެހޭނެ ކަމެކެވެ. ޒިންމާތަކުން ރެކި މާޒީގެ ބޮލުގައި ހުރިހާ މައްސަލައެއް އެޅުވުމަށްފަހު ކުރިމަގު ހަލާކުވާން ދޫކޮށްލުމަކީ އެންމެ ރަނގަޅުގޮތެއް ނޫނެވެ. ދިވެހި ރައްޔިތުންނަކީ މަސައްކަތްތެރި އަދި ގައުމުގެ އުފެއްދުންތެރިކަމުގައި އެކަށީގެންވާ މިންވަރަކަށް ހިއްސާވާ ބަޔަކަށް ހެދުމަކީ މިއަދު ގައުމީ ފެންވަރެއްގައި މިދުވަސް ފާހަގަކޮށްގެން ވިޔަސް ކުރަންޖެހިފައިވާ މުހިއްމު މަސައްކަތެކެވެ.\nދެ އަހަރަށްފަހު ކުޅުދުއްފުށީ ހޮސްޕިޓަލުގައި ދާއިމީ ފުޓުނި އެޅުމުގެ ހިދުމަތް ފަށައިފި\nބީއެމްއެލްއިން ރާއްޖޭގައި ފުރަތަމަ ފަހަރަށް މާސްޓާ ކާޑު ތައާރަފްކޮށްފި


Evves Flat eh adhi nuvikkan, maa gina dhuvaheh nuve hulhuvaalaanan: HDC | Mihaaru\nޓާޓާ އިން އިމާރާތްކޮށްފައިވާ ފްލެޓްތަކެއް: ސަރުކާރުން ވިއްކުން މެދުކަނޑާލި ފްލެޓްތައް ވެސް ވަކި ބަޔަކަށް ދޫކޮށްފައިވާ ކަމަށް ކުރާ ތުހުމަތުތައް ސައިމަން ދޮގުކުރައްވާ. --ފޮޓޯ/މިހާރު\nއެއްވެސް ފްލެޓެއް އަދި ނުވިއްކަން، މާގިނަ ދުވަހެއް ނުވެ ހުޅުވާލާނަން: އެޗްޑީސީ\n25 ޖެނުއަރީ 2018 - 11:28 10 comments\nގާކޮއްޓާއި އަރަބިއްޔާގައި އިމާރާތް ކުރި 264 ފްލެޓުގެ ތެރެއިން 105 ފްލެޓް ވިއްކާލަން އިއުލާންކުރީ، އެ ފްލެޓްތައް ލިބުނު މީހުން ދައްކަންޖެހޭ ފައިސާ ސަރުކާރަށް ނުދެއްކުމުންނެވެ. އެ ފްލެޓުތައް ވިއްކަން ފޯމު ދޫކުރަން އޮތީ ޑިސެމްބަރު، 4، 2017 ގަ އެވެ. އޭގެ ދެ ދުވަސް ކުރިން އެތައް ބަޔަކު ކިޔޫގައި ޖެހުނެވެ. ނަމަވެސް، އެފަދަ ބޮޑު ކިޔޫއެއްގައި ރައްޔިތުން ޖައްސައިގެން ފްލެޓް ދޫކުރުމަކީ ސަރުކާރުން ގަބޫލުކުރާ ކަމެއް ނޫން ކަމަށް ބުނެ ފްލެޓް ވިއްކުން މެދުކަނޑައިލީ އެވެ.\nމިއީ، ސަރުކާރުން ބޭނުންވާ ވަކި ބަޔަކަށް ފްލެޓް ދިނުމަށް ކުރި ކަމެއް ކަމަށް ބުނަމުން ދަނިކޮށް، ބައެއް ފްލެޓްތައް ދެ ލައްކަ ރުފިޔާ އާއި ހަތަރު ލައްކަ ރުފިޔާއަށް ވިއްކާފައިވާ ކަމުގެ އަޑުތައް ވަނީ އަރައިފަ އެވެ. ވަކި އޮފީހަކާ ގުޅައިގެން، މި ފްލެޓްތަކަށް ފޯމު ދޫކޮށްފައިވާ ކަމުގެ ތުހުމަތުތައް ވެސް ކުރެ އެވެ.\nMahakah vure gina dhuvas vi iruves Flat vikkan hulhuvaeh nuli!\nއެކަމަކު، އެޗްޑީސީގެ މެނޭޖިން ޑިރެކްޓަރު މުހައްމަދު ސައިމަން "މިހާރު" އަށް މިއަދު ވިދާޅުވީ އެ ފްލެޓްތަކާ ގުޅޭގޮތުން ވާހަކަތަކެއް ދެއްކި ނަމަވެސް އޭގައި ހަގީގަތެއް ނެތް ކަމަށެވެ. ސަރުކާރުން ވިއްކަން ހުޅުވާލި އެއްވެސް ފްލެޓެއް މިހާތަނަށް އެއްވެސް ބަޔަކަށް ވިއްކާފައި ނުވާނެ ކަމަށާއި އެޗްޑީސީގެ ފޯމުތަކެއް އެހެން ބައެއްގެ އަތަށް ލިބޭނެ ގޮތެއް ނޯންނާނެ ކަމަށް އޭނާ ވިދާޅުވި އެވެ.\nސައިމަން މިއަދު ވެސް ވިދާޅުވި ގޮތުގައި ފްލެޓްތައް ވިއްކުން މެދުކަނޑާލީ ރައްޔިތުންނަށް ފަސޭހަ އިންތިޒާމްތަކެއް ހަމަޖެއްސުމަށެވެ. އެ އިންތިޒާމުތައް މިހާރު ނިންމާފައިވާ ކަމަށް ވިދާޅުވި ނަމަވެސް ތަފްސީލެއް ނުދެއްވަ އެވެ.\n"ވަރަށް ކުރު މުއްދަތެއްގެ ތެރޭގައި ފްލެޓްތައް ވިއްކަން ހުޅުވާލާނެ،" ސައިމަން ވިދާޅުވި އެވެ.\nތިން ކޮޓަރި އާއި ދެ ފާޚާނާ އަދި ބަދިގެ ހިމެނޭ ފްލެޓްތަކުގެ ތެރެއިން ގާކޮށިން 75 ފްލެޓް ވިއްކާ އިރު، އަރަބިއްޔާ ބިމުން ވިއްކަނީ 30 ފްލެޓެވެ. އެޗްޑީސީން ކުރިން ނިންމާފައިވާ ގޮތުން ނަމަ، ފްލެޓް ވިއްކާނީ ފޯމް ހުށަހަޅާ ތަރުތީބުންނެވެ. ފްލެޓެއްގެ އަގަކީ ދެ މިލިއަން ރުފިޔާ އެވެ. އެޗްޑީސީން ބުނެފައިވާ ގޮތުގައި ފޯމު ދޫކުރާނީ 100،000ރ.ގެ ބޭންކް ގެރެންޓީ ހުށަހަޅާ ފަރާތްތަކަށެވެ. އަރަބިއްޔާ ހުރި ބިމުގައި ހަދާފައިވާ "މާލޭ ގްރޭންޑް" އަދި ގާކޮށީގައި ހަދާފައިވާ "މާލޭ ސްކެއާ"ގެ ފްލެޓްތައް 268 މީހަކަށް ގުރުއަތުން ލިބިފައިވާ އިރު ފްލެޓްތައް ދިނީ ކަނޑައަޅާފައިވާ މުއްދަތުގެ ތެރޭގައި ފައިސާ ދެއްކި މީހުންނަށެވެ. ބައެއް މީހުންނަށް ފައިސާ ނުދެއްކުނީ، މި މަޝްރޫއު ހުޅުވައިލި އިރު ފްލެޓްތައް ވިއްކަން ކަނޑައެޅި އަގަށް ވުރެ މާ ބޮޑު އަގަކަށް ވިއްކަން ނިންމުމާ ގުޅިގެން އުފުލަން ޖެހުނު ތަކުލީފުތަކާ ހެދި އެވެ.\nއިތުރު ލިޔުންތައް ބޯހިޔާވަހިކަން ފްލެޓް ހައުސިން މިނިސްޓްރީ އެޗްޑީސީ ޓާޓާ ގްރޫޕް މުހައްމަދު ސައިމަން


China beynunvanee bainalaquvaamee qavaaidhuthakaa eh gothah viyafaari kuran- Xi China beynunvanee bainalaquvaamee qavaaidhuthakaa eh gothah viyafaari kuran- Xi\nޗައިނާ ބޭނުންވަނީ ބައިނަލްއަޤުވާމީ ޤަވާއިދުތަކާ އެއްގޮތަށް ވިޔަފާރިކުރަން- ޝީ\nޝަންހާއީ ކޯޕަރޭޝަން އޯގަނައިޒޭޝަންގެ އިސްވެރިންގެ ސަމިޓުގެ ރަސްމީ ފޮޓޯ- ފޮޓޯ: ޝިންހުއާ\nކުރު މުއްދަތުގެ ތެރޭގައި ފައިދާ ލިބޭގޮތަށް އެކުލަވާލާ އިޤްތިޞާދީ ސިޔާސަތުތަކަށް ޗައިނާއިން ތާއީދު ނުކުރާ ކަމަށާއި، އެ ޤައުމުން ބޭނުންވަނީ ބައިނަލްއަޤުވާމީ އިޤްތިޞާދުގައި ހުރިހާ ފަރާތަކަށްވެސް ހަމަހަމަ ފުރުޞަތުތައް ލިބުމަށްކަމަށް ޗައިނާގެ ރައީސް ޝީ ޖިންޕިންގް ވިދާޅުވެއްޖެއެވެ.\nޝީ މިހެން ވިދާޅުވެފައިވަނީ، ޗައިނާ އާއި ރަޝިޔާއިން އިސްވެ ޤާއިމުކޮށްފައިވާ އިޤްތިޞާދާއި ސަލާމަތާ ބެހޭ އިއްތިހާދު، ޝަންހާއީ ކޯޕަރޭޝަން އޯގަނައިޒޭޝަންގެ އިސްވެރިންގެ ސަމިޓުގައި ވާހަކަފުޅުދައްކަވަމުންނެވެ. ޗައިނާގެ ރައީސް ވިދާޅުވީ، ޒާތީ މަސްލަޙަތާއި ވަގުތީ ފައިދާ އިސްކޮށްގެން އެކުލަވާލާ ހަނި އިޤްތިޞާދީ ސިޔާސަތުތަކަކީ ޗައިނާއިން އެއްވެސް ހާލެއްގައި ބަލައިގަންނާނޭ ސިޔާސަތުތަކެއް ނޫންކަމަށެވެ.\nޗައިނާއިން ބޭނުންވަނީ ދުނިޔޭގެ އިޤްތިޞާދީ ޤަވައިދުތަކާ އެއްގޮތްވާ ގޮތުގެ މަތިން ވިޔަފާރިކުރުމަށް ކަމަށާއި، އެ ޤައުމުން ބޭނުންވަނީ ދުނިޔޭގެ އިޤްތިޞާދު މިހާރަށް ވުރެ ފުޅާކުރުމަށް ކަމަށްވެސް ޗައިނާގެ ރައީސް ވިދާޅުވިއެވެ. ޝީ ވިދާޅުވީ، ފިނި ހަނގުރާމައިގެ ދުވަސްވަރު ޤައުމުތަކުން ގެންގުޅުނު ގެއްލުންދެނިވި ސިޔާސަތުތައް ދޫކޮށްލާ، ދޭދޭ ޤައުމު ގުޅިގެން މަސައްކަތްކުރަން ޖެހޭކަމަށެވެ.


Enme bodu shakuvaa akee party aa memberun dhuruvefai vun: Aslam | Mihaaru\nއެމްޑީޕީގެ ނައިބު ރައީސްކަމަށް ވާދަކުރައްވާ ހިތަދޫ އުތުރު ދާއިރާގެ މެމްބަރު އަސްލަމްގެ ކެމްޕެއިން ޖަގަހަ ހުޅުވުމަށް މިރޭ ބޭއްވި ހަފްލާގައި އޭނާ އާއި އެ ޕާޓީގެ ބައެއް މެމްބަރުން.---ފޮޓޯ: ނިޝާން އަލީ/މިހާރު\nއެންމެ ބޮޑު ޝަކުވާ އަކީ މެމްބަރުން ޕާޓީއާ ދުރުވެފައިވުން: އަސްލަމް\n11 ނޮވެމްބަރ 2019 - 23:07 28 comments\nއެމްޑީޕީގެ މީހުންގެ އެންމެ ބޮޑު ޝަކުވާ އަކީ އެ ޕާޓީގެ މެމްބަރުން ޕާޓީއާ ދުރުވެފައިވުން ކަމަށާއި އެހެންވެ، އެކަން ރަނގަޅު ކުރެވޭނެ ގޮތެއް ހޯދަން ޖެހޭނެ ކަމަށް، އެމްޑީޕީގެ ނައިބު ރައީސް ކަމަށް މިހާރު ކެމްޕޭން ކުރައްވަމުން ގެންދަވާ ހިތަދޫ އުތުރު ދާއިރާގެ މެމްބަރު މުހައްމަދު އަސްލަމް މިރޭ ވިދާޅުވެއްޖެ އެވެ.\nކެމްޕެއިން ރަސްމީކޮށް ފެށުމަށް ބޭއްވި ހަފްލާ ގައި، އަސްލަމް ވިދާޅުވީ މެމްބަރުންގެ ޝަކުވާތަކާއި ކަންބޮޑުވުންތައް ގިނަ ކަމަށެވެ. އޭގެ ތެރެއިން ވެސް އެންމެ ބޮޑަށް ފާހަގަވީ، އޭނާ ވިދާޅުވި ގޮތުގައި ޕާޓީ އާއި މެމްބަރުންގެ ދެމެދުގައި އުފެދިފައިވާ ދުރުކަމެވެ. އެކަމުގެ ހައްލެއްގެ ގޮތުގައި އޭނާ ދެކެވަޑައިގަތީ އަހަރަކު އެއް ފަހަރު ޕާޓީގެ ކޮންގްރެސް ބޭއްވުމެވެ.\nމި މަހުގެ 22 ގައި ބާއްވާ އެމްޑީޕީގެ އެންމެ އިސް ދެ މަގާމުގެ އިންތިޚާބުގެ ތެރެއިން ނައިބު ރައީސްކަމަށް ވާދަކުރައްވާ އަސްލަމް ވިދާޅުވީ އެ މަގާމަށް އޭނާ ހޮވިވަޑައިގެންފި ނަމަ އަހަރަކު އެއް ފަހަރު ކޮންގްރެސް ބާއްވައި، ޕާޓީގެ ގޮފިތައް އިންތިޒާމް ކުރާނެ ކަމަށެވެ. އޭރުން އެ ގޮފިތަކާއި ދާއިރާތަކުގައި ހުރި ކަންބޮޑުވުންތައް އެނގުމުގެ އިތުރުން، ސިޔާސަތަށް ގެންނަން ޖެހޭ ބަދަލާއި އަސާސީ ގަވައިދުން ފެށިގެން މަގާމުތަކަށް މީހުން އައްޔަން ކުރުމުގައި ކޮންގްރެސްގެ ފުރިހަމަ ބައިވެރިވުން ލިބި، މެމްބަރުންގެ މެދުގައި ގާތްކަން އިތުރުވާނެ ކަމަށް އޭނާ ވިދާޅުވި އެވެ.\nއަސްލަމްގެ ކެމްޕެއިން ރަސްމީކޮށް ފެށުމަށް މިރޭ ބޭއްވި ހަފްލާގައި އޭނާ ވާހަކަ ދައްކަވަނީ.---ފޮޓޯ: ނިޝާން އަލީ/މިހާރު\nއަސްލަމްގެ އަނެއް ވައުދަކީ ޕާޓީގެ ފިޔަވަޅު އަޅާ ކޮމިޓީ ވަރުގަދަކުރުމެވެ.\nއޭނާ ވިދާޅުވި ގޮތުގައި ޖެހޭ މައްސަލަތަކުގައި ފިޔަވަޅު އެޅުމުގައި ވަކި މީހެއްގެ މޫނަކަށް ބަލާކަށް ނުޖެހެ އެވެ. އޭގެ ބަދަލުގައި، ކޮމިޓީ އަށް އަންނަ ހުރިހާ މައްސަލައެއް ވެސް އެމްޑީޕީގެ އަސާސީ ގަވައިދުގެ ތެރެއިން އަވަހަށް ބަލަން ޖެހޭ ކަމަށް ވިދާޅުވި އެވެ. އަދި ޕާޓީގެ މެމްބަރުންގެ މައްސަލަތަކަށް އެ ޕާޓީގެ އެތެރެއިން ފިޔަވަޅު އެޅޭ ނަމަ، ބޭރުން ދައްކާނެ ވާހަކައެއް ނޯންނާނެ ކަމަށް އަސްލަމް ވިދާޅުވި އެވެ.\nމާލޭ ގްރޭންޑްގައި ހެދި، އަސްލަމްގެ ކެމްޕެއިން އޮފީސް ރައްޔިތުންގެ މަޖިލީހުގެ ބައެއް މެމްބަރުން މިރޭ ރަސްމީކޮށް ހުޅުއްވައި ދެއްވަނީ.---ފޮޓޯ: ނިޝާން އަލީ/މިހާރު\n"އޭރުން ދައުލަތުގެ އެހެން މުއައްސަސާތަކުން ވެސް ބަލާނެ މާބޮޑު މައްސަލައެއް ނޯންނާނެ. އެހެންވެ، ފިޔަވަޅު އަޅާ ކޮމިޓީ ވަރުގަދަ ކުރުމަކީ އަޅުުގަނޑުގެ ކެމްޕޭނުގެ އެއް މަގްސަދު،" މި ސަރުކާރު ހިންގާ ކޯލިޝަންގެ މައި ޕާޓީ އެމްޑީޕީ އުފެއްދުމުގައި ވެސް އަދި އޭގެ ފަހުން އެ ޕާޓީގައި އިސްކޮށް މަސައްކަތް ކުރައްވާ އަސްލަމް ވިދާޅުވި އެވެ.\nއޭނާ ދެން ފާހަގަ ކުރެއްވި އަނެއް މައްސަލަ އަކީ އެމްޑީޕީގެ އަމިއްލަ ބިމެއްގައި އެ ޕާޓީގެ އޮފީހެއް ނުވަތަ ޖަގަހައެއް ނެތުމެވެ. އަސްލަމް ވިދާޅުވީ މާލެ އާއި ރަށްރަށުގައި ވެސް މީހުންގެ ގޯތީގައި އަބަދަކު ޖަގަހަތަކާއި އޮފީސް ނުހިންގޭނެ ކަމަށާއި އޭގެ ބަދަލުގައި އަމިއްލަ ބިމެއް ގަނެގެން ވިޔަސް އެ ތަންތަން ގާއިމު ކުރަންޖެހޭ ކަމަށެވެ.\nއަސްލަމްގެ ކެމްޕެއިން ރަސްމީކޮށް ފެށުމަށް މިރޭ ބޭއްވި ހަފްލާގައި، އެމްޑީޕީގެ ބައެއް ގާތް ރަހުމަތްތެރިނާ އެކު އޭނާ ބައިވެރިވެވަޑައިގަންނަވަނީ.---ފޮޓޯ: ނިޝާން އަލީ/މިހާރު\nއަސްލަމް ވިދާޅުވި ގޮތުގައި އެމްޑީޕީގެ އަމިއްލަ ބިމެއްގައި މިހާރު ޖަގަހަ ހިންގަނީ ހަމައެކަނި ސ. ހިތަދު އާއި ގދ. ތިނަދޫގަ އެވެ. އާބާދީ ބޮޑު ކޮންމެ ރަށެއްގައި ވެސް، އަމިއްލަ ބިމެއްގައި ހަރުގެއެއް ހިންގަން ޖެހޭ ކަމަށާއި މާލޭގައި ހުންނަ ޕާޓީގެ އޮފީސް ވެސް ވަރުގަދަ ކުރަން ޖެހޭ ކަމަށް ވިދާޅުވި އެވެ. އަދި އެއީ ޕާޓީ ހިންގުމަށް ފައިސާ ހޯދޭނެ ގޮތެއް ކަމަށް އަސްލަމް ވިދާޅުވި އެވެ.\nއެމްޑީޕީގެ ނައިބު ރައީސްކަމަށް އަސްލަމްއާ ވާދަކުރައްވަނީ ރައީސް އޮފީހުގެ މިނިސްޓަރު އަދި މިހާރު ވެސް އެ ޕާޓީގެ ނައިބު ރައީސްގެ މަގާމުގައި ހުންނެވި މުހައްމަދު ޝިފާޒެވެ. މިއީ، ޝިފާޒް އެ މަގާމަށް ވާދަކުރައްވާ ދެވަނަ ފަހަރެވެ.\nއަސްލަމްގެ ކެމްޕެއިން ރަސްމީކޮށް ފެށުމަށް މިރޭ ބޭއްވި ހަފްލާގައި ބައިވެރިވި، އޭނާގެ ބައެއް ސަޕޯޓަރުން.---ފޮޓޯ: ނިޝާން އަލީ/މިހާރު\nއެމްޑީޕީގެ ރައީސްގެ މަގާމަށް ދެވަނަ ދައުރަކަށް ކުރިމަތިލެއްވީ މިހާރު ވެސް އެ މަގާމު ފުރުއްވާ ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދެވެ.\nއެމްޑީޕީ އުފެއްދުމުގެ މަސައްކަތް ކުރި އިރު، ވަލީ ކޮމިޓީގެ މެމްބަރަކަށް ވެސް އަސްލަމް އުޅުއްވި އެވެ. އޭގެ ފަހުން އޭނާ ވަނީ އެމްޑީޕީގެ އައްޑޫ ދާއިރާގެ މެމްބަރުކަން ކުރައްވައިފަ އެވެ. އަދި އެމްޑީޕީގެ ޕާލަމެންޓްރީ ގްރޫޕްގެ ޑެޕިއުޓީ ލީޑަރު ކަން ގިނަ ދުވަސްތަކެއް ވަންދެން ކުރެއްވި އެވެ. އޭނާ އެންމެ ފަހުން ހުންނެވި އިސް މަގާމަކީ ދުވަސްކޮޅެއް ވަންދެން އެމްޑީޕީ ޕާލަމެންޓްރީ ގްރޫޕްގެ ލީޑަރު ކަމެވެ. ރައްޔިތުންގެ މަޖިލިހުގައި އެންމެ ގިނަ ދުވަސްވީ އެއް މެމްބަރަކީ ވެސް އަސްލަމެވެ.\nއިތުރު ލިޔުންތައް އެމްޑީޕީ މެމްބަރު މުހައްމަދު އަސްލަމް (ހިތަދޫ އުތުރު)


ނިލަންދޫން ގޯތި ދޫކުރުމުގެ ފުރުޞަތު ހުޅުވާލުން\nނިލަންދޫން ގޯތި ދޫކުރުމުގެ ފުރުޞަތު ހުޅުވާލުން.\n1. ނިލަންދޫން 2,800 (ދެހާސް އަށްސަތޭކަ) އަކަފޫޓުގެ 20 ގޯއްޗާއި 2,625 (ދެހާސް ހަސަތޭކަ ފަންސަވީސް) އަކަފޫޓުގެ 8 ގޯތި ދޫކުރާގޮތަށް ހަމަޖައްސައިފީމެވެ. ގޯތިތައް ދޫކުރަނީ، ނިލަންދޫ ގަބުރުސްތާނުގެ ހުޅަނގު އުތުރު، ޝާހިލް ގޯތީގެ އިރުން، ފެހިމަލަ ގޭ ދެކުނުގައިވާ ސަރަޙައްދުން 2,800 (ދެހާސް އަށްސަތޭކަ) އަކަފޫޓުގެ 10 ގޯއްޗާއި ފެންޕްލާންޓުގެ އުތުރުން، ރަންފަރު ގޯތީގެ ހުޅަނގުން، ހުވަނދުގޭ ދެކުނު ސަރަޙައްދުން 2,625 (ދެހާސް ހަސަތޭކަ ފަންސަވީސް) އަކަފޫޓުގެ 8 ގޯއްޗާއި، ވެލިގޭ ދެކުނުން، ޚަޠީބު މަގުގެ ހުޅަނގު ސަރަޙައްދުން 2,800 (ދެހާސް އަށްސަތޭކަ) އަކަފޫޓުގެ 10 ގޯއްޗެވެ.\n2. މި ފަހަރު ގޯތި ދޫކުރަނީ ސަރުކާރުން އެކުލަވާލައި ޢާއްމުކުރައްވާފައިވާ ދިރިއުޅުމަށްޓަކައި ބަންޑާރަ ގޯތި ދޫކުރުމުގެ ގަވާއިދާއި 19 ޖޫން 2019 ގައި ކައުންސިލުން ފާސްކޮށްފައިވާ، ނިލަންދޫން ގޯތި ދޫކުރުމުގެ އުޞޫލު ގައިވާ ގޮތުގެމަތިން ގޯތި ހޯދުމަށް އެދޭ، ގޯތި ލިބުމުގެ ޝަރުޠު ހަމަވާ މީހުންގެ ތެރެއިން އެންމެމަތިން ޕޮއިންޓުލިބޭ 28 (އަށާވީސް) ބޭފުޅުންނަށެވެ.\n3. 19 ޖޫން 2019 ގައި ކައުންސިލުން ފާސްކުރި، "ނިލަންދޫން ގޯތި ދޫކުރުމުގެ އުޞޫލު" މި އިޢުލާނާއެކު ޢާއްމުކުރަމެވެ.\n4. މިފަހަރު ދޫކުރާ ގޯތިތަކުގެތެރޭގައިކުއްޔަށް ގޯތި ދޫކުރުން ހިމެނިފައެއް ނުވާނެއެވެ.\nވީމާ، ނިލަންދޫން ގޯތި ހޯއްދެވުމަށް ބޭނުންފުޅުވާ ބޭފުޅުން، "ދިރިއުޅުމަށްޓަކައި ދޫކުރާ ބަންޑާރަ ގޯއްޗަށް އެދޭ ފޯމު" ފުރިހަމަކުރައްވައި 2019 އޮގަސްޓް 24 (ސައުވީސް) ވަނަ ދުވަހުގެ 12:00 ގެކުރިން މިއިދާރާއަށް ހުށަހެޅުއްވުން އެދެމެވެ.\n"ދިރިއުޅުމަށްޓަކައި ދޫކުރާ ބަންޑާރަ ގޯއްޗަށް އެދޭ ފޯމު" މިއިދާރާއިން ލިބޭނެއެވެ. އަދި މިއިދާރާގެ ވެބްސައިޓް (www.fncl.gov.mv) އާއި ފޭސްބުކު ޕޭޖުން (Faafu Nilandhoo Council Idhaaraa) ނެގެން ހުންނާނެއެވެ.\n21 ޝައްވާލު 1440\nސުންގަޑި: 24 އޮގަސްޓް 2019 1200\n- ގޯތިދޫކުރުމުގެ އުޞޫލު


Kudakudhinge keumun ves madhukuranvee hakuru!\nކުޑަކުދީންގެ ކާނާގެ ބާވަތްތަކެއް: ކުދީންނަށް ރަނގަޅު ކާނާ ދިނުމުގައި ވަރަށް ބޮޑަށް ފަރުވާތެރިވާންޖެހޭ\nކުޑަކުދިންނަށް ކާންދޭ ބާވަތްތަކުން ވީހާވެސް ހަކުރު މަދުކޮށް، ތަރުކާރީގެ ބާވަތްތައް ގިނަ ކުރުމުން ދަތް ފަނި ކެއުމާ ދުރުވާނެ ކަމަށް ކުޑަކުދިންގެ ސިއްހަތާ ބެހޭ އެކްސްޕާޓުންގެ ރިޕޯޓަކުން ދައްކަ އެވެ.\nސީއެންއެންގެ ރިޕޯޓެއްގައި ލިޔެފައިވާ ގޮތުގައި، ކުޑަކުދިންނަށް ކާން ހަދާފައި ވިއްކަން ހުންނަ ތަކެތީގައި "ނޯ އެޑެޑް ޝުގާ" ޖަހާފަައި ވީ ކަމުގައި ވިޔަސް އޭގައި މޭވާގެ ހަކުރު ނުވަތަ މާމުއި ހިމެނެ އެވެ. އަދި ކުޑަކުދިންްނަށް ކާން ދިނުމުގައި ހިތި ރަަހަތަކަށް ވެސް ހޭނުވުމަކީ މުހިއްމު ކަމެއް ކަމަށް "ދަ ރޯޔަލް ޗެލެންޖް އޮފް ޕީޑިއަޓްރިކްސް އެންޑް ޗަައިލްޑް ހެލްތު" އިން ލަފާ ދޭ ކަމަށް ބުނެ އެވެ.\nމީގެ ސަބަބުން ދަތް ފަނިި ކެއުމާއި ރަނގަޅު ބެލެންސްޑް ޑައެޓެއް ގެންގުޅެން ފަސޭހަވެ އޯވާވެއިޓް ވުމުން ދުރުކޮށްދޭނެ ކަމަށް ކުޑަކުދިންގެ ސިއްހަތު ދިރާސާ ކުރައްވާ ބޭފުޅުން ވިދާޅުވެ އެވެ.\nއެ ރިޕޯޓުގައި ބުނެފައިވާ ގޮތުގައި، ކުޑަކުދިން ހަކުރު އަޅާފައި ހުންނަ ފޮނި ކާ އެއްޗެހި ކެއުމަށް ބޭނުންވި ކަމުގައި ވިޔަސް އެހެން ރަހަތައް މަދުން ނަމަވެސް ދިނުމުން ކުރިމަގުގައި ފައިދާ ވާނެ އެވެ. އެގޮތުން، ބްރޮކޮލީ އާއި ސްޕިނެޗް ކަހަލަ ފެހި ކަަން ގަދަ ތަރުކާރީ އަކީ ހަމަ އެކަނި ބޮޑެތި މީހުންނަށް މުހިއްމު އެއްޗެއް ނޫނެވެ. ކުޑަކުދިންނަށްވެސް އޭގެ ފައިދާތައް ކުރެ އެވެ.\n"ކުޑަކުދިންނަކީ އެކި ކަަހަލަ ރަަހަތައް ބަލަން ބޭނުންވާ ކުދިން. އެކަމަކު، އެކަހަލަ ޗާންސްއެއް ލިބިގެން ނޫނީ އެކުދިންނަށް ތަފާތު ރަހަ އެއް ނޭނގޭނެ. އަދި ކުޑަކުޑައިރުން ފަށައިގެން ވެސް ތަފާތު ރަހަތައް ހުންނަ މޭވާ އާއި ތަރުކާރީ ދިނުމަކީ މުހިއްމު ކަމެއް" ރިޕޯޓް ދިރާސާ ކުރެއްވި ނިއުޓްރިޝަނިސްޓެއް ކަމަށްވާ ޕްރޮފެސާ މެރީ ފިއުޓްރެލް ވިދާޅުވެފައި ވެއެވެ.\nގޭގައި ތައްޔާރު ކުރާ ކާނާގައި ފައިދާ ބޮޑު\nސައިންޓިފިކް އެޑްވައިޒަރީ ކޮމިޓީ އޮން ނިއުޓްރިޝަން އިން ބުނާ ގޮތުގައި ކުޑަކުދިންނަށް ކާންދޭންޖެހޭ އެއްޗެހީގައި ހަކުރު ހުންނަން ޖެހެނީ ޓޯޓަލް އެނާޖީ ގެ ފަސް ޕަސެންޓަށް ވުރެ ގިނަ ނުވާ ވަރަށެވެ. އެއީ ދެ އަހަރަށްވުރެ ބޮޑު އަދި ދެ އަަހަރަށްވުރެ ކުޑަ ކުދިން ކަމުގައި ވިޔަސްމެ އެވެ.\nކުޑަކުދިންނަށް ތަފާތު އެއްޗެހި ކާން ދިނުމުގައި ޑޮކްޓަރުންގެ ލަފާ ހޯދުމަކީވެސް މުހިއްމު ކަމެކެވެ. އުމުރާ ގުޅޭ އެއްޗެހި ކާންދީ ސިއްހަތު ރަނގަޅު ކުއްޖެއް ބޮޑު ކުރުމަށް ޑޮކްޓަރުންގެ ލަފަ އާއި އިރުޝާދު މުހިއްމެވެ.


Dhuvasvee imaraaiythah faahagakoh fiyavalhu alhan MACI in govaalaifi\nދުވަސްވެ ބަލިކަށިވެގެން ބަންދުކުރި ގައުމީ ޔުނިވާސިޓީގެ އެތެރެ -- ފައިލްްފޮޓޯ: އަވަސް\nދިރިއުޅެން ރާއްކާތެރި ކަމެއް ނެތް ދުވަސްވީ ބަލިކަށި އިމާރަތްތައް ފާހަގަކޮށް އެ ތަންތަނުގެ އިންސްޕެކްޝަން ހަދައި އަވަސް ފިޔަވަޅު އަޅަން މޯލްޑިވްސް ނެޝަނަލް އެސޯސިއޭޝަން އޮފް ކޮންސްޓްރަކްޝަން އިންޑަސްޓްރީ (މަސީ) އިން މިރޭ ގޮވާލައިފި އެވެ.\nއިއްޔެ ހަވީރުގެ ވަގުތެއްގައި ހ. ރުއްދޮށުގެ ބެލްކަނީގެ ބޮޑު ބައެއް ވަނީ މަގުމައްޗަށް ވެއްޓިފަ އެވެ. އަދި އެ ވަގުތު އެ ދިމާއަށް މަގުގައި ތިބި ހަތަރު މީހަކާއި އެއް ކުޑަކުއްޖަކަށް ވަނީ އަނިޔާވެފަ އެވެ.\nމަސީން ނެރުނު ބަޔާނެއްގައި ބުނީ މާލެއާއި ހުޅުމާލެއާއި ވިލިމާލެއާއި އަތޮޅުތަކުގައި ހުރި އިމާރާތްތަކާއި ތަންތަނުގެ ހާލަތު ބަލައި ވަޒަންކޮށް އެ ތަންތަނުގެ ތެރެއިން ދިރިއުޅުން ރައްކާތެރި ނޫން ތަންތަން ފާހަގަ ކުރަން ގޮވާލާ ކަމަށެވެ. އަދި އެ ތަންތަނާ މެދު އަޅަން ޖެހޭ ފިޔަވަޅުތައް އެޅުމަށް ވެސް މަސީން ގޮވާލި އެވެ.\nމީގެ އިތުރުން އިމާރާތް ކޮށްފައިވާ ބޭނުންތަކާއި، އިމާރާތް ބޭނުން ކުރުމަށް ހުއްދަ ދީފައިވާ ގޮތާއި، ސިޑިގޮޅިއާއި ބެލްކަނިތަކާއި ވެންޓިލޭޝަންތަކާއި ވައިގޮޅި ފަދަ ތަންތަން ބޭނުން ކުރަމުން ދަނީ ހުއްދަ ދީފައިވާ ގޮތަށްތޯ ބަލައި އިސްލާހު ކުރަން ޖެހޭ ކަންކަން ކުރަން އަވަސް ފިޔަވަޅުތަކެއް އަޅަން މަސީން ގޮވާލި އެވެ.\nމި ބާވަތުގެ ކަންކަމުގައި މީގެ ކުރިން މަޖީދީ މަގުގައި ހުންނަ އަރަބިއްޔާ ސްކޫލްގެ އިމާރާތުގެ ހާލަތު ބަލާ ދިނުމަށް އެ ސްކޫލްއިން އެދުމުން އިންޖިނިއަރަކު މެދުވެރިކޮށް އެ އިމާރާތުގެ އެސެސްމެންޓެއް ހެދުމަށް ފަހު އިމާރާތް ބޭނުން ކުރުން ރައްކާތެރި ނޫން ކަމަށް ލަފާދީފައިވާ ކަމަށެވެ.\nޖަމާލުއްދީން ސްކޫލްގެ ބާ އިމާރާތުގެ ސްލެބްގެ ދަށުން ބައެއް ވެއްޓުނު ހާދިސާއެއްގައި އެ ތަން ބަލައިދިނުމަށް އެދުމުން އެ ތަން ވެސް ބަލައި އެ އިމާރާތް ބޭނުން ކުރުން ރައްކާތެރި ނޫން ކަމަށް ލަފާ ދިން ކަމަށެވެ. ނަމަވެސް އެ އިމާރާތް އަދިވެސް ބޭނުން ކުރަމުންދާތީ މަސީން ކަންބޮޑުވުން ފާޅުކުރި އެވެ.\nއެ ދެ ފަހަރު ވެސް މަސީން އެ ތަންތަނުގެ އެސެސްމެންޓް ހެދީ އިމަޖެންސީ ކަމެއްގެ ގޮތުގައި ދެކި، ވީހާ ވެސް އަވަހަށް އަދި އެއްވެސް އަގަކާ ނުލާ ކަމަށް މަސީން ބުންޏެވެ.\nމަސީ މުހައްމަދު އަލީ ޖަނާހް އިމާރާތް ކުރުން


ރޯޒީ ޝަރީފް | | ungoofaaru.com\nރޯޒީ ޝަރީފް 18 މެއި 2017\nއޮރެންޖު ފޭޝިއަލް ހަދާނީ ކިހިނެއް؟\nބޭނުންވާ ތަކެތި * ޔޯގަޓް * އޮރެންޖު * ފިނިފެން ހަދާނެ ގޮތް ޔޯގަޓް އާއި އޮރެންޖު އެއްކޮށް މިކްސް ކޮށްލާށެވެ. އަދި ފުރިޖްގައި 15 މިނިޓް…\nއިންޑިއާގެ “މިލިއަން ޑޮލާ ހިނިތުންވުން” ކަމުގައިވާ މަދޫރީގެ 50 ވަނަ އުފަން ދުވަސް ފާހަގަކޮށްފި\nމަދޫރީ ޑިކުސިޓް އުފަންވީ 15 މޭ 1967 ވަނަ އަހަރު މަހާރާޝްތުރާއަށެވެ. މަދޫރީ ގެ ބައްޕައަކީ ޝަންކަރު އަދި މަންމަ އަކީ ސުނެހްލަތާ އެވެ. މަދޫރީއަށް އެންމެ…\nފިޓްކޮށް ތިބެން ބޭނުންވާ އަންހެން ކުދިންނަށް ޙާއްސަ ހަދިޔާއެއް\nފިލްމީ ދުނިޔޭގެ މެދު އުޑުގައި 1980 ގެ އަހަރު ތަކުތެރޭ ފިޔަޖެހި ތަރި ކޮންމެވެސް ސަބަބަކާ ހެދި ފިލްމީ ދާއިރާއިން ވަކިއެވެ. އެހެނަސް އޭނާގެ ފައިތިލަ ސަމާޖްގައި…


Thoddoo Nan Board Gai "Karaa", Varah Thafaathu Manzareh - Vaguthu\nތޮއްޑޫގެ ނަން ބޯޑުގައި "ކަރާ"، ވަރަށް ތަފާތު މަންޒަރެއް\nތޮއްޑޫގެ ނަން ބޯޑަށް ގެނެސްފައިވާ ބަދަލު-- ފޮޓޯ: މީސްމީޑިއާ\nތޮއްޑޫ އޭ ބުނުމުން އެންމެ ފުރަތަމަވެސް މީހުންގެ ހިތަށް އަރަނީ ތޮއްޑޫ "ކަރާ" މިފަދައިންނެވެ. މިއީ ބައެއް މީހުންނަށް ނޭނގުނު ނަމަވެސް ގިނަ ބަޔަކު ދަންނަ ނަމަކެވެ. އެފަދަ ގޮތަކަށް އެރަށް ސިފަ ނުވާ ފަރާތްތަކަށް މިހާރު އެރަށުގެ ބަނދަރު މަތިން ފެނިގެންދާ މަންޒަރުން އެއީ އެރަށް ކަން އެނގިގެންދާނެ ކަން ޔަގީނެވެ.\nރާއްޖޭގެ ފަތުރުވެރިން އަންނަ ބައެއް ރަށްތަކުގެ ތެރޭގައި ހިމެނޭ މާފުށި، ތުލުސްދޫ ފަދަ ރަށްތަކުގައިވެސް އެރަށެއްގެ ނަން ފެންނަ ގޮތަށް ނަން ބޯޑު ހަރުކޮށްފައި ހުރެއެވެ. އެހެން ނަމަވެސް ތޮއްޑޫ އިން ފެނިގެން ދިޔައީ ޒަމާނުއްސުރެ ދިވެހިން އެރަށަށް ކިޔާ އުޅޭ "ތޮއްޑޫ ކަރާ" ނަމުން މަޝްހޫރުވެފައިވާ "ކަރާ" ޖަހާފައިވާ ގޮތަކަށް ބޯޑު ހަދާފައިވާ މަންޒަރެވެ.\nމިކަމާއި ގުޅިގެން ތޮއްޑޫ ކައުންސިލްގެ ނައީބު ރައީސް، ހަސަން އަބްދުﷲ "ވަގުތު" އަށް ވިދާޅުވީ، ތޮއްޑޫގެ ނަން ބޯޑަށް ބަދަލު ގެނެސްފައި ވަނީ ކައުންސިލާއި ގެސްޓްހައުސް ހިންގާ ފަރާތްތަށް ބޭނުން ވެގެން ކަމަށާއި އެކަމުގެ ސަބަބުން އެރަށަށް ކައިރި ކުރާ ފަރާތްތަކަށް އެއީ ކޮން ރަށެއްކަން ފަސޭހައިން ދަނެގަނެވޭނެ ކަމަށެވެ.\nހަސަން ވިދާޅުވީ، އެ މަސައްކަތް ކޮވިޑް-19ގެ ކުރިން ފަށާފައިވާ ކަމަށާއި އެހެން ނަމަވެސް ކޮވިޑް-19ގެ ބަލި މަޑު ކަމުގެ ސަބަބުން ހުއްޓުމަކަށް އައިސް މިހާރު ގާތްގަނޑަކަށް ނިންމާލެވިފައިވާ ކަމަށެވެ.\n"މިދިޔަ މަހު އެ މަސައްކަތް ފައްޓާފައި ވަނީ ފަހުން. ކޮވިޑް-19ގެ ކުރިން އަޅުގަނޑުމެން އެ މަސައްކަތް ފައްޓައިފިން. އެ ދޭތެރެއިން ތަންކޮޅެއް އުނދަގޫ ދުވަސްކޮޅެއް މިދިޔައީ. އެހެން ހުއްޓުމަކަށް އައިސް، އޭގެ ފަހުން ގެސްޓުން ގެންނަންވާއިރަށް އެމަސައްކަތް ނިންމާލާފައި ހުޅުވާ ގޮތަށް ވާހަކަ ދެކެވުނީ." ހަސަން ވިދާޅުވިއެވެ.\nތޮއްޑޫ ސެރީނާ ގެސްޓްހައުސްގެ ވެރިޔާ އަދި ގެސްޓް ހައުސް އެސޯސިއޭޝަން އޮފް މޯލްޑިވްސް (ގޭމް) ކުރީ ގެ ރައީސް އަހުމަދު ކަރަމް ވިދާޅުވީ، ތޮއްޑޫގެ އެންމެ ބޮޑު ފަތުރުވެރިންގެ މާކެޓެއް އޮންނަނީ ރަޝިއާގައި ކަމަށާއި އެގޮތަށް އެ ބަދަލު ގެނައުމުން ފަތުރުވެރިން އެރަށަށް އަންނަ ވަރު އިތުރުވެގެންދާނެ ކަމަށް ގަބޫލު ކުރެވޭ ކަމަށެވެ.\nކަރަމް ވިދާޅުވީ، ރަށުގެ ބޯޑު އަދި އެއްކޮށް ނުނިމޭ ކަމަށާއި، ބައެއް އަކުރު ތަކުގައި އަދި ކުލަ ޖައްސަމުން އަންނަ ކަމަށެވެ.\nތޮއްޑޫ އޯޕަންސްގެ ނަމުގައި ބެޑްމިންޓަން މުބާރާތެއް ފަށައިފި\nހުއްދަ ނުލިބިގެން ތޮއްޑޫ ގެސްޓް ހައުސް ވިޔަފާރިވެރިން އިހުތިޖާޖު ކުރަނީ\nތޮއްޑޫގެ ގެސްޓް ހައުސްތަކަށް ފަތުރުވެރިން ގެނައުން ހުއްޓާލައިފި\nއޮކްޓޯބަރ 18, 2020 16:27\nނޫނޭ އޭޑީގެ ކުރެހުން ވަރުގަދަ އިނގޭ. ތޮއްޑޫ މަންމާ\nތިއަކުރު ތަަކަށްބަލާލީމާތި ހެދި ބައެއްގެފެންވަރު ސާފުވޭ.\nއޮކްޓޯބަރ 19, 2020 08:34\nއެހެން..ތޮއްޑޫ ލޯގޯގަ ކަރަލެއް އިނުމަކީ ކޮން ތަފާތުކަމެއް...


Covid-19: Addugai admitkoh faruvaadhey meehuneg adhahu annekkaa ves ithuruvejje | Mihaaru\n26 ފެބުރުއަރީ 2021 - 17:33\nއައްޑޫގައި ކޮވިޑް-19 ޖެހިގެން ހޮސްޕިޓަލްގައި އެޑްމިޓްކޮށްގެން ފަރުވާދާ ދޭ މީހުންގެ އަދަދު އަނެއްކާ ވެސް އިތުރުވެއްޖެ އެވެ.\nމި މަހުގެ ކުރީކޮޅު އައްޑޫން ކޮވިޑް ކޭސްތަކެއް ފެނި ބަލި ޖެހުނު ފަސް މީހަކަށް ކުރިން އެޑްމިޓްކޮށް ފަރުވާ ދިން ނަމަވެސް އެ އަދަދު ފަހުން އެކަކަށް މަދުވި އެވެ. ނަމަވެސް ރޭ އައްޑޫ އިމަޖެންސީ އޮޕަރޭޝަން ސެންޓަރު (އީއޯސީ) އިން ބުނީ މިހާރު އެޑްމިޓްކޮށް ފަރުވާދޭ މީހުންގެ އަދަދު4އަށް އަރާފައިވާ ކަމަށެވެ.\nއައްޑޫން މިހާތަނަށް ބަލި ޖެހުނު މީހުންގެ ޖުމްލަ އަކީ 87 އެވެ. އަދި 47 މީހަކު ބަލިން ރަނގަޅުވެފައިވެ އެވެ. އެހެންވެ މި ވަގުތު އައްޑޫގެ އެކްޓިވް ކޭސްތަކުގެ އަދަދަކީ 40 އެވެ. އެއީ މީދޫން އިއްޔެ ޕޮޒިޓިވް ކޭހަކާ އެކީގަ އެވެ. އެ މީހާ އަކީ އެ އަވަށު ފުލޫ ކްލިނިކަށް ދެއްކުމުން ކޮވިޑު-19 އަށް ޕޮޒިޓިވްވި މީހަކާ ކޮންޓެކްޓުންގެ ތެރޭގައި ހިމެނުނު މީހެކެވެ.\nމިހާރު މީދޫ ކޭސްތަކުގެ އަދަދު 10 އަށް އަރަ އެވެ. މިއީ އައްޑޫން ކުރިން ޕޮޒިޓިވް ކޭސްތައް ފެނުނު ދެ ކްލަސްޓާއާ މުޅިން ވަކި އަދި ރޭންޑަމް ސާމްޕާލްގެ ތެރެއިން ފެނުނު ކޮމިއުނިޓީ ކްލަސްޓާއެކެވެ.\nCase Update (Addu City) as of 25 February 2021, 1800hrs pic.twitter.com/Y8DZ1x9Ozz\n— Addu Emergency Operations Center (@EOCaddu) February 25, 2021\nހުޅުމީދޫގައި އޮތް އަނެއް ކްލަސްޓާ އަކީ ބިދޭސީންތަކެއް ޕޮޒިޓިވް ކްލަސްޓާ އެވެ. އެ ކުލަސްޓާގެ ޖުމްލަ އަދަދަކީ މިހާރު 35 އެވެ. އަދި 24 މީހަކު ބަލިން ރަނގަޅުވެފައިވެ އެވެ.\nއައްޑޫގެ ގުޅިފައިވާ އަވަށްތަކުގެ ކްލަސްޓާ އިން މިހާތަނަށް ޕޮޒިޓިވް މީހުންގެ އަދަދަކީ 43 މީހެކެވެ. އެއީ ހިތަދޫން 22، ފޭދޫން 17 އަދި މަރަދޫފޭދޫ4އެވެ. މަރަދޫން މިހާތަނަށް ކޮވިޑް ކޭސްއެއް ފެނިފައެއް ނުވެ އެވެ.\nއައްޑޫ އަދިވެސް މޮނިޓަރިންގައި އޮތް އިރު މި މަހުގެ 24 އިން ފެށިގެން ގުޅިފައިވާ އަވަށްތަކުގައި ކުރިން ރޭގަނޑު ހިންގަމުން ދިޔަ އުވާލައި ގިނަ ލުއިތަކެއް ދީފައިވެ އެވެ. އޭގެ ތެރޭގައި ކެފޭ/ރެސްޓޯރަންޓްތައް ހުޅުވައިގެން ހިދުމަތް ދިނުމާއި ޖަމާއަތުގައި ނަމާދުކުރަން ފެށުން ފަދަ ކަންކަން ހިމެނެ އެވެ.\nނަމަވެސް ހުޅުމީދޫގެ ކާފިއު މި މަހުގެ 24 އިން ފެށިގެން ހަފުތާއަކަށް އިތުރުކޮށްފައިވެ އެވެ. ކާފިއު ހިންގަނީ ރޭގަނޑު 8:00 އިން ފަތިހު 4:00 އަށެވެ.\nސ. ފޭދޫ ސ. ހިތަދޫ އައްޑޫ ސ. ހުޅުމީދޫ އައްޑޫ ސިޓީ ކައުންސިލް ސ. މީދޫ ސ. މަރަދޫ ފޭދޫ އައްޑޫ އިކުއެޓޯރިއަލް ހޮސްޕިޓަލް (އޭއީއެޗް)\nއެއީ ބަލިވެދާނެތަި އެޑްމިޓް ކުރާ މީހުންކަމަށް ޚަބަރު ލިބޭ. އެހާ ބަލިވެގެނެއް ނޫން. އަޅެ ސާފުކޮށްދެއްވަ ބައްލަވާ.


ކޮވިޑް-19 އަށް ފަހު ދިވެހިރާއްޖޭގެ އިޤްތިޞާދު ކޮޅަށް ޖެހުމުގައި އިއާދަކުރަނިވި ހަކަތަ އަށް ކުރެވޭ އިންވެސްޓްމަންޓް އެހީތެރިވެދޭނެ\nThis page in: DV dropdown\nނޫސްބަޔާން June 14, 2020\nމާލެ، ދިވެހިރާއްޖެ، ޖޫން 15، 2020 – އިއާދަކުރަނިވި ހަކަތަ ތަރައްޤީކުރުމަށް ކުރެވޭ އިންވެސްޓްމަންޓްތައް އިތުރުކުރުމަކީ، ކޮވިޑް-19 އަށް ފަހު ދިވެހިރާއްޖޭގެ އިޤްތިޞާދު ކޮޅަށް ޖެހުމަށާއި ވަޒީފާގެ އިތުރު ފުރުޞަތުތައް ފަހިކޮށްދިނުމަށް ލިބޭނެ އިތުރު ބާރެއް ކަމަށް، މިއަދު ނެރުނު "ވާލްޑް ބޭންކް މޯލްޑިވްސް ޑިވެލޮޕްމަންޓް އަޕްޑޭޓް: އިން ސްޓޯމީ ސީޒް" ރިޕޯޓްގައި ބުނެފި އެވެ.\nދިވެހިރާއްޖޭގެ މިހާރުގެ އިޤްތިޞާދީ ހާލަތާއި ކުރިއަށް ލަފާކުރެވޭ ގޮތުގެ މައްޗަށް އެކުލަވާލެވިފައިވާ މި ރިޕޯޓްގައި، ކޮވިޑް-19 ގެ ބަލިމަޑުކަމުގެ ސަބަބުން ދިވެހިރާއްޖޭގެ އިޤްތިޞާދަށް ކުރިމަތިވެފައިވާ ބޮޑެތި ނޭދެވޭ އަސަރުތަކުގެ މައްޗަށް އަލިއަޅުވާލާފައިވެ އެވެ. ދިވެހިރާއްޖޭގެ އިޤްތިޞާދު ބިނާވެފައިވާ މައިގަނޑު ދާއިރާ ކަމަށްވާ ފަތުރުވެރިކަމުގެ ސިނާއަތް ހުއްޓުމަކަށް އައިސްފައިވުމުގެ ސަބަބުން، މި އަހަރުގެ ތެރޭގައި ދިވެހިރާއްޖޭގެ އިޤްތިޞާދީ ދުވެލި 13 އިންސައްތަ އާއި 17.5 އިންސައްތައާ ދެމެދުގެ މިންވަރަކަށް ދަށަށް ދާނެ ކަމަށް ބެލެވެ އެވެ. އެހެން ނަމަވެސް، ފަތުރުވެރިކަމުގެ ސިނާއަތް މަޑުމަޑުން ހަމައަކަށް އެޅެމުންދާ ވަރަކަށް، 2021 ވަނަ އަހަރުގެ ތެރޭގައި ދިވެހިރާއްޖޭގެ އިޤްތިޞާދު 7.9 އިންސައްތަ އާއި 8.5 އިންސައްތައާ ދެމެދުގެ މިންވަރެއްގައި ކުރިއަރާނެ ކަމަށް ލަފާކުރެވެ އެވެ.\nމި ކާރިޡާގެ ސަބަބުން އިޤްތިޞާދަށް ލިބެމުންދާ ގެއްލުންތައް ކުޑަކުރުމަށް، ސަރުކާރުން ވަނީ އިޤްތިޞާދީ އަދި މާލީ ގޮތުން ފިޔަވަޅުތަކެއް އަޅާފަ އެވެ. ރިލީފް ޕެކޭޖެއްގެ ދަށުން، ވިޔަފާރިތަކުން އަނބުރާ އަދާކުރަންޖެހޭ ލޯނުތަކަށް ދައްކަންޖެހޭ ފައިސާ ދެއްކުން ފަސްކޮށްދިނުމާއިއެކު، ހަރަދުތައް ފޫބެއްދުމަށްޓަކައި އަންނަނީ މާލީ އެހީތެރިކަން ފޯރުކޮށްދެމުންނެވެ. ހަމަ އެއާއިއެކު، އާއްމު ފަރުދުންނަށް އިންކަމް ސަޕޯޓް އެލަވެންސް ލިބޭއިރު، ގޭގޭގެ ކަރަންޓް އަދި ފެން ބިލުން ވަނީ ޑިސްކައުންޓް ދީފަ އެވެ. ބޮޑެތި ކެޕިޓަލް އަދި ރިކަރަންޓް ޚަރަދުތަކެއް ކުޑަކުރި ކަމުގައިވީ ނަމަވެސް، މި ކާރިޡާގެ ސަބަބުން ދައުލަތުގެ އާމްދަނީ ދަށަށް ދިއުމާ ގުޅިގެން، ފިސްކަލް ޑެފިސިޓް ޖީޑީޕީގެ ނިޞްބަތުން 14.5 އިންސައްތަ އަށް އަރާނެ ކަމަށް ބެލެވެ އެވެ.\n"ފާއިތުވެދިޔަ އަހަރުތަކުގެ ތެރޭގައި ދިވެހިރާއްޖޭގެ އިޤްތިޞާދީ ދުވެލި ވަނީ ވަރަށް ބާރަށް ކުރިއަރާފައި. އެހެން ނަމަވެސް، ކޮވިޑް-19 ގެ ގޮންޖެހުންތަކާއިއެކު، ދިވެހިރާއްޖޭގެ އިޤްތިޞާދީ މިޞްރާބު މުޅިން ބަދަލުވެ، ދިވެހިންނަށް ވަރަށް ބޮޑެތި އަސަރުތަކެއް ވަނީ ކޮށްފައި،" ވާލްޑް ބޭންކުން ދިވެހިރާއްޖެ އާއި ސްރީ ލަންކާ އަދި ނޭޕާލް އަށް ކަނޑައަޅާފައި ހުންނަވާ ކަންޓްރީ ޑިރެކްޓަރު އައިޑާ ސްވަރާއީ-ރިޑިހޯ ވިދާޅުވި އެވެ. "އިއާދަކުރަނިވި ހަކަތަ އަށް ވިސްނުން ބެހެއްޓުމަކީ މި ދަނޑިވަޅުގައި ކުރެވޭނެ ވަރަށް ރަނގަޅު އިންވެސްޓްމަންޓެއް. އެގޮތުން، ފުރުޞަތުތައް ހުޅުވިގެން ދިއުމާއިއެކު، އިޤްތިޞާދު އަވަހަށް ކޮޅަށް ޖެހި، ވަޒީފާގެ އިތުރު ފުރުޞަތުތައް ލިބިގެންދާނެ."\nމި ރިޕޯޓްގައި، ދިވެހިރާއްޖޭގެ އިއާދަކުރަނިވި ހަކަތައިގެ ދާއިރާ ފުޅާކުރުމުގެ މައްޗަށް އެކުލަވާލާފައިވާ ޚާއްސަ ބާބެއް ވެސް ހިމެނެ އެވެ. 2008 ވަނަ އަހަރުން ފެށިގެން، ހުރިހާ ދިވެހިންނަށް ކަރަންޓްގެ ޚިދުމަތް ލިބެމުންދިޔަ ކަމުގައިވީ ނަމަވެސް، އެތެރެކުރެވޭ ޑީސަލް އާއި ކޮންމެ ރަށެއްގައި ވަކިވަކިން ޤާއިމްކުރެވިފައިވާ ކަރަންޓްގެ ވިއުގަތަކުގެ ސަބަބުން ކަރަންޓް އުފެއްދުމަށް ވަރަށް ބޮޑު ޚަރަދެއް ހިނގަ އެވެ. ދައުލަތުގެ މާލިއްޔަތަށް ބުރައަކަށްވާ ގޮތަށް ސަބްސިޑީ ދެމުން ދިޔައަސް، މި ސަރަޙައްދުގައި ކަރަންޓްގެ އަގު އެންމެ ބޮޑު އެއް ޤައުމަކީ ދިވެހިރާއްޖެ އެވެ. އެއީ އާއްމުންނަށް އުފުލަންޖެހޭ އިތުރު ބުރައެކެވެ.\nމި ދަތިތައް ހައްލުކުރުމަށްޓަކައި ރިޕޯޓްގައި ހުށަހަޅާފައި ވަނީ، އިއާދަކުރަނިވި ހަކަތަ އަށް އަމިއްލަ ފަރާތްތަކުން އިތުރު އިންވެސްޓްމަންޓްތައް ކުރުމަށް މަގުފަހިކޮށްދިނުމެވެ. އިއާދަކުރަނިވި ހަކަތައިގެ އިންވެސްޓްމަންޓްތަކަށް ފުރަތަމަ ކުރަންޖެހޭ ޚަރަދު ބޮޑު ކަމުގައިވިޔަސް، އޭގެ ސަބަބުން ކަރަންޓްގެ އަގުހެޔޮވެ، ތެޔޮ އެތެރެކުރުމަށާއި ސަބްސިޑީ ދިނުމަށް ކުރެވޭ ޚަރަދު ކުޑަވެ، ޖައްވަށް ދޫކުރެވޭ ވިހަ ގޭސްތައް މަދުވެ އަދި ވަޒީފާގެ އިތުރު ފުރުޞަތުތައް ހުޅުވިގެންދާނެ އެވެ.\n"ދުނިޔޭގައި ހިނގާ ކަންކަމުގެ ސަބަބުން ދިވެހިރާއްޖެ އަށް ކުރާ އަސަރުތަކަށް ތައްޔާރުވެފައިވާ މިންވަރު ވީހާވެސް އަވަހަކަށް އިތުރުކުރުމުގެ މުހިންމުކަން ކޮވިޑް-19 ގެ ކާރިޡާ އިން އެނގިގެން ހިނގައްޖެ. އިއާދަކުރަނިވި ހަކަތައިގެ މިންވަރު އިތުރުކުރުމުގެ މަސައްކަތަށް މި ކާރިޡާގެ ސަބަބުން ގޮންޖެހުންތަކެއް ކުރިމަތިވެފައިވީ ނަމަވެސް މިއީ އަދިވެސް ވަރަށް މުހިއްމު ލަނޑުދަނޑިއެއް،" ރިޕޯޓް އެކުލަވާލުމުގައި އިސްކޮށް ހަރަކާތްތެރިވި ފްލޯރިއަން ބްލަމް އަދި ޕުއި ޝެން ޔޫންގް ވިދާޅުވި އެވެ.\n"މިފަދަ އިންވެސްޓްމަންޓްތައް އިތުރުކުރުމުގައި އާއްމު ފަރާތްތަކުގެ ބައިވެރިވުން މިހާރަށް ވުރެ ބޮޑަށް ބޭނުންވާނެ. އުފެއްދޭ ކަރަންޓް ގަތުމުގެ އެއްބަސްވުންތަކާއި ނެޓް މީޓަރިން އަދި ނިޒާމްތައް އެކަށައެޅުން މިހާރަށް ވުރެ ހަރުދަނާކޮށްގެން އެ ކަންކަމަށް މަގުފަހިކޮށްދެވޭނެ،" ރިޕޯޓްގެ ހާއްސަ ސެކްޝަން ލިޔުއްވި ވާލްޑް ބޭންކްގެ ސީނިއަ އެނާޖީ ސްޕެޝަލިސްޓް ޖޫންކްޔަންގް ސީއޮންގް ވިދާޅުވި އެވެ.\nމޯލްޑިވްސް ޑިވެލޮޕްމަންޓް އަޕްޑޭޓް އަކީ ރާއްޖޭގެ އިޤްތިޞާދީ ހާލަތާއި ކުރިއަށް ލަފާކުރެވޭ ގޮތުގެ އިތުރުން، ތަރައްޤީ\nވާލްޑް ބޭންކް މޯލްޑިވްސް ޑިވެލޮޕްމަންޓް އަޕްޑޭޓް: އިން ސްޓޯމީ ސީޒް"\nއިތުރު މަޢުލޫމާތު ހޯއްދެވުމަށް


Hukum thanfeez kurumuge massala akaa gulhigen Maradhoo meehaku hoadhanee - AO News\nޙުކުމް ތަންފީޒުކުރުމުގެ މައްސަލައަކާ ގުޅިގެން މަރަދޫ މީހަކު ހޯދަނީ\nޙުކުމް ތަންފީޒުކުރުމުގެ މައްސަލައަކާ ގުޅިގެން މަރަދޫ މީހަކު ހޯދަން އިޢުލާންކޮށްފިއެވެ.\nފުލުހުން މިއަދު ބުނީ ސިވިލް ކޯޓަށް ހުށަހަޅާފައިވާ މައްސަލައަކާ ގުޅިގެން އެކޯޓަށް ޙާޟިރުކުރަން ބޭނުންވެ ޙާޟިރުކުރެވިފައިނުވާ މީހަކު ބަންދުގައި ބަހައްޓައިގެން ކޯޓަށް ޙާޟިރުކޮށްދިނުމަށް ފުލުހުންގެ މައްޗަށް ކޮށްފައިވާ އަމުރަކާ ގުޅިގެން އެމީހާ ހޯދުމުގެ މަސައްކަތް ކުރަމުންދާ ކަމަށެވެ.\nއެގޮތުން އެ އަމުރާއި ގުޅިގެން ހޯދަމުންދަނީ، ސ. މަރަދޫ / ލިލީގެ، ޢަލީ ނާފިޢު (34އ) އެވެ.\nފުލުހުން ބުނީ ޢަލީ ނާފިޢު ހޯދަމުންދަނީ ސިވިލް ކޯޓުގައި ދަޢުވާކުރާ ޙުކުމް ތަންފީޛުކުރުމުގެ މައްސަލައަކާ ގުޅިގެން އެކޯޓަށް ޙާޟިރުކުރަން ބޭނުންވެ ޙާޟިރުކުރެވިފައިނުވާތީ، ބަންދުގައި ބަހައްޓައިގެން 2021 މާރޗު2ވަނަ ދުވަހުގެ 13:15 އަށް ސިވިލް ކޯޓަށް ޙާޟިރުކޮށްދިނުމަށް ފުލުހުންގެ މައްޗަށް ކޮށްފައިވާ އަމުރަކާ ގުޅިގެން ކަމަށެވެ.\nއެހެންކަމުން، އޭނާއާ ބެހޭ އެއްވެސް މަޢުލޫމާތެއް ލިބިފައިވާނަމަ ޕޮލިސް ކަސްޓޯޑިއަލް ޑިޕާޓްމަންޓްގެ ނަންބަރު 9991442 އަށް ގުޅުއްވައި ހިއްސާކުރެއްވުމަށް ފުލުހުން ވަނީ އެދިފައެވެ. އަދި މިފަދަ ކަންކަމުގައި ރައްޔިތުންގެ ފަރާތުން ފުލުހުންނަށް ލިބެމުންދާ އެއްބާރުލުން ފާހަގަކޮށް ޝުކުރު ދަންނަވާ ކަމަށްވެސް ފުލުހުން ބުންޏެވެ.\nއައްޑޫ ސިޓީމޯލްޑިވްސް ޕޮލިސް ސަރވިސްފުލުހުންތަހުގީގަށް މީހުން ހޯދުންޕޮލިސް\nކުޑަކުއްޖަކަށް ޖިންސީ ހާނިކަކުރި މީހަކު ފުލުހަށް ހާޒިރުވާން އަންގައިފި\nވޯޓު އޮފިޝަލުންގެ ހާސަރު\nބަންދުގައި ބަހައްޓައިގެން ކޯޓަށް ޙާޟިރުކުރުމަށް މަރަދޫ މީހަކު ހޯދަނީ


އެސްއެމްއީ ބޭންކުގައި ކޮރަޕްޝަންގެ ޢަމަލު ހިންގާނަމަ ޕޯޓަލްއަށް ހުށައަޅާ: ފައްޔާޒު | Jazeera\tއެސްއެމްއީ ބޭންކުގައި ކޮރަޕްޝަންގެ ޢަމަލު ހިންގާނަމަ ޕޯޓަލްއަށް ހުށައަޅާ: ފައްޔާޒު - Jazeera\nއެސްއެމްއީ ބޭންކުގައި ކޮރަޕްޝަންގެ ޢަމަލު ހިންގާނަމަ ޕޯޓަލްއަށް ހުށައަޅާ: ފައްޔާޒު\nއާމިނަތު އަޙުމާ May 18, 2019 127 views0\nއެސްއެމްއީ ބޭންކްގެ މުއާމަލާތްތަކުގައި ކޮރަޕްޝަންގެ ޢަމަލު ހިންގާކަމަށް ތުހުމަތުކުރެވޭ ނަމަ ވިސްލް ބްލޯވަރ ޕޯޓަށް އެ މައްސަލަ ހުށައެޅުމަށް ރާއްޖޭގެ އިކޮނޮމިކް މިނިސްޓަރ ފައްޔާޒު އިސްމާއީލް އިލްތިމާސް ކުރައްވައިފިއެވެ.\nރޭގެ ވަގުތެއްގައި ޢާންމު ރައްޔިތަކު ވަނީ މިނިސްޓަރ ފައްޔާޒް ޓެގްކުރުމަށްފަހު އެސްއެމްއީ ބޭންކުން ލޯނު ދޫކުރުމުގައި ކޮރަޕްޝަންގެ މުއާމަލާތްތަކެއް ހިމެނޭ ކަމަށް ތުހުމަތުކޮށް ޓްވީޓެއް ކޮށްފައެވެ.\nއެ ޓްވީޓްކުރި މީހާ ބުނީ އޭނާއަށް އަޑުއިވޭ ގޮތުގައި އެސްއެމްއީ ބޭންކްގެ ލޯނަށް ޝަރުތު ފުރިހަމަ ވަނީ ނަގާ ލޯނުން ބުނާ އަދަދެއްގެ "ކަޓެއް" ދޭން އެއްބަސްވާނަމަ ކަމަށެވެ. މީގެ އިތުރުން ރައީސް އިބްރާހީމް މުޙައްމަދު ޞާލިޙުގެ ސަރުކާރުގައި ކޮރަޕްޝަންގެ ޢަމަލުތައް ބަރުދާސްތު ނުކުރާ ސިޔާސަތާއެކު މި ކަމާއި ދެކޮޅަށް އަޅާނެ ފިޔަވަޅަކީ ކޮބައިތޯއެވެ.\nމި ފަރާތަށް ޖަވާބު ދެއްވަމުން މިނިސްޓަރ ފައްޔާޒު ވަނީ ޓްވީޓެއް ކުރައްވާފައެވެ. "ވިސްލްބްލޮވަރ ޕޯޓަލްއަށް ކާކުކަން ނޭނގޭ ގޮތަށް މައްސަލަ ހުށައަޅައިގެން ގެންދެވޭނެ. އޭގެ އިތުރުން އިވޭ އަޑު އެއީ ޤަބޫލުކުރެވޭ އަޑެއްކަމަށްވަނީނަމަ ތަފްސީލާއެކު ސޯޝަލް މީޑިއާގައިވެސް ހާމަކޮށްލެއްވުން އެއީ ހަމަ ރަނގަޅު ގޮތެއް." ފައްޔާޒު ވިދާޅުވިއެވެ.\nއެސްއެމްއީ ބޭންކަކީ ކުޑަ އިންޓްރެސްޓް ރޭޓެއްގައި ލޯނު ދޫކުރުމަށާއި ކުދި އަދި މެދު ފަންތީގެ ވިޔަފާރިތަކަށް މާލީ އެހީ ފޯރުުކޮށްދިނުމަށްޓަކައި ރައީސް އިބްރާހީމް މުޙައްމަދު ޞާލިޙުގެ ސަރުކާރުން ގާއިމްކޮށްފައިވާ ބޭންކެކެވެ.


Masdharu haama kuran majubooru kurumun corruption ah magufahivey: Editors\nޖޫން 23, 2020, ރައީސް އޮފީހުގައި ކުރިއަށް ގެންދިޔަ ނޫސްވެރިންގެ ބައްދަލުވުމުގެ ތެރެއިން-- ފޮޓޯ : ރައީސް އޮފީސް\nމަސްދަރު ހާމަކުރަން މަޖުބޫރުކުރުމަކީ ކޮރަޕްޝަން ހުއްޓުވަން ހުރަސް އެޅޭނެ ކަމެއް: އެޑިޓާސް\n23 ސެޕްޓެމްބަރ 2021 - 23:07:15\nފަނޑިޔާރުން ބޭނުންވެއްޖެ ނަމަ މަސްދަރު ހާމަ ކުރަން މަޖުބޫރު ކުރެވޭ ގޮތަށް ހެއްކާބެހޭ ގާނޫނަށް ސަރުކާރުގެ ފަރާތުން ހުށަހެޅި އިސްލާހުގެ ސަބަބުން ކޮރަޕްޝަނާއި ފަސާދައާއި އެނޫންވެސް އެކިއެކި ކަންކަމުގައި އެކިއެކި ފަރާތްތަކުން މީޑިއާތަކަށް މައުލޫމާތު ދޭން ފަސްޖެހޭނެތީ އެކަމުގެ ކަންބޮޑުވުން މީޑިއާތަކުގެ އެޑިޓަރުންގެ ޖަމިއްޔާ، އެޑިޓާސް ގިލްޑުން ފާޅުކޮށްފި އެވެ.\nމިހާރު ރާއްޖޭގައި އޮތް ހެއްކާބެހޭ ގާނޫނަށް، ނޫސްވެރިންނާއި މީޑިއާއަށް މަސްދަރު ހާމަކުރަން މަޖުބޫރުކުރަން ސަރުކާރުން ހުށަހަޅާފައި އިސްލާހާ ގުޅިގެން އެ ޖަމްއިއްޔާއިން ކަންބޮޑުވުން ފާޅުކޮށް ނެރުނު ބަޔާނުގައި ބުނީ ދާދި ފަހުން ހެދި ވިސްލްބޮލޯވާ ގާނޫނުގެ މަފްހޫމަކީ ކާކުކަން ނޭނގޭ ގޮތަށް މައުލޫމާތު ފޯރުކޮށް ދިނުން ކަމަށް ވާއިރު، އެއާ ދިމާ އިދިކޮޅަށް ހެއްކާބެހޭ ގާނޫނަށް އިސްލާހު ހުށަހެޅުމުގެ ބޭނުމަކީ ނުވަތަ ސަރުކާރުގެ އިންޓެންޝަކީ ކޮބައިކަން ސާފު ނުވާ ކަމަށެވެ.\nއެހެންކަމުން ސަރުކާރުގެ ފަރާތުން ހެއްކާބެހޭ ގާނޫނަށް ހުށަހެޅި އެ އިސްލާހު ވަގުތުން އަނބުރާ ގެންދިއުމަށް އެޑިޓާސް ގިލްޑުން ވަނީ ގޮވާލާފައެވެ.\nއެ ޖަމިއްޔާއިން ބުނީ ރާއްޖޭގެ ގާނޫނު އަސާސީގެ 28 ވަނަ މާއްދާގައި، ނޫސްވެރިކަން ކުރުމާއި މުއާސަލާތީ ވަސީލަތްތައް ބޭނުންކުރުމުގެ މިނިވަންކަން ކޮންމެ މީހަކަށްމެ ލިބިގެންވާ ކަމަށާއި ހަބަރާއި މައުލޫމާތާއި އެމީހަކަށް ފެންނަ ގޮތްތަކާއި ހިޔާލުފާޅު ކުރުމާއި ޝާއިއުކުރުމާއި ފެތުރުމުގެ މިނިވަންކަން އޮތް އިރު ޝާއިއުކުރާ ނުވަތަ ފަތުރާ ނުވަތަ ފާޅުކުރާ މައުލޫމާތެއްގެ މަސްދަރު ހާމަކުރަން އެއްވެސް މީހަކަށް މަޖުބޫރު ކޮށްގެން ނުވާނެ ކަމަށް މުތުލަށް ބުނެފައިވާ ކަމަށެވެ.\nނަމަވެސް ރާއްޖޭގެ ދިމިޤްރާތީ ވެށީގެ ޅަ ކަމާއި، ފަނޑިޔާރު ގެތަކަށް އެކި ނުފޫޒު އޮންނަ ކަމަށް ތުހުމަތު ކުރެވޭ މާހައުލެއްގައި، ފަނޑިޔާރުން ބޭނުންވެއްޖެ ނަމަ މަސްދަރު ހާމަ ކުރަން މަޖުބޫރު ކުރެވޭ ގޮތަށް ރައްޔިތުންގެ މަޖިލީހުން އެ ގާނޫނު އިސްލާހު ކުރުމުގެ ނަތީޖައަކަށް ވާނީ މިނިވަން ނޫސްވެރިކަން ނެތިދިއުން ކަމަށް އެ ޖަމިއްޔާއިން ބުނެއެވެ.\nމީގެ އިތުރުން ބައިނަލްއަގުވާމީ ހަމަތަކާއި އާންމު ގަބޫލު ކުރުންތަކުގައިވެސް މަސްދަރު ނުވަތަ ސޯސް ހާމަ ކުރުމަކީ ދިމިޤްރާތީ ވެށީގައި އަމަލު ކުރާ ގޮތް ކަމަށް ނުވާއިރު މަސްދަރު ހާމަ ކުރަން މަޖުބޫރު ކުރުވުމުގެ ނަތީޖައަކަށް ވާނީ، ކޮރަޕްޝަނާއި ފަސާދައާއި އެނޫންވެސް އެކިއެކި ކަންކަމުގައި އެކިއެކި ފަރާތްތަކުން މީޑިއާތަކަށް މައުލޫމާތު ދޭން ފަސްޖެހި ބިރުވެރިކަމެއްގެ ތެރެއަށް ދިއުން ކަމަށް އެބަޔާނުގައި ބުނެފައިވެއެވެ.\nސަރުކާރުގެ ފަރާތުން ތިނަދޫ އުތުރު ދާއިރާގެ މެމްބަރު އަބްދުލް މުޣުނީ ހުށަހެޅުއްވި ހެއްކާ ބެހޭ ބިލުގެ 136 މާއްދާގެ (ހ) ގައި އޮތް ގޮތުން މީހަަކަށް ވެދާނެ ގެއްލުމަކަށް ވުރެ، މަސްދަަރު ހާމަކުރުމުގެ އާއްމު މަސްލަހަތު ބޮޑުވާ ހާލަތުގައި މަސްދަރު ހާމަކުރަން ފަނޑިޔާރަކަށް މަޖުބޫރުކުރެވިދާނެ އެވެ.


އެއްމަޖިލީސްކުރާމީހުންގެ ތެރެއިން ޞާލިޙުން – DhiSalafiyyah\n08/06/2012 އަޚްލާޤްއައްޝައިޚް ޢިމްރާން މުޙައްމަދު ޢަލީ\nއެކުގައިއުޅޭ އެއްމަޖްލިސް ކުރާމީހުންގެ ސަބަބުން އިންސާނާއަށް އަޘަރުތަކެއްކުރުވައެވެ. މީހާ ގޮސްއުޅޭ މަޖިލިހުގެ ޒަރިއްޔާއިން އެމީހަކު ދެނެގަނެވެއެވެ. އެކަހެރިވެގެން އޭނާގެ ރައްބަށް އަޅުކަންކޮށްއުޅުމުގައި މުސްލިމުމީހާ ބަލިކަށިވެއެވެ. އެހެންކަމުން އޭނާގެ ރައްބުގެ ޙަޟްރަތަށްކުރާ ދަތުރުގައި އޭނާއަށް ވާގިވެރިވެ ބާރުދެނިވި އެކުވެރިއެއްވުމަކީ ކޮންމެހެންވެސް މުހިއްމުކަމެކެވެ. އިސްލާމްދީނުގައި އެކުވެރިކަން ބޭއްވުމަށް (الصُحْبَة އަށް) ވަރަށްވެސް ބޮޑު އަހައްމިއްޔަތުކަމެއްދެވިފައިވެއެވެ. ނަބީބޭކަލުންނަށް އަޞްޙާބުންވިއެވެ. އަދި ކިއެއްހެއްޔެވެ. ރަސޫލުބޭކަލުންގެ ތެރެއިން އަޒުމު ވަރުގަދަ ބޭކަލުންވެސް އަޞްޙާބުން ނެންގެވިއެވެ. ފަހެ ޢީސާ عليه السلام ވިދާޅުވިއެވެ. ﴿…مَنْ أَنصَارِي إِلَى اللَّـهِ… ﴾ (سورة الصف ١٤)\nމާނައީ: “…ﷲ އަށްޓަކައި ތިމަންކަލޭގެފާނަށް ނަޞްރުދޭނީ ކޮންބަޔެއްހެއްޔެވެ…”\nއެބަހީ: ﷲގެ މަގަށް ދަޢުވަތުދިނުމުގައި ތިމަންކަލޭގެފާނަށް ވާގިވެރިވާނީ ކޮންބަޔެއްހެއްޔެވެ؟\nއަދި އަޅުގަނޑުމެންގެ ނަބިއްޔާ صلى الله عليه وسلم އެކަލޭގެފާނުގެ ޙަޔާތްޕުޅުގައި ޞާޙިބަކު ނެންގެވިއެވެ1. ﷲ ތަޢާލާ ވަޙީކުރެއްވިއެވެ. ﴿…إِذْ يَقُولُ لِصَاحِبِهِ لَا تَحْزَنْ إِنَّ اللَّـهَ مَعَنَا…﴾ (سورة التوبة ٤٠)\nމާނައީ: “..އެކަލޭގެފާނުގެ ޞާޙިބަށް ހިތާމަނުކުރައްވާށޭ، ހަމަކަށަވަރުން اﷲ ވޮޑިގެންވަނީ ތިމަންމެންނާ އެކުގައޭ ވިދާޅުވިހިނދުގައެވެ…”\nފަހެ ﷲ ތަޢާލާ ޚަބަރުކުރައްވާފައިވަނީ އަޅުގަނޑުމެންގެ ނަބިއްޔާ صلى الله عليه وسلم އަށް ޞާހިބަކުވާކަމަށެވެ.\nއަދި އެކަލޭގެފާނު ޙަދީޘްކުރެއްވިއެވެ. ((لَوْ كُنْتُ مُتَّخِذًا خَلِيلاً لاَتَّخَذْتُ أَبَا بَكْرٍ خَلِيلاً، وَلَكِنَّهُ أَخِى وَصَاحِبِى)) [متفق عليه]\nމާނައީ: “ތިމަންކަލޭގެފާނުގެ އުންމަތުގެ މީހުންގެ ތެރެއިން ޚަލީލަކު (ހިތުގެ އެންމެ ފުންމިނަށް އެފަރާތެއްގެ ލޯބި ވާޞިލުވެފައިވާ ރަޙްމަތްތެރިއަކު) ނަންގަވާނަމަ، އަބޫބަކުރުގެފާނު ޚަލީލަކުކަމުގައި ނެންގެވީމުހެވެ. ނަމަވެސް އެކަލޭގެފާނީ ތިމަންކަލޭގެފާނުގެ އަޚާ އަދި ޞާޙިބެވެ.”\nހަމަކަށަވަރުން ނަބިއްޔާ އެކަލޭގެފާނުގެ ޞާޙިބު އަބޫ ބަކުރު رضي الله عنه ގެ ގެކޮޅަށް ދުވާލަކު ދެފަހަރު ޒިޔާރަތްކޮށް އުޅުއްވިއެވެ. ޢާއިޝާ رضي الله عنها ވިދާޅުވިއެވެ. ((لَمْ أَعْقِلْ أَبَوَيَّ إِلَّا وَهُمَا يَدِينَانِ الدِّينَ وَلَمْ يَمُرَّ عَلَيْنَا يَوْمٌ إِلَّا يَأْتِينَا فِيهِ رَسُولُ اللَّهِ صَلَّى اللَّهُ عَلَيْهِ وَسَلَّمَ طَرَفَيْ النَّهَارِ بُكْرَةً وَعَشِيَّةً))\nމާނައީ: “ތިމަންގެ މައިންބަފައިން (އިސްލާމް)ދީނަށް އުޅެނިކޮށްމެނުވީ ތިމަން ތަންދޮރުފިލާވަރުނުވެއެވެ.2 އަދި ދުވާލުދެކޮޅު ރަސޫލާ صلى الله عليه وسلم އަޅުގަނޑުމެންނަށް ޒިޔާރަތް ނުކުރައްވާ ދުވަހެއްނުދެއެވެ. ހެނދުނާ ހަވީރުއެވެ.”\nޞާލިޙު އެކުވެރިން ތިބާނެތްއިރު ތިބާ(ގެ އަބުރަށް) ރައްކާތެރިވާނެއެވެ. އަދި ތިބާ ޙާޟިރުވުމުން އެބައިމީހުންގެ ލޯބި ފާޅުކުރާނެއެވެ. އަދި ތިބާގެ ރައްބަށް ކުއްތަންކުރުވާ ހެޔޮމަގަށް މަގުދައްކާ، ތިބާ ހަނދުމަނެތުމުން ހަނދުމަކޮށްދޭނެއެވެ. އަދި ތިބާ ޣާފިލުވުމުން ބާރުއަޅާދޭނެއެވެ. އޭނާގެ ފުށުން ހެޔޮބަހެއްނޫނީ ނީވޭނެއެވެ. އަދި (ފެންނާނީ) ހެޔޮ ޢަމަލުތަކެވެ.\nފަހެ ތިބާ (ދަތުރުކުރަމުންދާ)މަގުގައި އިޚްލާޞްތެރި ނަސޭޙަތްތެރިވާ އެކުވެރިއެއް ޚިޔާރުކުރާށެވެ. އޭރުން ތިބާ އެއްކިބާވެއްޖެނަމަ (ހެޔޮކަމަށް) ވާގިވެރިވާނެއެވެ. އަދި ތިބާގެ ހިންމަތް ނިކަމެތިވުމުން ވަރުގަދަކޮށްދޭނެއެވެ. އަދި ޞާލިޙުންނާއެކު އެއްމަޖިލިސްކުރުން އިތުރުކުރާށެވެ. އަދި ހެޔޮކަމުގެ އަހުލުވެރިންނާއި، މުރޫއަތުގެ އަހުލުވެރިންނާއި، ރިވެތި އަޚުލާޤުގެ އަހުލުވެރިންނާއި، ވަރަޢުވެރިންނާއި، ޢިލްމުގެ އަހުލުވެރިންނާއި އަދި (ރިވެތި) އަދަބުގެ އަހުލުވެރިންނާ އެއްމަޖިލިސްކުރުން އިތުރުކުރާށެވެ\n މިލިޔުމުގައި (ޞާޙިބު)ބޭނުންކުރެވިފައިމިވަނީ އެކުގައި އުޅޭ މީހުންނަށެވެ. މިއީ(ސާހިބު)ގެ ވާހަކައެއްނޫނެވެ. ދިވެހިބަހުގައި (ސާހިބު)ކިޔަނީ ވެރިމީހާ ނުވަތަ މާތްމީހާއަށެވެ.\n އެބަހީ: ތިމަން ހަމަވިސްނޭވަރުވިއިރު ތިމަންގެ މައިންބަފައިން އުޅެނީ އިސްލާމްދީނަށެވެ.


BML hihsaadhaarunge thaureefu Andrew Healy ah\nބީއެމްއެލް ހިއްސާދާރުންގެ ތައުރީފު ސީއީއޯ އެންޑްރޫ ހީލީއަށް\nބީއެމްއެލްގެ ސީއީއޯ އެންޑްރޫ ހީލީ ވާހަކަފުޅު ދައްކަވަނީ.\nސަރުކާރު ކުންފުނިތަކުގެ އަހަރީ އާއްމު ޖަލްސާއަކީ އާއްމުކޮށް "ޝަކުވާ" ފުންޏެކެވެ. ކުންފުނީގެ ދަށް "ޕާފޯމަންސް" އާއި ބޭކާރު ހޭދައިގެ ވާހަކަތާ އަބަދު ހިއްސާދާރުން ދައްކާނެ އެވެ. މި ހުރިހާކަމެއްގެ އަމާޒު ފަތްގަނޑަކަށް ވަނީ އޭރަކު ކުންފުނީގެ ހުންގާނުގައި ހުންނަވާ ވެރިޔާއެވެ. ނަމަވެސް ރޭ ނިމިގެން ދިޔަ ގައުމީ ބޭންކުގެ އަހަރީ އާއްމު ޖަލްސާގައި އެ މަންޒަރު ފެނުނީ ތަފާތު ގޮތަކަށެވެ. ބޭންކުން އަހަރުން އަހަރަށް ހޯދަމުންދާ ކުރިއެރުން ތަކުގެ ނަތީޖާއަކީ ބޭންކުގެ މެނޭޖިން ޑިރެކްޓަރު އަދި ސީއީއޯ އެންޑްރޫ ހީލީ އަށް ހިއްސާދާރުންގެ ތައުރީފު އޮއްސާލުމެވެ.\nހޮޓެލް ޖެންގައި ރޭ ބޭއްވި އަހަރީ އާއްމު ޖަލްސާގައި ބައިވެރިވި ބީއެމްއެލްގެ ހިއްސާދާރެއް ކަމަށްވާ ބާރީ ބުނީ 2007 ވަނަ އަހަރުން ފެށިގެން އޭނާ ކޮންމެ އަހަރަކު އަހަރީ އާއްމު ޖަލްސާ އަށް އަންނައިރު، މިހާރު ބޭންކުގެ ހުންގާނުގައި ހުންނެވި ވަރުގެ ވެރިއެއް ނުދެކޭ ކަމަށެވެ.\n"ކޮންމެ އަހަރަކު މި ތަނަށް [އަހަރީ އާއްމު ޖަލްސާ] އަށް އައިސް އަޅުގަނޑު ބޭންކުގެ އެންމެ ރަނގަޅު މުވައްޒަފު ހޮވަން. މި އަހަރު ބޭންކުގެ އެންމެ ރަނގަޅު މުވައްޒަފަށް މި ހޮވަނީ ސީއީއޯ ހީލީ،" ގިނަ ކުންފުނިތަކުގެ އަހަރީ އާއްމު ޖަލްސާތައް ފަޅުފިލުވަ އިދޭ ބާރީ ބުންޏެވެ.\nހިއްސާދާރުންނަށް ޑިރެކްޓަރުންގެ ބޯޑާ "ފޭސް ޓު ފޭސް" ކޮށް ސުވާލު ކޮށްލަން ލިބޭ މި ފުރުސަތުގައި ހިއްސާދާރުންގެ ކަންބޮޑުވުންތައް ވެސް ހުށަހަޅަ އެވެ. އެ ގޮތުން ބައެއް ހިއްސާދާރުން ވަނީ ރަނގަޅު ކުރަން ޖެހޭ ކަންކަންތަކެއް ވެސް ހުށަހަޅާފަ އެވެ. އެކަންވާނީވެސް އެހެންނެވެ. ނަމަވެސް ޖުމްލަ ގޮތެއްގައި ގައުމީ ބޭންކުގެ ގިނަ ހިއްސާދާރުން ފެނުނީ ކުންފުންޏާ މެދު ފޮނި އުންމީދުތަކެއް ކުރާ ހިތްހަމަ ޖެހިފައި ތިބި ބައެއްގެ ގޮތުގަ އެވެ. ސުވާލަކީ ހިއްސާދާރުން ހިތްހަމަ ޖެހުނު ސަބަބު ތަކަކީ ކޮބައި ހެއްޔެވެ؟\nހިއްސާދާރުން ހިތްހަމަ ޖެހުމުގައި ގިނަ ސަބަބުތަކެއް ހިމެނެ އެވެ. މީގެ ތެރޭގައި އެންޑްރޫ ހީލީ ބޭންކުގެ ހުންގާނާ ހަވާލުވެވަޑައިގެން ގެންނެވި މުހިންމު ގިނަ ބަދަލުތައް ހިމެނެ އެވެ. މީގެތެރޭގައި ރައްޔިތުންނާ ގާތަށް ގައުމީ ބޭންކް ގެނެސްދެއްވައި ހަގީގަތުގައި ވެސް ގައުމީ ބޭންކްއަކީ "އަހަރެންގެ ބޭންކް، ދިވެހިން" ގެ ބޭންކް އަކަށް ހަދައި ދެއްވުން ހިމެނެ އެވެ. ދެހާސް ތޭރަ ވަނަ އަހަރުގެ ކުރީގައި ބޭންކުގެ އޮތީ މާލީ ގޮތުން ބޮޑު ވަޅުގަނޑެއްގެ ތުންފަންމަތީގަ އެވެ. ބައެއް ފަހަރު ގައުމީ ބޭންކް "ބަނގުރޫޓު" ވެދާނެއޭ ވެސް ހީވާ ފަދަ ކިތަންމެ "އެތިފަހަރެއް" ދިޔަ އެވެ. ބޭންކުގައި އެކައުންޓް ހުޅުވައިގެން ތިބި އެތަށް ސަތޭކަ ބަޔަކު އެކައުންޓުގައި ހުރި ފައިސާތައް ނަގައި، އެހެން ބޭންކްތަކަށް ބަދަލު ކުރި އެވެ. ސަބަބަކީ އިތުބާރު ކުޑަވުމެވެ. ބޭންކުން ލޯނު ނަގައިގެން ތިބި އެތަށް ބަޔަކު ނުދައްކާ ލޯނުތައް ގިނަވުމުމުގެ ސަބަބުން ބޭންކުގެ ހާލަތު ދިޔައީ އިތުރަށް ގޯސްވަމުންނެވެ. ނަމަވެސް މި ހުރިހާ ކަމަކާ ކުރިމަތި ލައްވައި މި ވަނީ ކާމިޔާބު ހޯދަވާފަ އެވެ. އަދި ހާއްސަކޮށް ހިއްސާދާރުންނަށް "ދޭ އެތިކޮޅު" އަހަރުން އަހަރަށް ވަނީ މަތިކޮށްލާފަ އެވެ.\nގައުމީ ބޭންކުގެ މިދިޔަ އަހަރު އުފެއްދުންތެރި ނޫން ލޯނުގެ ނިސްބަތް 20.3 ޕަސެންޓުން 4.1 ޕަސެންޓަށް ދަށްކޮށްފައިވެ އެވެ. އަދި ޓެކްސް އާއި ހިއްސާގެ ފައިދާގެ ގޮތުގައި 1.3 ބިލިއަން ރުފިޔާ ދައުލަތަށް ދައްކާފައިވެ އެވެ. އަދި ޓެކްސް އަށް ކެނޑުމަށް ފަހު ގައުމީ ބޭންކް، ބީއެމްއެލް އަށް މިދިޔަ އަހަރު ވެސް ސާފު ފައިދާގެ ގޮތުގައި 1.038 ބިލިއަން ރުފިޔާ ވަނީ ލިބިފަ އެވެ. މި ފައިދާއާ ހިއްސާއަކަށް 22 ރުފިޔާގެ މަގުން 118 މިލިއަން ރުފިޔާ ބަހަން މިރޭ ވަނީ ނިންމާފަ އެވެ. އެއީ މިދިޔަ އަހަރާ އަޅާބަލާއިރު، 10 ޕަސެންޓްގެ އިތުރު އަދަދެކެވެ.\nދެން އޮތީ، މިހާރު އެއާ ނުލައި ނޫޅެވޭނެ ކަމެކެވެ. ޓެކްނޮލޮޖީގެ ބޭނުން ކުރުމެވެ. ޓެކްނޮލޮޖީގެ ބޭންކުގެ ތެރެ އަށް ވައްދައި، ޒަމާނީ ޓެކްނޮލޮޖީގެ އެހީގައި މީހުން ދިރިއުޅޭ ކޮންމެ ރަށެއްގައި ބޭންކްގެ ހިދުމަތް ފުޅާ ކުރުމަށް ބޮޑެތި އިންވެސްޓްމަންޓް ތަކެއް ވަނީ ކޮށްފަ އެވެ. ނަތީޖާއަކީ ކޮބައި ހެއްޔެވެ؟ ނަތީޖާއަކީ މިހާރު ގައުމީ ބޭންކުން ކުރާ ކޮންމެ 10 މުއާމަލާ ތަކުން ނުވަ މުއާމަލާތް ހިންގަނީ އޮންލައިން ވަސީލަތް ބޭނުންކޮށްގެން ކަމަށްވެގެން ދިއުމެވެ.\nމީގެ ކުރިން ކަސްޓަމަރުން ސީދާ ބޭންކްގެ ބްރާންޗް ތަކަށް ކުރިން އަންނަން ޖެހުނު ނަމަވެސް، މިހާރު ގިނަ މުއާމަލާތްތައް ކުރަނީ މޮބައިލް، އިންޓަނެޓް އަދި ސެލްފް ސާވިސް ބޭންކިން ސެންޓަރުތައް ކަމަށް ހެއްދެވުމެވެ. މިގޮތުން ބޭންކުގެ ބްރާންޗް ވިއުގަ 30 ޕަސެންޓް ފުޅާކުރެވި، 35 ސެލްފް ސާވިސް ބޭންކިން ސެންޓަރާއެކު އޭޓީއެމްގެ އަދަދު މިހާރު ދެގުނަ ވަނީ އިތުރުކޮށްފަ އެވެ. މި ހިދުމަތުގެ ސަބަބުން މިދިޔަ އަހަރު އޮންލައިންކޮށް 30 މިލިއަން މުއާމަލާތްކުރި އިރު، މިއީ 2014 ވަނަ އަހަރާ އަޅާބަލާއިރު ދެގުނަ އިތުރު އަދަދެކެވެ.\nމި ކާމިޔާބީތަކާއެކު ގައުމީ ބޭންކް މިހާރު އެ ވަނީ ގާދޫކޮލުން ބޭރު ވާން ތައްޔާރުވެފަ އެވެ. މި އަހަރުގެ ތެރޭގައި ބޭންކުގެ ގޮތްޕެއް އަވަށްޓެރި ގައުމެއްގައި ހުޅުވާނެ އެވެ. މި ކަން ވެގެންދާނީ ދިވެހިން ފަހުރުވެރި ކުރުވާނެ ބޮޑު މަސައްކަތަކަށެވެ. ތާރީހުގައި ލިޔާނެ އާ ސޮފުހާ އަކަށެވެ. މި މަސައްކަތާ ހަމަ އަށް ބޭންކް ގެނެސް ދިނުމަކީ ސީއީއޯ ހީލީއަށް ހިއްސާދާރުން ތައުރީފު އޮއްސި ސަބަބަށް ނޫނީ ނުވާނެ އެވެ.\nމީހުން ބިނާ ކުުރުމުގެ އެވޯޑް ބީއެމްއެލްއަށް\nބީއެމްއެލް ޕާސަނަލް ލޯނުތަަކަށް ބޮޑު ބަދަލެއް


SunOnline: Photo in - Mi meehun ah othee magumathee Roadha veehlun!\nފޮޓޯއިން - މި މީހުންނަށް އޮތީ މަގުމަތީ ރޯދަ ވީއްލުން!\nމުހައްމަދު މުޒައްޔިން ނާޒިމް 19 May 2020, 14:46\nޑިއުޓީގައި ހުރި ފުލުހަކު ރޯދަ ވީއްލަނީ -- ސަން ފޮޓޯ/ މުހައްމަދު މުޒައްޔިން ނާޒިމް\nކޮރޯނާވައިހުގެ އާލަމީ ވަބާއާ އެކު އެތަށް ބައެއްގެ ދިރިއުޅުން އެތަށް ގޮތަކަށް ބަދަލުވެއްޖެ އެވެ. މި ރޯގާގެ ރާޅުތައް އަހަރުމެންގެ ދިރިއުޅުމަށް އަރައި ފައިބައިގެން މިދަނީ، ދިރިއުޅުމުގެ އާދަތައް އެ ފުށް މިފުށަށް ޖަހާލަމުންނެވެ.\nމި ވައިރަހުގެ އެންމެ ނުރައްކާތެރި ހާލަތް ރާއްޖެއިން ކަނޑަތުކުރަމުން މިދަނީ ރޯދަ މަހާ ދިމާކޮށެވެ. ރޯދަ މަހުގައި ދިވެހިން ހިފަހައްޓަމުން ދިޔަ އާދަތައް ކަމަށްވާ، މިސްކިތުގެ ޖަމާއަތުގައި ނަމާދު ކުރުމާއި ތަރާވީސް ކުރުން އަދި ރެސްޓޯރެންޓްތަކުން އާއިލާ އެންމެން ރޯދަ ވީއްލުން ފަދަ ކަންކަން މިވަނީ ހުއްޓިފަ އެވެ. މިއީ ދިވެހިންނަށް ކުރިމަތިވި ތަފާތު ރޯދަމަހެކެވެ.\nއެއްބަޔަކަށް ގޭގައި ތިބެ ރޯދަ ވީއްލުމުގެ ނަސީބު ލިބިފައިވީ ނަމަވެސް އެ ނަސީބުން މަހުރޫމް ވެފައިތިބި ބަޔަކުވެސް އެބަތިއްބެވެ. އެއީ، މި ވައިރަހާ ދެކޮޅަށް ކުރީސަފުަގއި މަސައްކަތް ކުރާ ނުވަތަ، ފްރޮންޓްލައިންގައި މަސައްކަތް ކުރާ މީހުންނެވެ. އޭގެ ތެރެއިން ބައެއް މީހުން ރޯދަ ވީއްލަން ޖެހިފަިއ ވަނީ ވެސް މަގުމަތީގަ އެވެ. ނޫނީ އެމީހަކު ޑިއުޓީކުރާ ޕޯސްޓެއްގަ އެވެ.\nމިއީ ތަފާތު މަންޒަރުތަކެވެ؛ ސަންގެ ޓީމުން އެއް ހަފްތާއެއް ތެރޭ ކުރި މަސައްކަތުން ފްރޮންޓްލައިންގައި މަސައްކަތް ކުރަން ޖެހުމުގެ ސަބަބުން މަގުމަތީގައި ރޯދަ ވީއްލަން ޖެހޭ މީހުންގެ މަންޒަރުތައް މި ވަނީ އެއްކޮށްފަ އެވެ.\nމަތީގައިވާ ފޮޓޯ އިން އެ ފެންނަނީ، އެޗްޕީއޭއިން މޮނިޓަރިންއަށް ލާފައިވާ ބަންގްލަދޭޝް މީހުން ދިރިއުޅޭ ގެއެއްގެ ކުރިމަތީ ޑިއުޓީއަށް ހުރި ފުލުހަކު މަޢްރިބު ނަމާދު ބަންގި ގޮވުމާއެކު އެކު އޭނާ ރޯދަ ވީއްލަން ފެށި މަންޒަރެވެ. ބަންގީގެ އަޑާ އެކު ފުލުސް މީހާ އެންމެ ފުރަތަމަ ވެެސް ސެނިޓައިޒާ ފުޅިއެއް ނަގާ ރަނގަޅަށް އަތް ސާފުކޮށްލި އެވެ. ޖޫސްތައްޓަކުން އޭނާ ރޯދަ ވީއްލީ އެއަށް ފަހު އެވެ.\nމެއި 8، 2020: މިއީ ސޯސަންމަގު ހެންވޭރާ ދިމާލުން ނިމޭ ހިސާބުގައި ހުންނަ ތޮއްޖެހިފައި ތިބި ބަންގްލަދޭޝް މީހުން ދިރިއުޅޭ ގެ ކައިރީ ޕްެޓްރޯލް ކުރުމަށް ހުންނަ ފުލުހެއް --- ސަން ފޮޓޯ/ މުހައްމަދު މުޒައްޔިން ނާޒިމް\nމަތީގައިވާ ފޮޓޯތަކުން ފެންނަ، ސޯސަންމަގު ހެންވޭރުކޮޅުގައި ހުންނަ ބިދޭސީން ތޮއްޖެހިގެން ދިރިއުޅޭ ގެއެެއް ކައިރީ ޑިއުޓީ ފުލުހުން ޕެޓްރޯލް ކުރަމުން އަންނަތާ މިހާރު ދުވަސްކޮޅެއް ވެއްޖެ އެވެ. ރޯދަ ވީއްލާ ވަގުތުގައިވެސް ފުލުހުން އެ ގެ ޕެޓްރޯލް ކުރުން ހުއްޓާ ނުލާ ވަގުތެކެވެ. އެތަނުގައި ޑިއުޓީގައި ހުންނަ ފުލުސް އޮފިސަރު ރޯދަ ވީއްލަނީ އެތަނުގައި ހުރެ އެވެ. ބައެއް ދުވަސް ދުވަހު އެ ފުލުސް މީހާއަށް އެ ސަރަހައްދުގެ ކައިރި ގެތަކުންވެސް ރޯދަ ވީއްލުމަށް ތަކެތި ދޭތަން ފެނެެ އެވެ. އަދި މިގޮތަށް ދޭ ބައެއް ހަދިޔާތައް ބަންދުކޮށްފައި ހުންނަ ބިދޭސީންނަށްވެސް ދޭތަން ފެނެ އެވެ.\nފުލުހުން އަންނަނީ މާލޭ ސިޓީގައި ހުރި މިފަދަ 28 ތަނެއްގެ ސެކިއުރިޓީ ބަލަހައްޓަމުންނެވެ. އެތަންތަނުން އެންމެންގެ ސާމްޕަލް މިހާރު ނަގާފައިވާ ކަމަށް އެންއޯސީ އިން މީގެ ކުރިން ވަނީ ބުނެފަ އެވެ.\nމާލެއަށް ކުރިއަށް އޮތް ދުވަސްތަކުގައި އަންނާނެ ކަމަށް ލަފާކޮށްފައިވާ ސާޖާއެކު ފުލުހުން ވަނީ ސިނަމާލެ ބުރިޖުގެ ސަލާމަތީކަންކަން ވަރުގަދަކޮށްފަ އެވެ. އެތަނުން ދަތުރުކުރާ އުޅަނދުތައް ގަވައިދުން ދަނީ ބަލާ ޕާމިޓް އޮތްތޯ ކަށަވަރުކުރަމުންނެވެ. ބަންގި ގޮވި ގަޑީގައިވެސް އެ ސަރަހައްދުގައި ދެ ފުލުހުން ތިއްބެވެ. އެމީހުންވެސް ރޯދަ ވީއްލާފައިވަނީ އެ ސަރަހައްދުގައި ތޮށިގަނޑު މަތީ އިށީންދެލައިގެން ތިބެ އެވެ.\nމަތީގައިވާ ފޮޓޯއިން އެ ފެންނަ ބިދޭސިންނަކީ އެއާޕޯޓަށް ދިއުމަށްޓަކައި ބަސް އަންނަދެން އެތަނުގައި މަޑުކޮށްލައިގެންތިބި ބައެކެވެ. އެމީހުން ވަނީ އެދުވަހު ހަވީރު 5:15 އަށް އެތަނަށް އައިސްފަ އެވެ. އަދި ބަންގި ގޮވި ގަޑީވެސް އެމީހުން ތިބީ އެތަނުގަ އެވެ.\nއެމީހުން ބުނި ގޮތުގައި އެމީހުން އެތަނުގައި ތިބީ އެއާޕޯޓަށް ދިޔުމަށް ބަސް އަންނާނެތީ ބަހުގެ އިންތިޒާރުގަ އެވެ. ނަމަވެސް އެމީހުން އައުމުގެ ކުރިން ބަސް ދިޔުމުން އެ މީހުންނަށް ބަސްކެޓީ އެވެ. އެމީހުން އެދުވަހު ރޯދަ ވީއްލަން ޖެހުނީ އެތަނުގައި ތިބެއެވެ.\nއެ މީހުންނާ ދެއްކި ވާހަކަތަކުން އެނގެނީ އެމީހުނަށްވެސް އެންމެ ރަނގަޅުގޮތުގައި މައުލޫމާތު ނުލިބޭ ކަމެވެ. އެމީހުން ބޭނުން ވަނީ ވީހާވެސް އަވަހަކަށް އެނބުރު ގައުމަށް ދިޔުމަށެވެ.\nއެންމެ ފަހުން މިދިޔަ އާދިއްތަ ދުވަހު ބަންގްލަދޭޝްގެ 67 މީހަކު ވަނީ ފުރުވާލާފަ އެވެ. އެއީ އެމީހުންނާ ދިމާވި ދުވަހެވެ. އަދި އިއްޔެ އިތުރު 200 މީހުން ފުރާނެ ކަމަށް ރޭ އެންއޯއީސީގެ ތަރުޖަމާނު މަބްރޫ އަޒީޒު ވަނީ ވިދާޅުވެފަ އެވެ. ނަމަވެސް މޫސުން ގޯސްވުމުގެ ސަބަބުން އެ ފްލައިޓް ވަނީ މުއްދަތެއް ނެތް ގޮތަށް މިހާރު ފަސްކޮށްފަ އެވެ.\nމަތީގައިވާ ފޮޓޯގައި ފެންނަ ބިދޭސީން ދިރިއުޅެމުންދާ ތަނުގެ ބެލްކަނީގައި އެކަކު ނަމާދު ކުރަމުން ދިޔަ އިރު އަދިވެސް ބައެއް މީހުން ދިޔައީ ރޯދަ ވިއްލުމުގެ ކަންކަން ކުރަމުންނެވެ. ރޯދަ ވީއްލުމަށްފަހު އޭނާ އަވަސްވެ ގަތީ ވީހާވެސް އަވަހަކަށް ނަމާދު ކުރާށެވެ. މިއީ އެންމެ ގިނަ އަދަދަކަށް ބިދޭސީން ދިރިއުޅޭ އެއް ސަރަހައްދު ކަމަށްވާ އަބައްދަށްފެހި މަގާއި ކަރަންކާ މަގާ ގުޅޭ ގޯޅީގައި ހުންނަ ގެއްގެ ދެވަނަ ބުރީގައި ދިރިއުޅޭ ބިދޭސީންތަކެކެވެ.\nމިހާތަނަށް ރާއްޖެއިން އެއްހާހަށްވުރެ ގިނަ މީހުން ޕޮޒިޓިވްވި އިރު، އޭގެ ތެރެއިން ގިނަ މީހުންނަކީ ބަންގްލަދޭޝް މީހުންނެވެ. އެގޮތުން މިހާތަނަށް ބަންގްލަދޭޝްގެ 554 މީހަކަށް މި ވަނީ މި ވައިރަހަށް ޕޮޒިޓިވްވެފަ އެވެ.\nމެއި 13، 2020: ފެރީއެއްގައި ތިބި ބިދޭސީން ރޯދަ ވިއްލަނީ--- ސަން ފޮޓޯ/ މުހައްމަދު މުޒައްޔިން ނާޒިމް\nމެއި 13، 2020: ފެރީގައި ތިބި ބިދޭސީން ރޯދަ ވީއްލަނީ -- ސަން ފޮޓޯ/ މުހައްމަދު މުޒައްޔިން ނާޒިމް\nމިއީ ފެރީއެއްގައި މަސައްކަތް ކުރާ ބިދޭސީންތަކެކެވެ. އެ މީހުން އަހަރުމެންނަށް ރޯދަ ވީއްލުމުގެ ދައުވަތެއް ވެސް ދިނެވެ. އެމީހުން ބުނި ގޮތުގައި މީއި އެމީހުންގެ ރޯދަ ވީއްލުމުގެ އާދަ އެވެ.\nމެއިި 14، 2020: މާލޭ ދެކުނު ހާބަރުގައި އަޅާފައި އޮންނަ މަސްދޯނިތަކުގައި ތިބޭ ބިދޭސީން ރޯދަ ވީއްލުމަށް ތައްޔާރުވެ، ބަންގި ގޮވަންދެން މަޑުކޮށްލައިގެން. --- ސަން ފޮޓޯ/ މުހައްމަދު މުޒައްޔިން ނާޒިމް\nދެކުނު ހާބަރުގައި އަޅާފައި އޮންނަ ގިނަ މަސްދޯނިތަކުގައިވެސް ގިނައީ ބިދޭސީންނެވެ. އެ ދޯނިތަކުގައިވެސް ރޯދަ ވިއްލުމަށް ގުރޫޕު ހަދާލާފައި ބަންގި ގޮވާނޭ އިރެއްގެ އިންތިޒާރުގައި މަޑުކޮށްގެން ތިބެ އެވެ. އަދި އެއް ދޯނީގައި ހަދާ އެއްޗެހި އަނެއް ދޯންޏަށްވެސް ދޭތަން ފެނެ އެވެ. މިވެސް ތަފާތު މަންޒަރުތަކެވެ.\nއިމާދުއްދިން ސްކޫލް މިހާރު ބޭނުން ކުރަމުން އަންނަނީ ތޮއްޖެހިގެން އުޅުނު ބިދޭސީން ބޭތިއްބުމަށް ބޭނުން ކުރާ ވަގުތީ ހިޔާއެއްގެ ގޮތުގަ އެވެ. އެތަނުގައި ހުންނަ ސެކިއުރިޓީ ގާޑްވެސް ރޯދަ ވީއްލަނީ އޭނާ ފޯރިމަރަން ހުންނަ ގޮޑީގައި އިށީންދެލައިގެން އިދެ އެވެ.\nމެއި 8، 2020: ބަންގި ގޮވުމަށް ކުޑަތަންވެފައި ވަނިކޮށް އާސަހަރާގައި ހަރަކާތްތެރިވަމުން ދިޔަ ސިފައިން ރޯދަ ވީއްލުމަށް ތައްޔާރު ވަނީ--- ސަން ފޮޓޯ/ މުހައްމަދު މުޒައްޔިން ނާޒިމް\nމެއި 8، 2020: ބަންގި ގޮވުމަށް ކުޑަތަންވެފައި ވަނިކޮށް އާސަހަރާގައި ހަރަކާތްތރިވަމުން ދިޔަ ސިފައިން ރޯދަ ވީއްލުމަށް ތައްޔާރު ވަނީ--- ސަން ފޮޓޯ/ މުހައްމަދު މުޒައްޔިން ނާޒިމް\nމެއި 14، 2020: މަސްވެރިންގެ ޕާކްގައި ގައިމްކޮށްފައިވާ އެންއޯއީސީގެ ސެންޓަރުގައި ސިފައިންގެ މީހަކު ރޯދަ ވީއްލަނީ --- ސަން ފޮޓޯ/ މުހައްމަދު މުޒައްޔިން ނާޒިމް\nމެއި 2020: ފުލުހުންގެ މައި އިދާރާ، ޝަހީދު ހުސައިން އާދަމް ބިލްޑިން ކުރިމަތީ ފޯރިމަރަން ހުންނަ ފުލުސް އޮފިސަރު ރޯދަ ވީއްލަނީ - ސަން ފޮޓޯ/ މުހައްމަދު މުޒައްޔިން ނާޒިމް\nއެންމެ ގިނައިން މަގުމަތީގައި ރޯދަ ވީއްލަ ޖެހިފައިވަނީ ސަލާމަތީ ހިދުމަތްތަކުގެ ބޭފުޅުންނެވެ. ވެވޭހޭ ވާރޭއަކަށް ދޭ އަތްވަކަށް ބެލުމެއް ނެތި އެމީހުން މަސައްކަތް ކުރަމުން އެދަނީ ރައްޔިތުންގެ ސަލާމަތާއި ރައްކާތެރިކަން ކަށަަވަރުކުރުމަށެވެ.\nމި ހުރިހާ ފޮޓޯތަކަކީވެސް އެކި ދުވަސްމަތީން އަހަރުމެންގެ ޓީމުގެ ފޮޓޯ ޖާނަލިސްޓުން އެއްކުރި ފޮޓޯތަކެވެ. މި ފޮޓޯތަކުން ބުނެދެނީ އެތައް ބައެއްގެ ގުރުބާނީގެ ވާހަަކަތަކެވެ. ގޭގައި އާއިލާ އެކު ރޯދަ ވީއްލުމުގެ އުފަލުން އެ މީހުން މަހުރޫމްވެގެން އެ ތިބީ އެންމެންގެ ސަލާމަތަށެވެ. އަހަރުމެންގެ ތެރެއިން ގިނަ މީހުން ކިހާ ނަސީބު ރަނގަޅު ހެއްޔެވެ؟ އާއިލާ އެކު ގޭގައި މަޖަލުގައި ރޯދަ ވީއްލެ އެވެ. އެކަމަކު އެ ނަސީބުން މަހުރޫމްވެފައިވާ ކިތައް ކިތަތައް މީހުން އުޅޭނެ ހެއްޔެެވެ؟\nމެއި 17، 2020: ކޮވިޑް ޖެހިގެން ހާއްސަ ފަރުވާދެމުން އަންނަ ދަރުމަވަންތަ ހޮސްޕިޓަލްގެ ގަޑީން 6:31--- ސަން ފޮޓޯ/ މުހައްމަދު މުޒައްޔިން ނާޒިމް\nމި މީހުންނަށް މަގުމަތީ ރޯދަ ވީއްލުން!


2020 ވަނަ އަހަރުގެ ދިރާސީ އަހަރަށް ތައްޔާރުވުމުގެ ގޮތުން ސްކޫލުގައި ކުރަންޖެހޭ މަރާމާތު މަސައްކަތްތައް ކޮށްދޭނެ ފަރާތެއް ހޯދުން\n2020 ވަނަ އަހަރުގެ ދިރާސީ އަހަރަށް ތައްޔާރުވުމުގެ ގޮތުން ކުރަންޖެހޭ ތިރީގައި ބަޔާންކޮށްފައިވާ މަރާމާތު މަސައްކަތްތައް ކޮށްދޭނެ ފަރާތެއް ހޯދަން ކުރެވުނު ނަމްބަރު:IUL /GS211/2019-30 އިޢުލާނާއި ގުޅިގެން ތިން ފަރާތުން އަންދާސީ ހިސާބު ހުށަހަޅާފައި ނުވާތީ، އެ އިޢުލާން ބާތިލުކޮށް އަލުން މިކަމަށް އިޢުލާން ކުރަމެވެ.\nފާޚާނާގެ ފެންވައިރު ބަދަލުކުރުން\nޕްރީސްކޫލް ޕްލޭ އޭރިއާގައި ސަން ނެޓް ދެމުން\nޕްރީސްކޫލް ޕްލޭ އޭރިއާގައި ރަބަރ ޓައިލްސް ޖެހުން\nވީމާ، މި މަސައްކަތްތައް އަމިއްލަ ތަކެތީގައި ކުރުމަށް ޝައުޤުވެރިވާ ފަރާތްތަކުން 22 ޑިސެމްބަރ 2019 ވާ އާދީއްތަ ދުވަހުގެ ހެނދުނު 11:00 އަށް މި ސްކޫލަށް ވަޑައިގެން މަޢުލޫމާތު ސާފުކުރެއްވުމަށްފަހު 26 ޑިސެމްބަރ 2019 ވާ ބުރާސްފަތި ދުވަހުގެ ހެނދުނު 11:00 އަށް ސްކޫލަށް ދުރުވެ އަންދާސީ ހިސާބު ހުށަހެޅުއްވުން އެދެމެވެ.\nނަންބަރު: IUL /GS211/2019-33\nސުންގަޑި: 22 ޑިސެންބަރު 2019 1100


Facebook inn Instagram aai WhatsApp ge namah badhalu gennanee | Mihaaru\nފޭސްބުކުން އިންސްޓަގްރާމާއި ވަޓްސްއެޕްގެ ނަމަށް ބަދަލު ގެންނަނީ\n04 އޯގަސްޓް 2019 - 07:383comments\nފޭސްބުކްގެ ދަށުން ހިންގާ އިންސްޓަގްރާމާއި ވަޓްސްއެޕްގެ ނަން ބަދަލުކުރަން ނިންމާފައިވާ ކަމަށް ރިޕޯޓްތައް ބުނެފި އެވެ.\nޓެކް ޚަބަރުތައް ގެނެސްދޭ ނޫސްތަކުން ބުނި ގޮތުގައި ނަމަށް ބަދަލު ގެންނަން ނިންމި މައިގަނޑު ސަބަބަކީ އެ ދެ ފްލެޓްފޯމާއި ފޭސްބުކާ އޮތް ގުޅުން އިތުރަށް ވަރުގަދަ ކުރުމެވެ. އެގޮތުން ބައެއް މީޑިއާތަކުން ބުނި ގޮތުގައި އިންސްޓަގްރާމުގެ ނަން ބަދަލު ވާނީ "އިންސްޓަގްރާމް ފްރޮމް ފޭސްބުކް" އަށެވެ. އަދި ވަޓްސްއެޕް ބަދަލު ވާނީ "ވަޓްސްއެޕް ފްރޮމް ފޭސްބުކް" އަށެވެ.\nމެޝަބަލް ސްޓޭޓްސް އިން ރިޕޯޓްކޮށްފައިވާ ގޮތުގައި ގިނަ ބައެއްގެ މެދުގައި މަގުބޫލު އިންސްޓަގްރާމާއި ވަޓްސްއެޕްގެ ނަމަށް ބަދަލު ގެންނަން މާކް ޒަކަބާޒްގެ ފޭސްބުކުން މަސައްކަތް ކުރަމުން އަންނަނީ މި އަހަރުގެ މާޗް މަހުން ފެށިގެންނެވެ. އެހެންވެ ދެން މާ ލަހެއް ނުކޮށް މި ބަދަލު ރަސްމީކޮށް ގެންނާނެ ކަމަށް މީޑިއާތަކުން ބުންޏެވެ.\nމިކަމާ ބެހޭ ގޮތުން ފޭސްބުކްގެ ތަރުޖަމާން ދި އިންފޮމޭޝަން އަށް ވިދާޅުވި ގޮތުގައި ދެ ފްލެޓްފޯމުގެ ނަމަށް ބަދަލު ގެނައުމުގެ މައިގަނޑު ބޭނުމަކީ އިންސްޓްރާމާއި ވަޓްސްއެޕަކީ ސީދާ ފޭސްބުކްގެ ދަށުން ދޭ ހިދުމަތްތަކެއްކަން އޭގެ ނަންތަކުން ވެސް ސާބިތުކޮށް ދިނުމެވެ. ނަމަވެސް ނަންތަކަށް ބަދަލު ގެންނާނެ ސީދާ ދުވަހެއް ވިދާޅެއް ނުވެ އެވެ.\nދެހާސް ދިހައެއްގައި ވުޖޫދަށް ގެނައި އިންސްޓްގްރާމް، ފޭސްބުކްގެ ދަށަށް ގެންދިޔައީ 2012 ގަ އެވެ. އަދި ވަޓްސްއެޕްގެ މިލްކުވެރިން ފޭސްބުކުން ހޯދީ 2014 ގަ އެވެ. މި ދެ އެޕް ފޭސްބުކަށް ބޮޑު އިންވެސްޓެއްކޮށްފައިވެ އެވެ. އަދި އެ ދޭތި ގަތުމަށް ފަހު، އަންނަނީ އެކި ކަހަލަ ބަދަލުތައް ވެސް ގެންނަމުންނެވެ.\nއިތުރު ލިޔުންތައް ފޭސްބުކް ސޯޝަލް މީޑިއާ މާކް ޒުކަބާގް


Dr. Mahathir ge haalukolhu rangalhu: Aailaa - vNews.mv\nޑރ. މަހާތީރު މުހަންމަދުގެ ހާލުކޮޅު ރަނގަޅު: އާއިލާ\nސައިފް އަޒްހަރު 23 January 2022, 14:43\nމެލޭޝިޔާގެ ކުރީގެ ބޮޑުވަޒީރު ޑރ. މަހާތީރު މުހަންމަދުގެ ހާލުކޮޅު ރަނގަޅު ކަމަށް، މަހާތީރުގެ ދަރިކަނބަލުން ވިދާޅުވެއްޖެއެވެ.\nއުމުރުފުޅުން 96 އަހަރުގެ މަހާތީރު މުހަންމަދު އެޑްމިޓްކޮށްފައި އޮތީ ކުއާލަލަމްޕޫރުގެ ނޭޝަނަލް ހާރޓް އިންސްޓިޓިއުޓްގައެވެ.\nމިއީ، މިމަހުގެ ތެރޭގައި ޑރ. މަހާތީރު އެ ހޮސްޕިޓަލުގައި އެޑްމިޓްކުރެވުނު ތިންވަނަ ފަހަރެވެ.\nމަހާތީރު މުހަންމަދުގެ ދަރިކަނބަލުން މަރީނާ މަހާތީރު ނެރުއްވި ބަޔާނެއްގައި ވިދާޅުވެފައިވަނީ، މިމަހުގެ ކުރީކޮޅު ކުރިއަށް ގެންދެވުނު އިލެކްޓިވް މެޑިކަލް ޕްރިސީޖާއަށްފަހު އަނެއްކާވެސް އެޑްމިޓްކޮށް ބައްޕާފުޅަށް ވޭތުވެދިޔަ ދެދުވަސްވަންދެން ފަރުވާދެވިފައިވާ ކަމަށެވެ. އެއީ، ފޮލޯއަޕް ފަރުވާ ކަމަށްވެސް ވިދާޅުވެފައި ވެއެވެ.\n"ބައްޕާފުޅުގެ ހާލުކޮޅު މިވަގުތު ސްޓޭބަލް. ފަރުވާއަށް ރަނގަޅަށް ރެސްޕޮންޑްކުރޭ"\nމަރީނާ މަހާތީރުގެ ބަޔާނުގައި، މަހާތީރަށް އަވަސް ޝިފާއަކާއި ހެޔޮ ސިއްހަތެއް ދެއްވުންއެދި ﷲއަށް ދުޢާ ދަންނަވައި ދިނުމަށް މަހާތީރުގެ އަނބިކަނބަލުން ސިއްތި ހަސްމާއާއި، އާއިލާގެ ފަރާތުން އާންމުންގެ ކިބައިން އެދޭކަމަށް ބުނެފައި ވެއެވެ.\nމަހާތީރުގެ ހާލުކޮޅު އިތުރަށް ގޯސްވެ ހޮސްޕިޓަލްގެ ކޮރޯނަރީ ކެއަރ ޔުނިޓްގައި އެޑްމިޓްކުރި ޚަބަރާއެކު މީޑިއާވަނީ ހޮސްޕިޓަލް ދޮށަށް ޖަމާވެފައެވެ.\nރިޕޯޓްތައް ބުނާގޮތުގައި، މެލޭޝިޔާގެ މިހާރުގެ ބޮޑުވަޒީރު އިސްމާއިލް ސަބްރީ ޔައުގޫބުވެސްވަނީ، ހޮސްޕިޓަލަށް ވަޑައިގެން މަހާތީރުގެ ހާލުކޮޅު ބައްލަވާފައެވެ.\nޑރ. މަހާތީރު މުހަންމަދަށް ވޭތުވެދިޔަ އަހަރުތަކުގައި ހިތްޕުޅުގެ ވަރަށް ގިނަ މައްސަލަތައް ކުރިމަތިވެވަޑައި ގެންފައި ވެއެވެ. އެތައް ހާޓް އެޓޭކެއްވެސް ޖެހިވަޑައި ގެންނެވިއެވެ. އަދި ފަހުން ބައިޕާސް ސާޖަރީއެއްވެސް ހައްދަވާފައި ވެއެވެ.\nހިތްޕުޅުގެ އާލާސްކަންފުޅު ބޮޑުވެ މިދިޔަ ޑިސެމްބަރުމަހުވެސް ޗެކަޕެއް ހެއްދެވުމަށް މަހާތީރު، ނޭޝަނަލް ހާރޓް އިންސްޓިޓިއުޓްގައި އެތައް ދުވަހަކު އޮންނެވިއެވެ.\nޑރ. މަހާތީރު މުހަންމަދުއަކީ މެލޭޝިޔާ މިހާތަނަށް ދުށް އެންމެ ވަރުގަދަ އަދި އެންމެ ނުފޫޒުގަދަ ސިޔާސީ ލީޑަރެވެ.\nއޭނާވަނީ ދެފަހަރެއްގެ މަތިން 24 އަހަރު މެލޭޝިޔާގެ ބޮޑުވަޒީރުކަން ކުރައްވާފައެވެ.\n1981 އިން 2003 އަށް ބޮޑުވަޒީރުކަން ކުރެއްވުމަށްފަހު، އުމުރުފުޅުން 92 އަހަރުގައި 2018 ވަނަ އަހަރުވެސް ޑރ. މަހާތީރުވަނީ މެލޭޝިޔާގެ ބޮޑުވަޒީރުކަމަށް ވަޑައިގެންފައެވެ.


Inzaaruge manzaruthah ginakoh, vakin cigarette vikkun manaakuraa gothah gavaaidhu ekulavaalaifi | Mihaaru\nދުންފަތުގެ ބާވަތްތަކުގެ ބޭރުގައި ގްރެފިކް ހެލްތް ވޯނިން މެސެޖުތައް ތައާރަފްކުރަން ނިންމައި ގަވާއިދު ވަނީ އެކުލަވާލާފައި.\nއިންޒާރުގެ މަންޒަރުތައް ގިނަކޮށް، ވަކިން ސިނގިރެޓް ވިއްކުން މަނާކުރާ ގޮތަށް ގަވާއިދު އެކުލަވާލައިފި\n07 ސެޕްޓެމްބަރ 2017 - 19:22 85 comments\nދުންފަތުގެ އުފެއްދުންތައް ބަންދު ކޮށްފައި ހުންނަ ފޮށީގެ ބޭރުގައި ގްރެފިކް ހެލްތު ވޯނިން ނުވަތަ އިންޒާރުގެ މަންޒަރުތައް ގިނަކޮށް، ވަކިން ސިނގިރެޓް ނުވިއްކޭ ގޮތަށް ދުންފަތާ ބެހޭ ގަވާއިދެއް އެކުލަވާލައި ރައީސް އޮފީހަށް ފޮނުވައިފި އެވެ.\nދުންފަތް ކޮންޓްރޯލްކުރަަން ކުރާ މަސައްކަތުގެ ދަށުން "ދުންފަތުގެ ބާވަތްތައް ޕެކޭޖްކުރުމާއި ލޭބަލްކުރުމާ ބެހޭ ގަވާއިދު"ގެ ނަމުގައި ގަވާއިދެއް ހަދައި، ރައީސް އޮފީހަށް ފޮނުވީ އެޓާނީ ޖެނެރަލް އޮފީހުގެ ލަފަޔާ އެކުގަ އެވެ.\nދުންފަތް ކޮންޓްރޯލްކުރުމާ ބެހޭ ބޯޑުގެ މެމްބަރު އަދި ހެލްތު ޕްރޮޓެކްޝަން އޮތޯރިޓީ (އެޗްޕީއޭ)ގެ ޑެޕިއުޓީ ޑިރެކްޓަރު ހަސަން މުހައްމަދު ވިދާޅުވީ ގަވާއިދު އެކުލަވާލާފައި ވަނީ ބޯޑުގެ ބެލުމުގެ ދަށުން، އެކަމާ ގުޅޭ ފަންނީ ކޮމެޓީއެއް އެކުލަވާލައި އެ ކޮމެޓީގެ ވެސް ލަފަޔާ އެއްގޮތަށް ކަމަށެވެ. އެ ގަވާއިދުގެ ތަފްސީލު ފަހުން އާއްމުކުރަން ނިންމާފައިވާ ކަމަށް ވެސް ވިދާޅުވި އެވެ.\n"ދުންފަތް ކޮންޓްރޯލްކުރަން އަޅަމުން އަންނަ ފިޔަވަޅުތައް އިތުރަށް ހަރުދަނާވާގޮތަށް ގަވާއިދު އެކުލަވާލާފައި އޮތީ،" އޭނާ ވިދާޅުވި އެވެ.\nގަވާއިދުގައިވާ ގޮތުން ސިނގިރެޓް ފޮށިތަކާއި އެ ނޫން ވެސް ދުންފަތާ ގުޅުން ހުރި ބާވަތްތަކުގައި ހިމެނޭ އިންޒާރުގެ މެސެޖްތައް މިހާރަށް ވުރެ ގިނަ ކުރާނެ އެވެ. ދުންފަތުގެ ބާވަތްތައް ވިއްކާއިރު އިންޒާރުގެ އެ މެސެޖުތަކުގައި ދުންފަތުގެ ގެއްލުން މިހާރަށް ވުރެން ބޮޑަށް ކިޔައިދީ އޭގެން ކުރާ ނޭދެވޭ އަސަރުތައް ވެސް ތަފްސީލު ގޮތެއްގައި ހިމަނަން ގަވާއިދުގައި ވަނީ ކަނޑައަޅައިފަ އެވެ.\nމީގެއިތުރުން، ފިހާރަތަކާއި ކެފޭ އަދި ރެސްޓޯރެންޓުތަކުން ވެސް ވަކިން ސިނގިރެޓް ނުވިއްކޭނެ އެވެ. އެ ގަވާއިދުގައިވާ ގޮތުން ފިހާރަތަކުން ވެސް ވިއްކަން ޖެހޭނީ މަދުވެގެން ފޮއްޓެކެވެ. އަދި ދުންފަތުގެ އެހެން ބާވަތްތައް ވެސް 30 ގްރާމަށް ވުރެން މަދުން ނުވިއްކޭނެ އެވެ.\nRaajjeygai 81 percent meehun maruvanee dhunfathuge balithakun: Minister\nމިއީ، ދުނިޔޭގެ އެހެން ބައެއް ގައުމުތަކުގައި ވެސް އަމަލުކުރަމުން އަންނަ އުސޫލެކެވެ. ދުންފަތުގެ ގެއްލުމާއި އޭގެއިން ހަށިގަނޑަށް ކުރާ ނޭދެވޭ އަސަރު ވީހާ ވެސް ބޮޑަށް އެނގޭ ގޮތަކަށް މަންޒަރާ އެކު ވިއްކަން ވޯލްޑް ހެލްތު އޯގަނައިޒޭޝަން (ޑަބްލިއުއެޗްއޯ) އާއި ރާއްޖެ ބައިވެރިވެފައިވާ ދުންފަތް ކޮންޓްރޯލް ކުރުމާ ބެހޭ މުއާހަދާތަކުން ވެސް ބާރު އަޅަ އެވެ.\nބައެއް ގައުމުތަކުގައި ވަކިން ސިނގިރެޓް ވިއްކުން މަނާކޮށްފައި ވަނީ ދުންފަތުގެ ތެރެއަށް އަލަށް ވަންނަ މީހުންނާއި ކުޑަކުދިން އެކަން ތަޖުރިބާކުރުމުގެ ފުރުސަތު ނުދިނުމަށެވެ. މިއީ، ދުނިޔޭގެ ގިނަ ގައުމުތަކުގައި ދުންފަތާ ދެކޮޅަށް އަޅާ އެންމެ ރަނގަޅު ފިޔަވަޅުތަކުގެ ތެރޭގައި ހިމެނޭ ކަންކަމެވެ.\nސިއްހީ ދާއިރާގެ ތަފާސްހިސާބުތަކުން ދައްކާގޮތުގައި ރާއްޖޭގައި މަރުވާ މީހުންގެ 81 ޕަސެންޓް މީހުންނަކީ ދުންފަތުގެ ސަބަބުން ޖެހޭ އެކި ބަލިތަކުގައި މަރުވާ މީހުންނެވެ. އަދި ރާއްޖެ އަށް އަހަރަކު 462 މިލިއަން ސިނގިރޭޓް އެތެރެކުރާ އިރު އެކަމަށް 1.1 ބިލިއަން ރުފިޔާ އިސްރާފު ކުރާ ކަމަށް ވެސް ހިސާބުތަކުން ދައްކަ އެވެ.\nއިތުރު ލިޔުންތައް ދުންފަތުގެ އިސްތިއުމާލުކުރުން ސިއްހަތު ރައީސް އޮފީސް ސަރުކާރު ހެލްތު މިނިސްޓްރީ\nދުންފަތާ ދެކޮޅު މަސައްކަތަށް ވިޔަފާރިވެރިންގެ ނުފޫޒު!؟\nދުންފަތުގެ ގަވާއިދު ރައީސް އޮފީހުގައި "ތާށިވެއްޖެ"!\nވަކި ސިނގިރެޓް ނުވިއްކޭ ގަވާއިދު ލަސްވާތީ ކަންބޮޑުވުން


މޯލްޑިވްސް ލޭންޑް އެންޑް ސަރވޭ އޮތޯރިޓީން ދިވެހިރާއްޖޭގެ ބިމާ ބެހޭ ޤާނޫނާއި، މި ޤާނޫނުގެ ދަށުން ހެދިފައިވާ ގަވާއިދުތައް އިޞްލާޙުކޮށް، އައު ޤާނޫނަކާއި، ގަވާއިދުތަކެއް ހެދުމަށްޓަކައި، މި އޮތޯރިޓީގެ ލޭންޑް ސެކްޝަނަށް ލީގަލް ޑްރާފްޓްސްމަންއެއް ހޯދަން ބޭނުންވެއެވެ.\nމޯލްޑިވްސް ލޭންޑް އެންޑް ސަރވޭ އޮތޯރިޓީގައި ފުލްޓައިމުކޮށް މަސައްކަތް ކުރެވޭ ވަކި ފަރުދެއްކަމުގައިވުން.\nޝަރީޢަތާއި ޤާނޫނުގެ ރޮނގުން ލެވެލް7ނުވަތަ 8 ގެ ސަނަދެއް ހާސިލު ކޮށްފައިވުމާއެކު، މި ދާއިރާއާ ގުޅޭ މަސައްކަތުގައި2އަހަރުދުވަހުގެ ތަޖުރިބާ ލިބިފައިވާ މީހެއް ކަމުގައިވުން.\nބިމާ ބެހޭ ޤާނޫނު އިޞްލާޙުކުރުމަށްޓަކައި، މޯލްޑިވްސް ލޭންޑް އެންޑް ސަރވޭ އޮތޯރިޓީން ތައްޔާރުކޮށްފައިވާ ކަރުދާސް ދިރާސާކުރުން.\nބިމާ ބެހޭ ޤާނޫނު އިޞްލާހުކޮށް، އައު ޤާނޫނެއް މިނިސްޓްރީއިން ކަނޑައަޅާ ގޮތެއްގެމަތިން ޑްރާފްޓް ކުރުން.\nބިމާ ބެހޭ ޤާނޫނުގެ ދަށުން ހެދިފައިވާ ގަވާއިދުތައް އިޞްލާހުކޮށް، އައު ގަވާއިދުތައް މިނިސްޓްރީން ކަނޑައަޅާ ގޮތެއްގެމަތިން ޑްރާފްޓް ކުރުން.\nބިމާ ބެހޭ ޤާނޫނާއި، ގަވާއިދުތައް ހެދުމުގައި މިނިސްޓްރީ އޮފް ހައުސިންގ އެންޑް އިންފްރާސްޓްރަކްޗަރާއި، މިކަމާ ގުޅޭ އިތުރު ފަރާތްތަކުގެ މަޝްވަރާ ހޯދުން.\nބިމާ ބެހޭ ޤާނޫނާއި، ގަވާއިދުތައް ހެދުމުގައި ކުރަންޖެހޭ ދިރާސާތައް ކުރުން.\nދިވެހިރާއްޖޭގެ ބިންތައް ތަރައްޤީކުރުމުގައި ދިމާވާ، އަދި މުސްތަޤުބަލުގައި ދިމާވެދާނެ މައްސަލަތައް ދެނެގަނެ، އެ މައްސަލަތައް ޙައްލުކުރާނެ ގޮތުގެ ރިޕޯޓެއް ތައްޔާރުކުރުން.\nދިވެހިރާއްޖޭގެ ޤާނޫނުތަކާއި ގަވާއިދުތަކަށް ފެތޭގޮތަށް، ދިވެހިރާއްޖޭގެ ބިމާ ބެހޭ އައު އޮނިގަނޑެއް މިނިސްޓްރީއިން ކަނޑައަޅާ ގޮތެއްގެމަތިން ޑްރާފްޓް ކުރުން\nމި މަޤާމަށް ހޮވޭ ފަރާތުގެ ތަޢުލީމީ ފެންވަރާއި މަސައްކަތުގެ ތަޖުރިބާއަށް ބިނާކޮށް މުސާރައިގެގޮތުގައި މަހަކު -/25,000 (ފަންސަވީސް ހާސް) ރުފިޔާގެ އުޖޫރައެއް ދެވޭނެއެވެ.\nމަތީގައިވާ މަސައްކަތް ފެށުމަށް ހަމަޖެހިފައިވަނީ،5އޭޕްރީލް 2016 އިން ފެށިގެން3މަސްދުވަހުގެ މުއްދަތަށެވެ.\nވީމާ، މި މަސައްކަތަށް ޝައުޤުވެރިވާ ފަރާތްތަކުން،3 އޭޕްރީލް 2016 ވާ އާދީއްތަ ދުވަހުގެ 14:00 ގެ ކުރިން، "އެކްސްޕްރެޝަން އޮފް އިންޓަރެސްޓް" އަދި "ވަރކް ޕްލޭން ޝެޑިއުލް" އީމެއިލް ނުވަތަ ފެކްސް މެދުވެރިކޮށް ތިރީގައިވާ އެޑްރެހަށް ފޮނުވުން އެދެމެވެ. އަދި އެޕްލިކޭޝަނާއެކު ވަނަވަރު، އައި.ޑީ ކާޑު ކޮޕީ، އެކްރެޑިޓް ކުރެވިފައިވާ ތަޢުލީމި ސެޓުފިކެޓްތަކާއި މަސައްކަތުގެ ތަޖުރިބާއާއި ޤާބިލުކަން އަންގައިދޭ އެންމެހައި ލިޔެކިޔުންތައް ހިމަނުއްވައިދެއްވުން އެދެމެވެ. މި ވަޒީފާއާ ގުޅޭ މަޢުލޫމާތު ހިމެނޭގޮތަށް ތައްޔާރުކުރެވިފައިވާ "ޓާރމްސް އޮފް ރިފަރެންސް" (ޓީ.އޯ.އާރު) މި އޮތޯރިޓީގެ ވެބްސައިޓުން ލިބިވަޑައިގަންނަވާނެއެވެ.\n18 ޖުމާދަލްއާޚިރާ 1437\n27 މާރިޗު 2016\nސުންގަޑި: 03 އޭޕްރިލް 2016 1400


Kushuge veshin genevey bidheyseenge massala thakah hallu hoadhanee - vNews.mv\nކުށުގެވެށިން ގެނެވޭ ބިދޭސީން އަނބުރާ ގައުމަށް ފޮނުވާލުމުގައި ދިމާވާ ދަތިތަކަށް ހައްލުކުރަނީ\nރިފާޢަތު Male' | 04 May 2021, 19:22\nބޮޑެތި ކުށްތަކުގައި ޝާމިލުވާ ބިދޭސީން އަނބުރާ ގައުމަށް ފޮނުވާނުލެވި ތަކުރާރުކޮށް ކުށަށް އަރައިގަންނަމުންދާތީ އެފަދަ ފަރާތްތައް ފަސޭހަކަމާއެކު ޑީޕޯޓްކޮށްލެވޭނެ އިންތިޒާމްތަކެއް ހަމަޖެއްސުމަށް މޯލްޑިވްސް އިމިގްރޭޝަނާއެކު ފުލުހުން މަޝްވަރާކޮށްފިއެވެ.\nފުލުހުން ބުނީ މިމަޝްވަރާގެ ބައްދަލުވުން ބޭއްވީ އިއްޔެގެ ވަގުތެއްގައި އިސްކަންދަރު ބިލްޑިންގގައި ކަމަށެވެ.\nމި ބައްދަލުވުމުގައި މާލެ ސިޓީ ޕޮލިސްގެ ހެޑް ޗީފް ސްޕްރިންޓެންޑެންޓް އޮފް ޕޮލިސް ޢަބްދުﷲ ޝަރީފް އާއި މާލެ ސިޓީގެ ޕޮލިސް ސްޓޭޝަންތަކުގެ އިސްވެރިންނާއި ޖެނެރެލް އިންވެސްޓިގޭޝަން ޑިޕާޓްމަންޓް އަދި ޑްރަގް އެންފޯސްމަންޓް ޑިޕާޓްމަންޓްގެ އިސްވެރިން ބައިވެވެޑައިގަތް ކަމަށް ފުލުހުން ބުނެއެވެ.\nމި ބައްދަލުވުމުގައި ބިދޭސީން ކުށުގެ ވެށީގައި ހަރަކާތްތެރިވަމުންދާ ގޮތާއި އެމީހުންގެ ފަރާތުން މުޖުތަމައަށް ކުރަމުންދާ ނޭދެވޭ އަސަރުތަކުގެ މައުލޫމާތު ހިއްސާކޮށްފަ ވާއިރު ލޯނަރު ވަގަށް ނެގުމާއި، މަސައްކަތްކުރާ ސައިޓްތަކުގައި ހުންނަ އިލެކްޓްރިކް ސާމާނުފަދަ ތަކެއްޗާއި އެހެންވެސް ތަކެތި ވަގަށް ނަގައި އެތަކެތީގެ ވިޔަފާރި ހިންގާކަމާއި މަސްތުވާތަކެތި ބޭނުންކޮށް އެތަކެތީގެ ވިޔަފާރި ހިންގުމުން ފެށިގެން ތަފާތު އެކި ކުށްތަކުގައި ބިދޭސީންގެ ބައިވެރިވުން ފާހަގަކުރެވިފައިވާ ކަމަށް ފުލުހުންގެ އިދާރާއިން މައުލޫމާތު ދެއެވެ.\nމިފަދަ ގިނަ މައްސަލަތަކުގައި ހަރަކާތްތެރިވާ ފަރާތްތަކަކީ ޑޮކިއުމަންޓްސް ނެތި ރާއްޖޭގައި އުޅެމުންދާ ބިދޭސީންކަން ފުލުހުން ވަނީ ފާހަގަކޮށްފައެވެ.\nމީގެއިތުރަށް އެފަދަ ފަރާތްތަކުގެ ސައްހަ މައުލޫމާތު ކަށަވަރުކުރުމުގައި ބޮޑެތި ގޮންޖެހުންތައް ދިމާވާކަމާއި އެމީހުން ގައުމުން ފޮނުވާލުމުގައި ލަސްތަކެއް ވަމުން އަންނާތީ މުޖުތަމައަށް ދޫވެފައި ތިބުމުގެ ސަބަބުން ތަކުރާރުކޮށް ކުށްތަކަށް އަރައިގަންނަމުންދާތީ އެކަމުގެ ކަންބޮޑުވުން ހިއްސާކޮށް، ގާނޫނާއި ގަވާއިދުގެ ތެރެއިން އެފަދަ ފަރާތްތައް ޑިޕޯޓްކޮށްލުމުގެ މަސައްކަތް އަވަސްކުރެވޭނެ ގޮތްތަކާމެދުވެސް މި ބައްދަލުވުމުގައި މަޝްވަރާކޮށްފައިވާ ކަމަށް ފުލުހުން ބުނެއެވެ.\nމި ބައްދަލުވުމުގައި އިމިގްރޭޝަންގެ ފަރާތުން ބައިވެރިވެވަޑަތް އޮފިސަރުންވެސް ވަނީ ބިދޭސީންގެ މައްސަލަތަކުގައި ހުރި ގޮންޖެހުންތައްވެސް ހިއްސާކޮށްފައެވެ.\nއެގޮތުން އިމިގްރޭޝަންގެ ބެލުމުގެ ދަށުގައި މިހާރު ތިބި މީހުންތައް ފޮމުވާލުމުގައި އެކި ކަހަލަ ލަސްވުންތައް ހުރުމުން އިތުރު މީހުން ނެގުމަށް ދަތިތަކެއް ހުރިކަން ފާހަގަކޮށްފަވާއިރު މިހާރުން މިހާރަށް އެޅެން ހުރި ފިޔަވަޅުތައް ދެނެގަނެ ދެފަރާތުން އެއްބާރުލުންދީ އެކުގައި މަސައްކަތްކުރުމަށް ވަނީ މަޝްވަރާ ކޮށްފައެވެ.\nއެގޮތުން ރާވާލެވޭ ގޮތަށް މަސައްކަތް ކުރިއަށް ގެންދެވޭތޯ ބެލުމަށް ފޮލޯއަޕް އިތުރު ބައްދަލުވުމުންތައް ބޭއްވުމަށާއި މަސައްކަތުގައި ދިމާވާ ދަތިތަކުގައި އެއްބަޔަކު އަނެއްބަޔަކަށް އެހީތެރިކަން ފޯރުކޮށްދީ ގުޅިގެން މަސައްކަތްކުރުމަށް އެއްބަސްވެފައިވެެއެވެ.\nބިދޭސީންނާއި ގުޅޭ މައްސަލަތަކުގައި އިމިގްރޭޝަނާއި ފުލުހުން އަބަދުވެސް ގުޅިގެން މަސައްކަތް ކުރަމުން ދެއެވެ. އެގޮތުން ގަވާއިދާ ހިލާފަށް އުޅޭ ބިދޭސީން ނެގުމަށް އިމިގްރޭޝަނުން ކުރިއަށް ގެންދާ އޮޕަރޭޝަންތަކުގައިވެސް ދެފަރާތް ގުޅިގެން ދަނީ މަސައްކަތް ކުރަމުންނެވެ.\nބިދޭސީ ކުށް ރާއްޖެ މޯލްޑިވްސް އިމިގްރޭޝަން މޯލްޑިވްސް ޕޮލިސް ސާވިސް


SunOnline: Sirru hekibas nunegeyne kamah High Courtun kandaelhumun PG offeehun Supreme courtah!\nސިއްރު ހެކިބަސް ނުނެގޭނެ ކަމަށް ހައިކޯޓުން ކަނޑައެޅުމުން ޕީޖީ އޮފީހުން ސުޕްރީމް ކޯޓަށް\nނަޖާހު މަސްއޫދު 28 Jan 2020, 10:58\nސިއްރުން ހެކިބަސް ނެގޭނެ ގާނޫނީ ހަމައެއް ނެތް ކަމަށް ކުރީގެ އުއްތަމަ ފަނޑިޔާރު އަބްދުﷲ ސައީދުގެ މައްސަލައިގައި ހައިކޯޓުން ކުރި ހުކުމުގައި ބުނެފައި އޮތުމުން، އެ ހުކުމުގެ އެ ބައި ސުޕްރީމް ކޯޓުގައި އިސްތިއުނާފު ކުރަން ޕްރޮސެކިއުޓާ ޖެނެރަލްގެ އޮފީހުން ނިންމައިފި އެވެ.\nއަބްދުﷲ ސައީދުގެ މައްޗަށް އަދުލުއިންސާފު ގާއިމް ކުރުމަށް ހުރަސް އެޅުމުގެ ދައުވާ ކުރީ ތަހުގީގަށް ފޯނު ނުދިން މައްސަލައިގަ އެވެ. އެ މައްސަލައިގައި ކްރިމިނަލް ކޯޓުން ހުކުމް ކުރީ ތިން ސިއްރު ހެކިވެރިއެއްގެ ހެކިބަހުގެ މައްޗަށްވެސް ރިއާޔަތްކޮށެވެ.\nއޭނާގެ ފަރާތުން އެ މައްސަލަ ހައިކޯޓުގައި އިސްތިއުނާފު ކުރި އިރު ބުނެފައި ވަނީ، ކްރިމިނަލް ކޯޓުން ހުކުމް ކުރީ ޖިނާއީ އިޖުރާއަތުގެ ގާނޫނުގެ 147 ވަނަ މާއްދާ އާއި 149 ވަނަ މާއްދާއާ ހިލާފަށް ކަމަށެވެ.\nހެއްކާ ބެހޭ ގާނޫނުގައި ބުނެފައި ވަނީ، އެ ގާނޫނުގައި ބަޔާންކޮށްފައިވާ ހާލަތްތަކުގައި، އެ ގާނޫނުގައި ހެކިބަސް ދޭ މީހުން ހިމާޔަތްކޮށް، ރައްކާތެރި ކުރެވޭނެ ގޮތަށް ހެކިބަސް ނެގުމަށް ކަނޑައަޅާފައިވާ ގޮތްތަކުގެ ތެރެއިން ގޮތަކަށް ކަމަށެެވެ. އިއްޔެ ހައިކޯޓުން ކޮށްފައިވާ ހުކުމްގައި ބުނީ ހެއްކާ ބެހޭ ގާނޫނުގައި ހެކި ބަސް ދޭ މީހުން ހިމާޔަތްކޮށް ރައްކާތެރި ކުރެވޭނެ ގޮތެއް ކަނޑައަޅާފައި ނުވާ ކަމަށެވެ. އަދި މިއަދާ ހަމައަށް އެ ގާނޫނަށް އެއްވެސް އިސްލާހެއް ގެނެސްފައި ނުވާކަންވެސް ފާހަގަކޮށްފައިވެއެވެ. ހައިކޯޓަށް އެ ކަނޑައެޅީ ސިއްރުން ހެކިބަސް ނެގޭނެ ގާނޫނީ ހަމައެއް މިހާރު ނެތް ކަމަށެވެ.